
Očitovanje pisca ove knjige 

Podlažem se dekretu pape Urbana VIII., 
koji je još uvijek na snazi i očitujem, da ako sam 
u ovoj knjizi nazvao neki čudnovati dogođaj 
čudom, premda taj dogođaj nije od crkve kao 
takav ispitan -— bila je pri tom moja nakana 
da podam takvom čudu samo privatnu vjerodo¬ 
stojnost, a nikako onakvu, kakvu to podaje crkva 
svojim, u takvoj stvari jedino suverenim sudom. 







Tloris Lurda. 


Pismo Mgr. Franje Delamer-a nadbiskupa 
Kambreškog piscu prilikom drugog izdanja ove 
knjižice. 

Kambre y i6. januara 1910. 

Moj dragi vojni kurate! 

Vrlo me veseli, što ste odlučili, da i opet 
tiskate Vaše djelce »Čudesa Masabjelske špilje«. 
To je vrlo pohvalno i sa stanovišta savjesno 
obavljene ocjene pri izboru čudesa, a i radi po- 
božnosti, kojom knjižica od svoje prve pa do 
posljednje stranice odiše. 

Ova krasna malena knjižica ide opet u svijet, 
da među poklonicima Majke Božje oživi vjeru 
i potakne ih 11a molitvu, te da u puku pobudi 
želju, da jednom vidi blagosloven kraj, koga je 
Bezgriješna odabrala da objavi svoju mogućnost 
i dobrotu. I ja sam dragi vojni kurate, želim 
da ne bude ovo drugo izdanje posljednje, već 
da mu slijedi mnogo drugih. Oni koji budu knji¬ 
žicu čitali očarani i poučeni nastojati će u ostalom 
i sami, da se moja želja, kako se nadam, ispuni. 

Izvolite, g. vojni kurate, primiti izraze mog 
osobitog poštovanja i odanosti u Kristu 

t Franjo 
nadbiskup. 

Pismo Emila Lobbedey-a biskupa u Arra 
k trećem izdanju ove knjižice. 

Arra, 2. decembra 1911. 

Dragi vojni kurate! 

Pozdravljam treće izdanje »Čudesa Masa- 
bjelske špilje« sa najboljim željama. Obzirom 
na praktičnost knjižice za mjesec svibanj, Vaš 
je rad malo remek-djelo povijesti za puk, obzi¬ 
rom na veličinu milosti koje se u naše doba 
dijele. Ova bi se knjižica morala čitati s. ka¬ 
tedra i dati u ruke mnoštvu naroda i podijeliti 
među lurdske hodočasnike. Opisi su vrlo kri¬ 
tički utemeljeni, jasni, jednostavni, iskreni i lako 
razumljivi. Oni ne djeluju samo na čuvstvo, nego 
i uvjeravaju. Knjižica će mnogo pridonijeti, da 
uzljubimo BI. Djevicu, jer toga nam silno treba 
danas, kada nam se je uzdati samo u milosrđe. 
Knjižica će djelovati, da se vjera u Prečisto 
Začeće BI. Djevice produbi, jer nijekanje istoč¬ 
nog grijeha navelo je toliko sociologa, da go¬ 
voreći o njem ustvrde toliko budalaština. Tre¬ 
bat će da se prstima dotakne ovaj nadnaravni 
ambijenat (okoliš), koji nas okružuje, više nego 
li oćutni svijet. 

Mnoga će Vam srca biti zahvalna, dragi moj 
kurate, ovdje na zemlji, a s neba primit ćete do¬ 
kaze zaštite za sebe i Vaše apostolsko djelo. 

Blagosivljam pisca i sve one, koji ce pripo¬ 
moći, da se knjižica proširi. 

Najodaniji u Gospodinu i Našoj Gospi 

t Emil biskup. 


2 


PREDGOVOR PISCA. 

Ova je knjižica napisana na temelju vjero¬ 
dostojnosti glavnih povjesničara naše Gospe 
Lurdske, G. Estrad-a i Dr. Dozu-a, koji su sami 
bili svjedoci onih čudesnih dogođaja, koje nam 
savjesno i vjerno ispripovjediše; zatim G. 
Lasser-a, koji je dugo potanko i mudro istra¬ 
živao ovu božansku povijest. Sve to daje ga¬ 
ranciju iskrenosti i istinitosti, koja se ne boji 
ni najstrože kritike. 

Opisu ovih osamnaest ukazanja i prvih ču¬ 
desa, koja su im tokom nekoliko tjedana pro- 
nesla glas ne samo u Lurdu, već i širom svijeta, 
dodali smo još i opis, kako su brzo sazidane 
crkve i kako su rasla hodočašća, jer smo time 
htjeli ugoditi zanimanju mnogih pobožnih duša. 
Tko bi se pak želio potanje uputiti u povijest 
Lurda, neka čita pisce,*) I. B. Estrade, Dr. 
Dozous H. Lassere još ove. E. Artus, R. P. 
Cros, Dr. Boissarie, G. Bertrin, L. Guerin i I. 
Barbet, koji su pisali bilo o ukazanjima i čude¬ 
sima u Lurdu ili o Bernardici. Što se tiče znan- 

*) Imena pisaca, koji se 11a ovom mjestu navađaju, 
pisana su francuskim pravopisom, dok su inače napisana 
onako kako se izgovaraju. 

stvene filozofske kritike lurdskih čudesa, korisno 
će biti čitati učena djela Dr. Boissarie, šefa me¬ 
dicinske klinike u Lurdu, zatim djelo kanonika 
G. Bertrin-a znamenitog profesora teološkog 
fakulteta u Parizu; njegova knjiga o lurdskim 
čudesima, sadržaje sve što se najpraktičnijeg, 
najsolidnijeg i najsjajnijeg u tome pogledu pi¬ 
salo. 

Ova naša mala i neznatna knjižica ne obraća 
se visokoučenim osobama kao djelo Boissarie-a 
i Betrin-a, i premda nije ova knjižica ni velika 
ni visokoučeno pisana, ima isti cilj: odanost, po¬ 
uzdanje i ljubav prama Bezgriješnoj Djevici i 
zahvalnost za bezbrojne milosti, koje je prosula 
na svijet, otkad si je izabrala Lurd za svoje 
sijelo na zemlji. 

Budi slava i ljubav Isusu i Mariji! Pred nji¬ 
hove noge postavljamo ovu malu knjižicu kao 
znak naše zahvalnosti. 

RIJEČ PREVODIOCA. 

Prije nego sam god. 1929. otišao iz Lurda, 
zaželio sam uzeti sa sobom jednu takvu uspo¬ 
menu, koja bi me živo sjećala na one lijepe dane, 
koje sam tamo sproveo. Kad sam se radi toga 
obratio na poznatog abbe-a Belleney-a, dade mi 
ovaj u ruke 15. izdanje knjižice »Les Merveilles 
des Massabielles« od S. Pruvost-a kojoj sam dao 
naslov Lurd veleći mi: »Ovo je najljepše i naj¬ 
praktičnije što Vam mogu preporučiti«. 

Kad sam stao ovu malenu knjižicu čitati, bio 
sam toliko zanešen njezinom ljepotom, pobož¬ 
ni 

nošću i uvjerljivošću, da sam se odmah dok sam 
još bio u Parizu obratio na auktora da mi podi¬ 
jeli dozvolu prevesti je na hrvatski jezik. Ova 
mi se je želja eto ispunila; ja šaljem ovu knji¬ 
žicu među naš narod sa željom da svaki koji je 
bude čitao, oćuti onoliko duševnog užitka, koliko 
sam ga ja oćutio, dok sam ovaj prijevod pri¬ 
pravljao. Plod tog užitka bio je u meni porast 
ljubavi prema Mariji Našoj Majci i njezinom 
Sinu Isusu Kristu. Taj užitak i tu korist želim 
i ja drugima. 

I. Maračić. 






I. POGLAVLJE 
Lurd i Gava. — Obitelj Subiru. 

Čudesnih li, Bože, dogođaja, što su se zbili 
u Lurdu, nakon što se Blažena Djevica udosto¬ 
jala prikazati i razgovarati se sa jednom malom, 
siromašnom i neukom pastiricom, kojoj je tada 
bilo četrnaest godina! Svijet se mogao još jedan¬ 
put uvjeriti, kako se Bog poslužuje sa vrlo sla¬ 
bašnim oruđem, da proizvede svoja najveća 
djela. Pa nije li baš i sama Presveta Djevica 
sjajan primjer takvog Božanskog postupka? 
Tko bi bio mogao ikada pomisliti, da će svjedo¬ 
čanstvo ove male djevojčice, tako odjeknuti ši¬ 
rom svijeta i privući u zakutak pirenejskih gora 
nebrojeni svijet, i da će to isto svjedočanstvo 
podići i preurediti nekada malo i neznatno mje¬ 
stance Lurd u veliki i moderni grad pun života, 
da će ono tako djelovati, te će se široki i derući 
žali rijeke suziti i da će ondje, gdje su nekad 
stajale samotne i divlje pećine, nastati široke 
obale i biti podignute ponosne bazilike? Ova su 
čudesa sada tako istinita da nema čovjeka koji 
bi mogao o njima sumnjati. Zahvalni se kršćani 
dive, jer su ova čudesa pobjedonosno slavlje nji¬ 
hove vjere i pobožnosti, dok nevjernici stoje pred 
njima zabezeknuti i ne znadu se snaći — a kri¬ 

vovjerce napUnjaju toliko većim bijesom, koliko 
ih manje mogu zanijekati. — Bilo da se ta ču¬ 
desa javljaju u bilo kakvoj formi, bilo da bude 
ma kakva čuvstva, vjerovanje u lurdska čudesa 
je tako općenito, kao i znamenitost lurdskog 
kraja, koji je do jučer bio zapušten i nepoznat. 

Mnogo je kršćana imalo sreću, koja ih blaži 
kroz cio život, da padnu na koljena pred pećinom 
koju je taknula noga Prečiste Djevice i radi 
česa će ona pećina i ostati zauvijek slavna. 
Mnogo ih je koji nose u svom srcu ufanje da će 
jednom biti tako sretni i vidjeti Lurd. Vidjeti 
jednom Lurd ili ga i opet pohoditi, to je želja 
svakoga, koji ljubi Mariju! No pošto nas, koji 
prebivamo daleko od Lurda, može tek iznimno 
dopasti ta sreća, ajde braćo, da se mi koji smo 
i ostajemo hodočasnici Lurda tek po želji, uz- 
dignemo svaki dan u ovom mjesecu, koji je Ma¬ 
riji posvećen, na krilima naše misli i ljubavi, te 
joj prikažemo naše duboko poštovanje i zahvalu 
zato, što se udostojala pohoditi i svojim blago- 
slovenim nogama taknuti onaj kraj i pozvati na¬ 
rode da joj tamo hodočaste. 

U našem svagdanjem čitanju sjećat ćemo se 
povijesti ukazanja Nebeske Kraljice i prvih 
čudesa, koja su se zbila, kaošto i početaka i na¬ 
predovanja hodočašća i crpsti ćemo odatle da¬ 
nomice sve veću ljubav prema Mariji, sve čvršću 
vjeru u one istine koje je došla da potvrdi, sve 
tvrđe ufanje u Božja obećanja, a nada sve du¬ 
boku pobožnost prema Presvetoj Euharistiji, jer 
kao što posvuda, tako se i u Lurdu prikazala 
Marija zato da bolje upoznamo njezinog Bo- 

žanskog Sina, prema onoj sv. Bernarda »po 
Mariji k Isusu«. 

Danas ćemo se upoznati sa mjestom koje bi¬ 
jaše izabrano, da bude pozorištem ovih čudesa. 
A ujedno ćemo se upoznati i sa sretnom izabra¬ 
nicom neba, koja je glavni svjedok i posrednica 
objavljenja — Bernardicom. 

Lurd je glavni gradić kotara Visokih Pireneja 
i leži na podnožju sporedne gorske kose, koja 
se upire o visoko gorje, što dijeli Francusku od 
Španjolske. Taj je gradić imao za vrijeme uka¬ 
zanja nešto preko četiri tisuće stanovnika, dok 
danas za vrijeme sezone hodočašća imade ih 
čestoputa preko pedeset hiljada. — Burna je po¬ 
vijest Lurda. Za vrijeme azijskih provala bili su 
ga različiti narodi više puta pohodili i razorili. 
Kasnije ga je branila jaka tvrđava koja stoji na 
visokoj klisuri, no ipak su ga osvojili Saraceni, 
a kasnije ga je zauzeo Karlo Veliki. Za stogo¬ 
dišnjeg rata bili su ga osvojili Englezi. Lurd 
leži na desnoj obali rijeke Gave, koja izvire iz 
Gavarnijskog ledenjaka na međi Španjolske i 
spušta se preko visokih dolina tvoreći krasne 
vodopade do Lurda, a blizu grada Pou (Po) 
utiče u rječicu Adur, izlijevajući se s njom u 
Atlanski Ocean nedaleko grada Bajon-a. Na 
obali’ ove rijeke zbili su se dakle dogođaji koje 
želimo pripovijedati. 

Živjela je tada u Lurdu jedna obitelj već ne¬ 
koliko godina u skrajnom siromaštvu. Otac obi¬ 
telji Franjo Subiru i majka Alojzija Castero, 
jedan i drugi vrlo pošteni ljudi i dobri kršćani, 
bili su godine 1843. kad su se uzeli u dosta 

dobrim imućtvenim prilikama. Držali su u za¬ 
kupu Boli-jev mlin na potoku Lapaka na pod¬ 
nožju tvrđe. U toj se je kući rodilo dne 7. ja¬ 
nuara 1844. njihovo prvo dijete, koje je na kr¬ 
štenju dobilo ime Bernardica, ta buduća juna¬ 
kinja čudesnih dogođaja u Lurdu. Kad je bilo 
djetetu pet mjeseci, njezina je majka morala 
da joj potraži hraniteljicu. Stoga su Bernardicu 
predah u selo Bartre, koje je tri kilometra uda¬ 
ljeno od Lurda; tamo je ona ostala sve do svoje 
treće godine u obitelji koja se zvala Aravan- 
Lague. Tada se ona povrati u očinsku kuću. 
Kasnije se Bernardica vraća u Bartre, da za 
vrijeme žetve pase ovce svoje hraniteljice, dok 
napokon nije ostajala po cijelu godinu. Kod 
Subiru-jevih je međutim bivalo stanje sve slabije. 
Kako se je s jedne strane obitelj umnožavala, 
tako se je posao sve više i više umanjivao, te je 
godine 1855. došlo do toga, da je otac Subiru 
morao napustiti mlin i postati dnevničarom. 
Majka je pak radi slaba zdravlja jedva smagala 
da skrbi za svoje šestero djece, tako te obitelji, 
koja nije imala dovoljno svagdanjeg hljeba, bila 
prava blagodat, što nije Bernardice bilo kod 
kuće. 

Ako uočimo ove okolnosti, ne smijemo li u 
svemu tomu gledati tajne puteve Božje provid¬ 
nosti, koja je često tražila svoje izabranike među 
pastirima da izvrši svoje namjere? Nije li bila 
pastiricom sv. Genoveva iz Nantera, koja je spa¬ 
sila Pariz, a isto tako Ivana djevica Orkanska, 
a da i ne spominjemo mnoštvo drugih? Ber¬ 
nardica je ostala pastiricom sve do svoje četr- 

naeste godine, boraveći po cijeli dan na samotnim 
pašnjacima u društvu svoga skromnog stada iz¬ 
gleda je vrlo slabašna i za svoje godine malena. 
Bila je boležljiva i trpila je često na teskome 
disanju. Njezina je naobrazba bila vrlo manj- 
kava, i njezino pamćenje vrlo oporno. Kako 
nije nikada polazila školu, nije znala citati, a 
govorila je samo pirenejskim narječjem, Sve se 
njezino znanje sastojalo u tom, sto je znala 
molitve, koje se mole u krunici: »Oce nas«... 
»Zdravo Marija «... »Slava Ocu«, »Zdravo 
Kraljice « i »Vjerovanje«. Po naravi bila je po¬ 
božna, te je stoga često molila krunicu, dok je 
pasla ovce. No unatoč slabašne naravi i manj¬ 
kave naobrazbe resila su je neka lijepa svojstva. 
Njezino je obličje imalo vrlo lijepih pravilnih 
crta i bilo simpatična izgleda, te je svakoga pri¬ 
vlačilo. Ljubezni smiješak, koji je obično oba¬ 
sjavao njezino lice, bio je izraz čistoće i mira 
njezine duše. Njezina su usta bila izrazita a 
pogled bistar, dok je sve njezino ponašanje 
imalo izraz dobrote, milote i nevinosti. 

Kako Bernardica nije još bila primila prve 
sv. Pričesti, odlučiše njezini roditelji usprkos 
oskudice, da je pozovu kući, da se dijete lijepo 
pripravi na taj sveti čin i da pohađa pouku iz 
katekizma i školu časnih sestara. 

Koncem siječnja 1858. oprosti se dakle Ber¬ 
nardica od svojih hranitelja, koji su je ljubili 
kao svoju i dođe u Lurd. Obitelj Subiru stano¬ 
vala je tada u jednoj od najtrošnijih kuća u 
Lurdu, u ulici Ptit-Fose, koja danas nosi broj 1 >. 

Zar se ne vidi jasno djelovanje Božje pro¬ 
vidnosti, koja je baš u određeno vrijeme dovela 
u Lurd malu pastiricu, da po njoj provede veliko 
poslanje puno milosrđa, za koje ju je Nebeska 
Kraljica bila odabrala? 

Kako su Božje misli različite od naših! Svi¬ 
jetu je odurno siromaštvo te ga omalovažuje, a 
Bog ga časti. Kad je Bog trebao nekome po¬ 
vjeriti nebeske poruke, nije išao dotičnika tražiti 
po bogatim dvorovima, nego kod najskromnijih 
siromaha. Ovako je Bog postupao i kod Utjelo¬ 
vljenja: skromna i siromašna Djevica Nazaret- 
ska postala je slavnom Majkom utjelovljenog 
Božjeg Sina. Učimo se odatle, da ne želimo 
ako smo i siromašni, prolaznog bogatstva, a ako 
ga posjedujemo da ne prilijepimo uzanj svoje 
srce. 

»M o 1 i t v a«. 

» Zdravo Marijo«. 

O Presveta Djevice Marijo, Prijestolje Mu¬ 
drosti, Ti koja si u svojoj zahvalnoj pjesmi za 
Utjelovljenje Božje Riječi u svojoj utrobi, toliko 
uzvisila poniznost i siromaštvo, podaj nam milost 
da možemo pravedno ocijeniti vremenita dobra, 
da ne bismo radi njih izgubili jedino istinita 
prava dobra, koja nam je Bog pripravio u bla¬ 
ženoj vječnosti. 

»Naša Gospo Lurdska } moli za nas!« (Svaki 
put 300 dana oproštenja, dekret 9./XI. 1907.). 

II. POGLAVLJE 
Prvo ukazanje. 

Bernardica bijaše oko dva tjedna kod svojih ro¬ 
ditelja, kad je u četvrtak dne 11, veljače nestalo 
u kući goriva, pa je majka Subiru poslala svoju 
drugorođenu kćer Mariju da ide sabirati drva 
na obalu Gave. Bernardica je zamoli, da joj do¬ 
pusti da pođe i ona. Majka, bojeći se, da ne bi 
Bernardici, koja je bila slaba zdravlja, naškodio 
studeni zrak, nije bila voljna da je pusti. Ali ipak 
na molbe susjedove male Ivane Abadi, njihove 
prijateljice, pusti je, ali joj naloži da obuje ča¬ 
rape i pokrije si ramena i glavu sa nekom vrsti 
plašta, što su ga sa kukuljicom tamo nosile žen¬ 
ske i zvali su ga kapile. Otišle su dakle tri dru¬ 
žice veselo, da si naberu splavljenih drva. Njihov 
cilj bijaše mjesto, koje se zvalo Masabjel, 
ogromna hridina koja se dizala skoro okomito 
nad desnom obalom Gave. Na podnožju te pe¬ 
ćine otvara se kao jedan nepravilni svod, šup¬ 
ljina četiri do pet metara visoka, sedam do osam 
metara široka a u svojoj sredini sedam metara 
duboka. U šupljini, koju ćemo nazivati Špiljom, 
na desnoj strani nalazi se jedna udubina slična 
položitu dimnjaku, koji prolazeći kamenim ma¬ 
sivom svršava malim gotskim vratašcima, kroz 
koja dopire svijetlo. 

U ono vrijeme nije bilo posve lako doći do 
pećine. Iz grada se izlazilo preko Starog Mosta, 
a strmim puteljkom, koji se zvao »Šumski put« 
dolazilo se do mjesta, gdje sada stoji gornja ba¬ 
zilika, a odatle napuštajući puteljak silazilo se sa 

Masabjelske hridine strmom nizbrdicom do 
obale potoka, koji je prolazio kraj Špilje. 

Pristup do Špilje bio je sa strane grada za¬ 
tvoren kanalom, koji se zvao Savy, a izlazio je 
iz Gave niz vodu kod Starog Mosta i tjerao 
jedan mlin, koji tada radi popravka nije radio, 
te je stoga i voda bila vrlo niska. Koristeći se 
ovom prilikom, djevojčice su prošle preko mlina, 
da lakše dođu do Gave. Pred Špiljom uzmu Ma¬ 
rija i Ivka u ruke svoje cokulice i pregaze kanal. 
Bernardica, kako je imala svući svoje čarape, 
zaostala je. Skanjivala se preći potok, bojeći se 
da je voda ledena. Napokon se odluči i počne 
svlačiti čarape, kad li najednom svu njezinu 
pažnju zaokupi neki posebni dogođaj. Čujmo 
nju, neka to ona sama pripovijeda riječima, koje 
je M. Estrad čuo s njezinih usta: 

»Bila sam upravo započela svlačiti jednu od 
čarapa, kad odjednom začuh glas, koji je sličio 
šuštanju oluje. Gledala sam desno i lijevo na 
stabla, ah se ništa nije micalo. Mislila sam da 
sam se prevarila. Nastavila sam svlačiti čarape, 
kad ali eto opet začujem šuštanje, slično prvome. 
Na to me spopao strah i ja se okrenuh posve na 
desno. Ponestalo mi riječi i nisam znala što da 
mislim, kad ali okrenuh glavu prema špilji i 
^ J djeh na jednom otvoru Špilje jedan jedini gr- 
niečak, gdje se miče, kao da bi bio veliki vjetar. 
U isto vrijeme izađe iz nutrine pećine oblak 
zlatne boje, a malo zatim jedna Gospođa, mlada 
1 lijepa, tako lijepa, kakve nisam nikada u životu 
vidjela, i postavi se na otvoru Špilje nad grme- 
ClK ' Najednom me pogleda, nasmiješi se i dade 

mi znak, neka se približim, upravo na način kao 
da bi bila moja majka. Strah me je prošao, ali 
mi se pričini kao da zapravo nisam znala, gdje 
se nalazim. Počela sam si trti oči, zatvarati ih i 
opet otvarati, ali Gospođa je uvijek stajala tamo 
i smješkala mi se dalje i dala mi razumjeti, da 
se nipošto ne varam. Nehotice izvadim iz džepa 
krunicu i kleknem. Gospođa mi je dala glavom 
znak, da to odobrava a i ona sama uzme među 
prste krunicu, koja joj je visjela s desne podlak¬ 
tice. Kad sam htjela započeti moliti krunicu i 
postavih ruku na čelo ostade mi ruka ukočena i 
jedva tada, kad se prekrižila Gospođa mogla 
sam se i ja prekrižiti kao i ona. Gospođa me je 
pustila da sama molim; prebirala je među pr¬ 
stima zrna krunice, ali nije ništa govorila, nego 
samo na svršetku svake desetice govorila je sa 
mnom: Slava Ocu i Sinu i Duhu Svetomu. Kad 
je krunica bila svršena, Gospođa je opet unišla 
u nutrinu hridi a s njom je nestalo i zlatnog 
oblaka.« 

Ovo je Bernardica pripovijedala. Ona nije 
znala, koja je bila ova Gospođa, ali iz ovog što 
je pod konac pripovijedala, mogla bi bila to od¬ 
gonetnuti, kad bi bila bolje podučena. Od svih 
molitva, koje dolaze u krunici Blažena Djevica 
Marija nije u istinu mogla drugo izgovarati ako 
ne »Slava Ocu«., jer se time Boga slavi. » Vjeru¬ 
jem « je ispovijedanje našeg vjerovanja i zemalj¬ 
ska krijepost kojom držimo za istinito ono, što 
ne vidimo. Na nebesima, gdje blaženi vide Boga 
licem u lice, nema više vjere, nego vlada oče- 
vidnost. »Oče naš « je molitva koju čovjek kao 




prognanik na zemlji upravlja nebeskom Ocu; a 
Marija, koja ne pripada više zemlji, nema što 
da moli tim načinom, jer posjeduje puninu blaže- 
nosti. A moleći »Zdravo Marijo« mi Mariju 
molimo i častimo — i nema razloga, da tu mo¬ 
litvu ona izgovara. Time, što je Marija prebirala 
krunicu, htjela je Bernardicu, a također i nas 
obodriti da je molimo, pokazujući kako pomno 
sluša naše molitve i kako broji »Zdrave Marije«, 
da nam na nje odvrati sa isto toliko materinskog 
blagoslova. 

Do tog časa bile su Bernardičine družice Ma¬ 
rija i Ivka zabavljene nabiranjem drva na obali 
Gave, te se nisu brinule što se s Bernardicom 
dogodilo. No vraćajući se vidješe nju gdje pred 
špiljom kleči i moli, te je pozvaše, izrugavajući 
joj se u šali. Sad je i Bernardica prešla potok, 
ali sad je bila njegova voda, kako sama reče 
»mlaka kao ona kojom se posuđe pere«. 

Kad su djevojčice nakupile dosta granja da 
slože tri svežnja, uspeše se na Masabjelsku pe¬ 
ćinu i vratiše se u grad. Putem ih Bernardica 
upita: Niste li možda što opazile kod špilje? 
Nismo, odgovoriše one, pa zašto nas to pitaš? 
Ah! dakle ništa, ništa, odgovori Bernardica, kao 
da se i ne bi bilo ništa dogodilo. 

Kad je susjedina Ivka bila malo poodmakla, 
a Bernardica sa sestrom zaostala, počne ju ova 
toliko ispitivati, da joj je Bernardica ispripovije¬ 
dala čudesno viđenje, no uz uvjet, da 0 tom 
nikomu ništa ne kaže. Ali kad su došle kući, Ma¬ 
rija usprkos svog obećanja, ispripovijedi majci 
sve, što joj je bila Bernardica povjerila. — To 

su djetinjarije, reče majka Bernardici, ti si se 
kćeri prevarila. Tebi se pričinilo da nešto vidiš, 
a nisi baš ništa vidjela. Bilo kako, više ne smiješ 
ići k Špilji. 

Ova zabrana pade Bernardici kao kamen na 
srce, ta ona je gojila samo jednu želju da i opet 
vidi onu Gospođu. Njezina je duša bila sva puna 
slatke uspomene na ono viđenje, ona ju je bez- 
prestanka u sebi ponavljala u svim njezinim po¬ 
tankostima. Kod večernjeg jela, izreče glasno 
Bernardica molitvu koja se-zajednički obavljala. 
Imala je običaj da iza svršene molitve zazove 
tn puta: »Marijo bez grijeha začeta, moli za 
nas, koji se tebi utičemo«. Kako to prvi put iz¬ 
reče, poče se gušiti u plaču; nastavi i drugi put, 
ali joj opet od plača zape riječ u grlu. — Što ti 
je, dijete? zapita ju brižljiva majka, kad je vi¬ 
djela, kako vu joj navrle na oči dvije krupne 
suz e. — Ništa mi nije majko, reče Bernardica, 
ali ćutim potrebu da plačem. 

Bernardica nije te noći stisnula oka. Govoreći 
kasnije o tome kazala je: Krasna i umiljata slika 
Gospe, neprestano mi je lebdila pred očima i ja 
nisam mogla nikako vjerovati da sam se pre¬ 
varila. 

Dva slijedeća dana, u petak i subotu provela 
je Bernardica u nekom nemiru i žalosti. Za nju, 
koja nije nikada bila neposlušna, bila je velika 
muka, što nije smjela poći do Masabjelske Špilje, 
gdje joj je bilo kao u raju. Njezina se majka tr¬ 
sila, da je dozove k pameti, ali Bernardica nije 
popuštala. Ništa nije moglo pokolebati njezino 
uvjerenje: ona je posve dobro vidjela i posve 

razgovjetno čula kako je ona Gospođa iza svake 
desetice izgovarala »Slava Ocu«. Ne! to nije 
moglo biti ništa drugo, nego jedno nebesko vi¬ 
đenje, jedan anđeo ili neka svetica iz raja. Da je 
to bio anđeo tmine, kako joj govoraše majka 
samo da je zastraši, on se ne bi bio nikako pre¬ 
križio, niti bi bio slavio Presveto Trojstvo. Istina 
Bernardica nije bila dovoljno podučena, ali je 
imala dovoljno zdravog razuma, tako te se nije 
mogla varati. Dogođaji koji slijede, dokazat će 
da je ona pravo sudila. 

M o 1 i t v a 

»Zdravo Marijo.«. 

O Majko Spasiteljeva, prva poduka koju si 
dala Bernardici bila je u tome, što si je naučila, 
da se sabrano i pobožno prekriži, te zavoli po- 
božnost žalosne muke Tvoga Sina. Usadi ovu 
potrebitu pobožnost duboko u naša srca, da se 
sve više i više uvjerimo da nam je jedino u križu 
spas. 

»Naša Gospo Lurdska, moli za nas!« 

III. POGLAVLJE 

Drugo ukazanje. 

Dođe nedjelja. Neki mili i moćni nutarnji glas 
govoraše Bernardici: »Ajde k Masabjelskoj 
Spilji«. Ali jao! baš joj je to bilo zabranjeno, a 
to milo dijete nije znalo biti neposlušno. Nije se 
usudila moliti majku, da joj to dozvoli, zato na¬ 
govori sestru da joj ona pomogne. Ali majka 
Subiru ni da čuje; susjeclina Ivka Abađi nastupi 

također, ali uzalud. Kad je bilo po objedu, reče 
majka Subiru jako osorno: — Pa dobro, idite, 
ali pazite da se za večernjicu svakako vratite, 
drugačije znate što vas čeka. 

Računala je, da Bernardica ne će ništa vidjeti, 
kada se povrati k Špilji, pa će se tako izliječiti 
od tih opsjena, kako je mati to okrstila. 

Bernardica izađe odmah sa sestrom iz kuće. 
Desetak djevojčica, kojima je Marija bila već 
ispripovijedila prvo Bernardičino viđenje, pri- 
družiše im se. Jedna od njih predloži, da za 
svaki slučaj uzmu sobom u jednoj bočici blago- 
slovene vode, da s njome poškrope Prikazanje, 
kako se to čini kod objava duha tmine. Tako 
oboružane krenuše djevojčice u dvije skupine. 
Bernardica se nalazila u prvoj sva sretna i bla¬ 
žena i puna nade. Čim je stigla k Špilji poklekne 
naproti grmečku, nad kojim joj se prvi puta po¬ 
kaza Gospođa i počne moliti. Malo zatim od¬ 
jednom tresući se sva od radosti i uzbuđenja za- 
viče: »Evo je! evo je!« Na to odmah djevoj¬ 
čica, koja je nosila blagoslovenu vodu, dade je 
Bernardici. Kad je Bernardica poškropila Prika¬ 
zanje, reče svojim đružicama: »Ona se zato 
ništa ne srdi, još odobrava glavom i smiješi se 
prema svima nama«. 

To je tako djelovalo na cijelu skupinu djevoj¬ 
čica, da su odmah sve pokleknule. Bilo im je 
dosta, da samo vide Bernardicu i bile su uvje¬ 
rene, da se tu zbiva nešto neobična. Bernardica 
je klečala nepomično i sva preobražena sjala je 
nekom svjetlošću, koja nije bila nipošto zemalj¬ 
ska. Djevojčice obuzete nekim neizrecivim uz¬ 

buđenjem, bile su uvjerene da stoje pred nečim, 
što je nadnaravno, a da i nisu znale, kakvog je 
ono značaja; većina njih je jecala u plaču, a 
iznutra ih je obuzimalo neko čuvstvo straha, koje 
jednoj od njih izmami na usta krik žalosti te 
zaviče: Joj, ako Bernardica umre! 

Međutim je Bernardica stajala nepomična gle¬ 
dajući uporno u viđenje, gluha za sve, što se oko 
nje zbivalo. — Čuvši to zapomaganje nadođu iz 
obližnjeg mlina dvije ženske, bila je to majka i 
sestra mlinara Nikolu. Kad su vidjele, da se Ber¬ 
nardica nalazi u ekstazi (svetom ushićenju), pri¬ 
bliže joj se sa poštovanjem te pokušaju da je do- 
zovu k sebi. Njihov je pokušaj bio uzaludan! 
Bernardica nije ništa ni vidjela niti što čula, sve 
su njene duševne sile i ćutila bila usredotočena u 
ukazanje. Tada gospođa Nikolu pođe u mlin, 
da potraži svog sina. Dođe mlinar, mladić od 
dvadeset osam godina, sa posmjehom na ustima. 
On nije isprva nikako vjerovao, što mu bješe 
ispripovijedila majka, ali kad opazi Bernardicu, 
okani se izrugivanja, što više bio je obuzet nekim 
dubokim počitanjem te je bio osvjedočen, da je 
ono što se zbivalo pred njegovim očima, spadalo 
u vrhunaravni red. Dugo je motrio Bernardicu 
i nije se usudio, da joj se približi, a samo na ope¬ 
tovane molbe svoje majke primi je pod ruku, 
podigne je i pokuša da je potakne, neka sama 
hoda. Bernardica nije svega toga ćutila. Gleda¬ 
jući neprestano u istu točku sa nebeskim osmje¬ 
hom na usnicama pustila je, da je mlinar vuče, 
dapače skoro nosi prema mlinu, a tek tu je došla 
k sebi od onog nebeskog ushićenja. Na njezinu 

licu nestade onog blaženog preobraženja, a 
mjesto toga pokaže se neka tuga, a to je bilo ja¬ 
mačno razočaranje, koje je ubogu djevojčicu 
snašlo radi toga, što se našla na zemlji, dok je 
malo prije općila s nebom. Oni koji su stajali 
oko nje počnu je sada raspitivati, što je vidjela, 
pa evo kako je ona sama opisala Gospođu, koja 
joj se eto po drugi put prikaza: »Ona izgleda 
kao djevojka od šesnaest do sedamnaest godina. 
Odjevena je u bijelo odijelo opasana modrim 
pojasom, sa kojega se okrajci spuštaju niz 
odijelo. Na glavi joj također bijela koprena, 
koja se spušta otraga do ispod struka, dok joj se 
kosa jedva opaža. Njezine su noge bez obuće, 
ali pokrite od krajnjih nabora odijela, osim 
prednje strane na kojoj se sjaji po jedna ruža 
zlatne boje. Na laktu desne ruke nosi krunicu iz 
bijelih zrna na lančiću, koji od zlata sjaji kao i 
ruže na nogama.« 

Međutim su se Bernardičine družice razišle 
po gradu pripovijedajući što su bile vidjele. Ma¬ 
rija, njezina sestra, čim je došla kući stane gorko 
plakati. Njezina se majka prestraši i bojeći se 
da li se nije dogodila kakva nesreća, otiđe žurno 
prema Špilji. Na sreću je sastala nekoje žene, 
koje su je osvjedočile, da se nije ništa zla dogo¬ 
dilo. Ona se umiri ali postade još zlovoljnija. Sa 
šibom u ruci uđe u Savijev mlin, sa nakanom da 
istuče Bernardicu, koja se tamo nalazila. Kad je 
opazi, zaviče: »Čekaj beno, ti hoćeš da nam se 
svi rugaju? Ja ću ti već pokazati, kakva su to 
viđenja i pripovijesti o Gospođi.« 

Ali čim ona podigne ruku, mlinarica je za¬ 
ustavi i reče: »Za Boga, što činite? Što je učinila 
vaša kći, da tako s njom postupate? Vaše je 
dijete jedan anđeo s neba, da li razumijete? Ja 
n e ću nikad zaboraviti ono, što se dogodilo kod 

Špilje.« ... 

Na te se riječi majka odmah umiri i slom¬ 
ljena od ganuća, gledajući kćer brižne u plač. 
Kad se je malko umirila, uzme Bernardicu za 
ruku i vrati se s njom u grad. 

Bernardica nije još ništa znala, tko je ona Go¬ 
spođa, koja joj se prikazivaše. Dok ju je mo¬ 
trila, zaboravila je na sebe i tako joj se divila, da 
nije ni pomislila, da je što upita.. Ovo drugo 
viđenje imalo je tu posljedicu, da je iz Bernar- 
dice nestalo svake bojažljivosti, i da se među 
njom i vrhunaravnim onim Bićem utvrdilo neko 
prijateljstvo, puno pouzdanja i ljubavi. 

Molitva 

»Zdravo Marijo .« 

O Marijo Kraljice anđela i svetaca, Ti koja 
si svojom slavom i ljepotom ukras nebesima, 
podaj nam milost da živimo i umremo u čistoći 
duha i tijela, da budemo imali jednom sreću gle¬ 
dati Te u nebeskom viđenju. 

» Naša Gospo Lurdska, moli za nas!« 

IV. POGLAVLJE 
Treće ukazanje . 

Po gradu se mnogo govorilo o ovim čudnova¬ 
tim dogođajima. Neki se doduše još nisu usudili, 




da bi ove dogođaje tumačili u vezi-š vjerom,- no 
ipak su bili iznenađeni onom osobitom iskre- 
nošću, kojom je Bernardica pripovijedala i to 
bez ikakva protuslovlja. Ali općenito su se zli 
ljudi tome smijali i rugali i pripisivali su to mašti 
luckaste glave. Sve je to govorkanje mnoge po¬ 
taknulo da pohode ubogi stan obitelji Subiru i 
da se tamo upute, što je zapravo na stvari. 
Među tima bile su i dvije žene, i to jedna go¬ 
spođa Mile, a druga gospođica Antonija Pejre. 
One su došle u pohode u srijedu na večer. 

Unišle su u kuću baš u čas, kad je majka Su¬ 
biru silno grdila svoju kćerku, pošto ju je ova 
opet molila da je i po treći put pusti da pođe 
do Špilje. Ona se tome protivila pozivajući se na 
svašta, ali sve su to bile samo izlike, jer je njoj 
zapravo bilo stalo do Bernardičina zdravlja. 
Gore spomenute dame prihvate zgodu, da sklonu 
majku, neka popusti kćerinoj molbi, te joj re¬ 
koše, da se one boje da bi Bernardica mogla 
oboliti upravo radi majčina postupka, koji se 
silno protivi nedužnoj želji kćerke. 

— Vi biste dakle htjele, odgovori na to go¬ 
spođa Subiru, da moje dijete postane ljudima 
predmet rugla? 

To nam, gospođo, nije ni na kraj pameti, 
odgovore one, ali dozvolite, da vam, prije nego 
odemo, iskreno kažemo, da vi uzimate na sebe 
veliku odgovornost. Tko zna, ne protivi li se vaš 
postupak Božjoj namisli? 

To je značilo pozivati se na vjerski osjećaj 
jedne potpuno kršćanske duše, kakva je bila go¬ 
spođa Subiru, pa su stoga nju ove riječi uplašile, 

te sva uzbuđena, držeći obje gospođe za ruke, 
reče im: 

_ Jao meni! Izgubit cu glavu! Cim mi se, 

da me vi ne varate ... Ja vam povjeravam svoju 
kćer . . • Vidite u kakvim sam mukama . . . Pa¬ 
zite na nju. 

Uglaviše dakle, da će drugo jutro gospođa 
Mile i gospođica Pejre otpratiti Bernardicu do 
Špilje. Prije nego li je svanuo dan, pokucaše na 
vrata Subiru-jevih. Bernardica ih je već čekala. 
Pođoše zajedno u crkvu, da slušaju svetu misu, 
a i zato da svoj polazak postave pod Božju za¬ 
štitu. Od crkve krenuše prema Masabjelskoj 
Špilji. Jedva se danilo, na ulicama nije bilo žive 
duše. Gospođa Mile je nosila sobom jednu bla- 
goslovenu svijeću, dok je gospođica Pejre sa¬ 
krila pod svoj plašt (kapile) papira, pero i 
crnilo. , 

Bernardici, koja je bila u blaženom zanosu, 
vrlo se žurilo. Na nesreću nije se moglo preći 
preko mlina, jer su popravci bili već dovršeni, 
pa je po kanalu opet slobodno tekla voda. Do 
špilje se moglo doći jedino tegotnim putem kroz 
šumu. 

Bernardica brzo prestigne svoje družice i kao 
da je nešto vuče, trčeći, uspne se na Masabjelsku 
glavicu, a odatle se žurno spusti do Špilje. Kad 
su stigle njene družice, Bernardica je već klečala 
i okrenuta prema već opisanome otvoru, molila 
je krunicu. One upale svijeću i uzevši u ruke 
svaka svoju krunicu pokleknu uz Bernardicu. 

Malo časaka zatim vrisne Bernardica od ra¬ 
dosti: »Dolazi! Eno je tamo!« I pokloni se do 








zemlje, sjajući od blaženstva. Dvije njene dru¬ 
žice nisu ništa vidjele osim grmečka divlje ruže, 
te hrapave i gole pećine. No videći Bernardicu, 
nisu one bile nimalo u dvojbi, da ona opet vidi 
tajinstvenu Gospođu. Bernardica se čas molila, 
čas opet smiješila, ali nije bila u ushićenju 
(ekstazi), već sasvim pri svijesti i u vezi sa 
svojom okolinom. 

Kad je gospođica Pejre izmolila krunicu, 
preda Bernardici papir i pero veleći: 

— Umoli Gospođu, ako nam želi što kazati, 
da nam to izvoli napisati. 

Bernardica uzme ove stvari i pođe par koraka 
prema grmečku. Kako su njezine družice pošle 
za njom, dade im znak, ne okrenuvši se natrag, 
neka ostanu otraga. Zatim se digne na prste i 
dižući obe ruke prema Gospođi, pružala joj je 
papir i pero. Neko je vrijeme tako stajala i či¬ 
nilo se, kao da sluša riječi, koje su dolazile iz 
otvora špilje. Najednom spusti ruke, duboko se 
nakloni i pođe na prijašnje mjesto. 

— Što ti je odgovorila Gospođa? zapita je 
gospođica Pejre. 

— Ona se nasmiješila, odgovori Bernardica, 
i kazala mi: Ono što vam imam kazati, nije po¬ 
trebno da vam napišem. Nekoliko časaka zatim 
dodala je: Budi tako dobra te dođi ovamo re¬ 
dom petnaest dana. 

— A što si ti odgovorila? 

— Ja sam odgovorila, da hoću. 

— A zašto hoće Gospođa da dođeš? 

— Ne znam o tome ništa. Ona mi to nije 
kazala. 

_ Zašto si nam, nadoda gospođa Mile, dala 

znak da ostanemo otraga, kad smo u isti mah 
pošle za tobom? 

_ Za to, da izvršim nalog Gospođe. 

_ Upitaj je dakle, da li joj možda nije drago, 

da sam ovdje prisutna. ^ v . .. 

Na to Bernardica podigne oci prema spilji i 

vraćajući se reče: v 

_ Gospođa veli: »Ne, slobodno možete biti 

°' Za nekoliko časaka reče Bernardica gospođici 

Pejre: . v 

_ Antice, Gospođa te u ovaj cas gleda. 

_ Upitaj je, odgovori Antica sva ganuta, 

imade li što protiv toga, da mi dođemo ovamo 
s tobom kroz ovo petnaest dana. 

Kad je Bernardica postavila i ovo pitanje na 
Gospođu, dobila je ovaj odgovor: . 

»One mogu doći s tobom, a i drugi još. Želim 
vidjeti ovdje mnogo svijeta.« 

Kad su bile na povratku, družice su još uvijek 
postavljale pitanja na Bernardicu. 

— Jako si se dugo razgovarala sa tom Go¬ 
spođom, što ti je još kazala ? 

— Kazala mi je : »Obećajem ti da ću te uči¬ 
niti sretnom, ali ne na ovome svijetu, nego na 
drugom«. 

— Je si li je pitala, kako joj je ime? 

— Jesam, ali Ona je smiješeći se spustila 
glavu i nije mi ništa odgovorila. 

Kad su stigle u kuću Subiru-jevih, ove su dvije 
ženske izvijestile Bernardičinu majku o svojim 

utiscima, a na odlasku joj rekoše: »Ah! sretne li 
vas, koja imate ovakovo dijete«. 

Opis ovog trećeg prikazanja potiče nas na 
raznovrsno razmišljanje. 

1. Tu je prije svega dobrohotni pogled ne¬ 
beske Gospođe prema gospođi Mile, a još više 
prema djevojci Pejre, koju je podulje motrila. 
Nije li dakle pravo, ako smatramo da je tim 
Presveta Djevica s ovom materinskom pažnjom 
htjela dati jedno priznanje i nagraditi one, koje 
su kao članice kongregacije Marijine djece, bile 
Njoj posvećene? 

2. Ona je kazala Bernardici: »Budi tako do¬ 
bra, te dođi ovamo redom petnaest dana«. Tko 
je ona koja tu govori? To je Kraljica neba, koja 
ima vlast da zapovijeda svemu što postoji. To 
je Majka Božja, uzvišena nad sva stvorenja. A 
kome govori? Jednom slabašnom, siromašnom, 
nenaobraženom djetetu. I Ona mu ne zapovijeda, 
Ona ga moli: Kakva li poštovanja prema jednom 
djetetu i kolika li je to poduka nama! Kako nas 
to lijepo upućuje, da sva naša vrijednost proiz¬ 
lazi samo od duše, a mjeri se nevinošću i poniz- 
nošću. Ove osebine Bernardičinog srca vrijedile 
su više u očima Marije, nego sva zemaljska 
dobra, koja su toliko u cijeni: blago, ljepota, 
plemstvo i znanost. Ovu je misao već prije Pre¬ 
sveta Djevica izrekla u svojoj zahvalnoj pjesmi 
»Veliča duša moja«: »On je pogledao na poni¬ 
ženje službenice svoje ... I podiže ponizne». 

3. Ona joj je kazala još i ove riječi: »Obe- 
ćajem ti, da ću te učiniti sretnom, ali ne na ovome 
svijetu, nego na drugom«. 

To je ono isto, što je naš-Gospodin kazao 
svojim apostolima dan prije nego će umrijeti, 
kad im je navijestio da će podnijeti svakojakih 
muka na ovome svijetu, ali će zato uživati pot¬ 
puno blaženstvo u vječnosti. Stvoreni smo za 
sreću, ali je pogrešno da je tražimo na zemlji. 
Ovaj život je za sve nas samo kušnja. Ako ga 
pređemo u ustrpljivosti i predanosti u Božju 
volju, izbjegavajući grijeh i vježbajući se u kr¬ 
šćanskim krepostima, on postaje za nas siguran 
put do neba, a jedino tamo stoluje sreća. Velika 
je to nauka mudrosti! Ali na žalost! Koliki bez- 
umnici ne će o njoj ništa da čuju. 

Molitva 

» Zdravo Marijo .« 

O Marijo koja si radi svog velikog trpljenja 
na ovome svijetu zaslužila nebesku slavu, u kojoj 
se sada raduješ, isprosi nam milost da životom 
upoznamo od kolike je vrijednosti trpljenje i 
kako su velike zasluge združene s kušnjama 
ovoga svijeta, da ih iza ovog života zamijenimo 
za neizmjerne rajske radosti. 

»Naša Gospo Lurdska, moli za nas!« 

V. POGLAVLJE 

Četvrto i peto ukazanje. 

Bernardica bijaše obećala Gospođi, koja joj 
se prikazivaše, da će dolaziti k špilji petnaest 
dana redom. Kad je roditelje obavijestila o svom 
obećanju, silno su bili smeteni. Bilo im je jako 
teško, što je svijet svratio na njih svoju pozor- 

nost; pa napokon, tko jc bila ta tajinstvena Go* 
spođa? Je li ona dolazila s neba ili iz pakla? 
Još su uvijek u gradu kolale neke strašljive priče, 
neka đavolska strahovanja, koja su se nekada 
zbivala oko Masabjelske špilje. To je mjesto 
lurdskom puku od uvijek pobuđivalo neki strah. 
Bog zna nije li i ovo s tim u kakovoj vezi? U 
svojoj tjeskobi odluče roditelji da će se posavje- 
tovati sa tetkom Bernardom, koja je bila naj¬ 
starija sestra gospođe Subiru, a krsna kuma 
Bernardici. A njoj su se često u teškim prilikama 
utjecali. 

Promislivši malo, tetka im Bernarda savje¬ 
tuje, da se Bernardici ne protive, ali da oni sami 
pođu s njom, da uzmognu tako stvar bolje pro¬ 
suditi. »Pogriješili smo« reče, »što nismo to već 
prije učinili.« Odlučiše dakle da će sjutra u petak 
majka otpratiti Bernardicu k špilji i da će usput 
povesti i tetku Bernardu. Tako i učiniše. Kad su 
došle, bilo se već tamo sakupilo preko stotinu 
ljudi, koji su iščekivali Bernardicu. 

Bernardica je odmah poklekla na svoje obično 
mjesto i uzela u ruke krunicu. Kad se pobožno 
prekrižila, bili su duboko ganuti svi oni, koji je 
vidješe. Odmah se pojavi Gospođa, a Bernardica 
pade u zanesenje (ekstazu). Na njezinu se licu 
pojavi čarobna svjetlost, a njezine su se oči svje¬ 
tlucale kao dvije goruće mile zvijezdice, dok je 
njezino tijelo bilo tako naprijed nagnuto, kao da 
će sad na poletjeti. Majka i tetka su joj se di¬ 
vile, ali su ipak bile u nekoj bojazni. Najednom 
zajauče njezina majka: »O moj Bože, nemoj mi 
uzeti moje dijete«.' »Ah! kako je krasna!« čuo 

se je drugi glas. Sve su oči bile pune suza, kad 
vidješe ovaj prizor. 

Kad je iza po sata nestalo Bernardičinog za- 
nesenja, a ona došavši k sebi, protrla si oči, či¬ 
nilo se kao da se ona još uvijek nalazi pod tere¬ 
tom svoje sreće. Kad je ustala, pođe puna ra¬ 
dosti i poštovanja prema svojoj majci i tetki. Ove 
je sa počitanjem i nježnošću primiše u svoju sre¬ 
dinu i primivši je svaka za jednu ruku, vratiše 
se s njome kući. 

Dok su se vraćale, ispripovijedi im Bernardica 
neki čudnovati dogođaj, koji se zbio dok je ona 
imala viđenje, a koga nije nitko primjetio od 
onih koji su bili prisutni. »To su bili strašni neki 
glasovi, kazivaše Bernardica, koji su kako se či¬ 
nilo dolazili iz utrobe zemlje, a dopirali su sa 
strane Gave. Ti su se glasovi tužili jedan na 
drugi, međusobno se križali i udarali jedan na 
drugi, kao vika mnoštva, koja se međusobno 
kara. Jedna je stranka nadvikivala drugu, vikali 
su puni bijesa, da je probijalo uši: »Bježi! 
Bježi!« Na ovu viku koja je sličila nekoj 
prijetnji, podigla je Gospođa glavu i gledajuć 
prema obali, nabrala je malko svoje obrve; na 
ovaj jednostavni mig svi se oni glasovi prestraše 
i razbjegoše se na sve strane«. 

Ovo novo Bernardičino viđenje živo je ganulo 
čuvstva i radoznalost među pučanstvom Lurda. 
Znalo se, da je Bernardica obećala Gospođi, da 
će dolaziti k Masabjelskoj Špilji petnaest dana 
uzastopce. Pa kad je drugi dan, u subotu oko 6 
i po sati došla pred Špilju, bilo je već tamo oko 
četiri do pet stotina ljudi. 

Najednom nastane duboki i pažljivi muk među 
mnoštvom. 

Bernardica bez zabune radi tolikog svijeta, 
kao da bi bila posve sama, klekne i stane moliti 
krunicu. Nije trebalo dugo čekati i ona je bila 
zanesena na isti način kao i prošlog dana. Kat¬ 
kada se činilo, da njezine usnice govore, zatim 
kao da sluša. Sve su oči vidjele a da i nisu uši 
čule, da se radi o nekom razgovoru između Ber- 
nardice i bića koje joj se prikazivalo. Drugo što¬ 
god osim toga nije se znalo, ali je svaki vidio 
na nadahnutom, sjajućem se nebeskom licu Ber- 
nardice, odsjev nadnaravnog svijetla. Da se Go¬ 
spođa nalazi pred njom, o tom nije nitko dvojio, 
isto tako, kao što nitko ne dvoji, da je na svodu 
nebeskom sunce, ako ga i ne vidimo, ali vidimo 
zid, što ga rasvijetljuju njegove zrake. 

Dovle je svako ukazanje ostalo u tijesnoj 
vezi između Gospođe i Bernardice, a da se nije 
dogodilo ništa, što bi za nju bilo nerazumljivo 
ili tuđe. To bijaše Bernardici kao neka poduka 
koju kao da je nebeska Gospođa htjela poste¬ 
peno provesti. U prvom se ukazanju Gospođa 
samo predstavila ; u drugom i trećem veza je po¬ 
stajala sve tjesnijom i pouzdanijom, dok je u če¬ 
tvrtom ukazanju Gospođa pokazala svoju kra¬ 
ljevsku moć, kad je samim jednim pogledom sta¬ 
vila u bijeg paklenske sile; u petom pak uka¬ 
zanju Ona je podučila svoju mladu štićenicu, da 
se moli za svoje osobne potrebe. »Ona me je u 
svojoj dobroti, reče Bernardica, naučila riječ po 
riječ jednu posebnu molitvu, koju neka molim 
za sebe.« Koja je to bila molitva? Ne znamo 

ništa; Bernardica jc izjavila, da ona drži, da joj 
nije dozvoljeno da bi to drugima očitovala. Za¬ 
ključimo iz ovoga barem tu važnu nauku, da nam 
jc osobna molitva potrebna da postignemo mi¬ 
losti našeg posvećenja i spasa. 

Moramo imati na umu da se Presveta Djevica 
nije prikazala samo radi Bernardice, njezine su 
namjere bile šire i općenitije-; Ona pripravlja 
ponajprije onu, s kojom će se poslužiti kao nekim 
posredovnim oruđem u djelu milosrđa, koje je 
htjela izvršiti na zemlji. Svako će daljnje prika¬ 
zanje značiti novi napredak, kojim će Božanska 
nastavnica naskoro svojoj učenici povjeriti svoje 
materinske tajne. 

Molitva 

»Zdravo Marijo.« 

O Božanska Isusova Majko, mi smo dužni da 
Ti se zahvalimo, što si nas sjetila na najveću 
nauku evanđelja, da nam je molitva potrebita. 
Podaj nam milost, da tu nauku dobro razumi¬ 
jemo i vjerno se nje držeći, uzmognemo u mo¬ 
litvi naći uz pomoć svagdanjih potreba, također 
veselje i utjehu našeg života. 

»Naša Gospo Lurdska, moli za nas!« 

VI. POGLAVLJE 
Šesto ukazanje. 

U nedjelju prije izlaza sunca, bilo je već pred 
Špiljom, na sjenokoši, na obalama Gave, na ovi- 
jotinama hridine, svagdje, kamo se mogaše tko 
popeti da bolje vidi, nebrojeni svijet od više hi- 

ljada osoba, nc samo iz Lurda nego iz različitih 
krajeva. Između osoba višeg lurdskog društva 
našao se tu i Dr. Dozu, učeni i umni liječnik, 
koga se u Lurdu jako cijenilo, ali koji nije imao 
nikakvog vjerskog osjećaja. Bio je protivnik sva¬ 
kog nadnaravnog posredovanja, te osim u zna¬ 
nost nije ni u što vjerovao. Zanimao ga je slučaj 
Bernardice, jer mu se činilo, da se tu radi o nekoj 
čudnoj živčanoj bolesti,, i pošto mu se evo pruži 
zgoda, bio je sav sretan, da može Bernardicu iz 
bliza proučavati. On će je tako dobro proučiti, 
da će postati naskoro jedan od najpozvanijih i 
najpouzdanijih svjedoka nebeskih ukazanja te 
će u ovoj istoj lurdskoj Špilji njegov iskreni um 
biti obasjan svjetlom vjere, a njegovo će srce biti 
prožeto vrućom pobožnosti spram Bezgriješnog 
Marijinog Začeća i on će postati kako riječju 
tako perom jedan od najvjernijih njezinih pobor¬ 
nika do svoje smrti. 

Bernardica dođe u društvu jednog člana svoje 
obitelji, skromna i jednostavna kao uvijek. Mno¬ 
štvo svijeta sa poštovanjem prokrči joj put, da 
može proći. Kad ona dođe do Špilje, poklekne, 
izvadi krunicu i uprijevši oči prema hridini, 
počne moliti. Neka osoba dade joj upaljenu 
svijeću, koju ona uzme i zadrži u desnoj ruci. 
Doskora se opazilo na njoj obične znakove za- 
nesenja, koji su naviještali, da je nebesko vi¬ 
đenje započelo. Premda je ovog puta sva nje¬ 
zina pozornost bila zaokupljena kontemplacijom 
(razmatranjem) slavne Gospođe, koja ju je po¬ 
hađala, uza sve to nije posve izgubila moć opa¬ 
žanja za ono, što se oko nje zbivalo. Tako se 

opetovano dogodi, da se njezina svijeća radi pu¬ 
hanja vjetra stala gasiti, ali je ona to svaki put 
pružanjem ruke zapriječila. Dr. Dozu stade 
blizu Bernardice i opipa joj bilo; činilo se, da se 
ona na to i ne obazire. Kasnije je učeni liječnik 
izdao svoja opažanja u knjizi, koja nosi naslov: 
»Lurdska Špilja«. Njegovo je svjedočanstvo vrlo 
važno u povijesti čudesnih lurdskih dogođaja, 
te ga mi ovom prilikom donašamo : 

»Bilo je tuklo mirno, propisno, disanje bijaše 
lako; ništa mi nije naznačivalo, da bi bila dje¬ 
vojčica zapala u kakvu nervoznu razdraženost. 
Kad sam ispustio njezinu ruku, ustane ona i pođe 
nešto malo prema Špilji. Opazim da se njezino 
lice, koje je do sada nosilo izraz najveće bla- 
ženosti, najednom rastužilo; dvije su joj suze na¬ 
vrle na oči i pale na njezino lice. Ova promjena 
njezine fiziognomije (izraza lica) koja se ovom 
zgodom desila, vrlo me začudi. Čim je Bernar- 
dica svršila svoje molitve i čim je nestalo miste¬ 
rioznog (tajinstvenog) viđenja, upitao sam je, 
što je doživjela za ovog dugog prikazanja. 

» — Gospođa, dok me je za čas bila pustila 
s vida, gledala je nekud daleko iznad moje 
glave. Kad je malo zatim svrnula na me svoj 
pogled, zapitala sam je za uzrok, zašto se bila 
ražalostila, a ona mi reče: »Moli se za greš- 
nike«. Odmah sam se umirila, kad sam ugledala 
na njezinu licu izraz, koji je bio pun dobrote i 
vedrine, iza toga je nje nestalo.« 

Mnoštvo, koje se odalečivalo s ovog mjesta 
bilo je silno uzbuđeno, nasuprot je Bernardičino 

držanje, dok je odlazila, bilo kao uvijek jedno¬ 
stavno i jako skromno.« 

Osebujna oznaka šestog viđenja je posve sadr¬ 
žana u riječima: '»Moli se za grijesnike!« Ovo 
je prvi nalog, koga je Bernardica primila; ovo 
je također najvažnije djelo od svega što se u 
Lurdu zbiva. Svemu onome, što se dogodilo bilo 
sa strane neba ili sa strane ljudi, glavna je svrha, 
obraćenje griješnika. Tko bi mogao izbrojiti sve 
one duše, koje je zapala sreća njihovog obra¬ 
ćenja, bilo u Lurdu ili radi čudesa, koja su se 
tamo zbila ! Koliko obraćenja nevjernika, slo¬ 
bodnih mislilaca, krivovjeraca, i čak raskolnika ! 
Kako je Marija činom potvrdila jedno od svojih 
naziva u litanijama: utočište grešnika! Posvetiti 
svoj rad za obraćenje grešnika znači odazvati se 
Njezinu najdražem pozivu, znači privući na sebe 
Njezinu sklonost, jer je obraćenje grešnika naj¬ 
preči posao, on je svrha našeg spasenja. 

Od ovog se dana počela državna vlast zani¬ 
mati za dogođaje, koji su se zbivali oko Špilje, 
jer se glas o tome širio po cijelom gradu i oko¬ 
lišu, a uzbuđenje je raslo od dana na dan. Te su 
se nedjelje u jutro sakupili na općini g. načelnik, 
Anselmo Lekade, koji je bio i bilježnik, carski 
prokurator Jakov Ditur i komesar policije Do¬ 
minik Žakome, da se međusobno savjetuju o mje¬ 
rama, koje treba poduzeti. Nijedan od njih nije 
vjerovao u vrhunaravne moći, nego su sumnjali 
da je ovim pripovijestima, koje su se zbivale oko 
Špilje uzrokom neka boležljivost Bernardice ili 
nešto što bi čak bilo kažnjivo. Oni odluče dakle, 
da se od danas unapred zapriječi svaka manife¬ 

stacija i strka, ali da se ima kod toga nastojati, 
da se puk ne razdraži. Prije svega treba za¬ 
priječiti, ali ne nasilno, da Bernardica polazi 
k Špilji. Brigu da se to izvede preuzeo je na se 
carski prokurator. 

Pozvana je dakle Bernardica. Uzaludno je 
bilo njihovo nastojanje da je uvjere, da je to sve 
obmana, a još su manje uspjeli prijetnjama. 

— Kad je bilo preslušavanje pri kraju, reče 
prokurator: obećajte mi da ne ćete više poći 
k Masabjelskoj Špilji. 

— Gospodine, odgovori mirno Bernardica, ja 
vam to ne mogu nikako obećati. 

— To je vaša zadnja riječ? 

— Da, gospodine. 

— Onda izvolite izaći . . . Mi ćemo već vi¬ 
djeti. Ovo je bio jedan neuspjeh, koga g. proku¬ 
rator nije inače krio u svojem izvješću. 

Komesar policije, čovjek fin i lukav, mislio 
je, da će biti bolje sreće. On se uputi pred crkvu, 
gdje je čekao na Bernardicu, kad je imala izaći 
poslije večernje iz crkve. Jedan drug, koji ga je 
pratio, pokaza mu Bernardicu u času, kad je iz¬ 
lazila iz crkve sa svojom tetkom Lucilom. Sa¬ 
stane je tobože slučajno, te je zamoli da bi pošla 
s njim u njegov ured. Bernardica, a da se nije 
nimalo uznemirila, posluša predstavnika vlasti, 
dok je njezina tetka pošla da obavijesti njezinu 
obitelj. Sjednica je trajala dugo, a ispitivanje 
bijaše naizmjence puno zamka i prijetnja. U po¬ 
četku ispitivanja bio je unišao u salu g. Estrad, 
porezni činovnik, koji u svojoj knjizi »Lurdska 
ukazanja«, opisuje sve pojedinosti tog ispiti- 

vanja. Komesar policije poslužio se sa svom lu- 
kavošću svojega zvanja; laskanje, obećanja, 
prijetnje. Sve to nije ništa koristilo. Bernardica, 
dijete bez svake naobrazbe i prostodušna nije 
imala što da taji, odgovarala je bez svakog oko¬ 
lišanja i nije se dala prevariti zamkama, koje joj 
je lukavi policist stavljao, već je ispravljala točku 
po točku nesuglasja, koje joj je on namjerice 
podmetao, samo da je smete i uhvati u protu¬ 
slovlju. 

Na koncu, kad komesar nije više znao što da 
počne, uđe u ured Bernardičin otac. Sad se ko¬ 
mesar uhvatio njega, ne bi li postigao svoj cilj. 
Počeo mu se prijetiti, da će dati Bernardicu 
uhapsiti i staviti je u zatvor. Franjo Subiru pre¬ 
strašen, obećao je sve, što je komesar htio, te je 
otišao sa Bernardicom kući. 

Sav je ovaj službeni svijet spadao u vijek, koji 
je u ime znanosti nijekao sve, što je bilo vrhu¬ 
naravnoga. Uboge li znanosti kad se stavi u 
službu oholosti i bezvjerstva ! Koliko li tad glu¬ 
posti ne izvali! Kao da vrhunaravnost, t. j. 
utjecaj Božji (to je Providnost!) u ravnanju 
ovoga svijeta, što ga je On stvorio, ne bi bio 
nužna posljedica stvaranja. Zar nije ovo jedno¬ 
stavno pitanje zdravog razuma?! Bog ne može 
zanemarivati svoja djela ni biti prema njima 
ravnodušan, jer ona crpe od Njega, kako kaže 
sv. Pavao, život, gibanje i bivstvo. Tu je veliku 
nauku pružila Presveta Djevica jednome bez¬ 
umnome vijeku. Sva povijest Lurda nije drugo, 
nego sjajan dokaz vrhunaravnosti, jer se tu vr¬ 


hunaravnim čudesima dokazuje, kako je kukavna 
uloga koju igra kriva nauka. 

Molitva 

»Zdravo Marijo .« 

O Marijo, Majko Spasiteljeva, kako je dir¬ 
ljivo i poučno što je Tebi tako žao griješnika. 
To nam doziva u pamet da su grijesi uzrok 
muke i smrti Tvog Božanskog Sina, da upravo 
grijesi uništavaju vrijednost tolikih Isusovih boli 
i poniženja. Grijesi su uzrokom, da toliko duša 
srče u pakao, jer ne će da se posluže Spasenjem. 
Udahni Majko u naša srca duboko zgražanje 
nad grijehom, a veliko i djelotvorno milosrđe 
prema griješnicima. 

»Naša Gospo Lurdska, moli za nas.U 

VII. POGLAVLJE 
Prvo razočaranje i sedmo ukazanje. 

Drugog dana u jutro nije Bernardica pošla 
k Špilji, da ne prekrši zapovijesti svojih rodi¬ 
telja. Sva žalosna uputi se u školu, odakle se 
povrati o podne, a da nije nikamo skretala 
s puta. Iza objeda se opet poslušno uputi do 
škole. 

Njezino srce i njezine misli bile su kod Masa- 
bjelske Špilje, ali joj je dužnost bila preča od 
njezinih želja. 

Kad se približavala zgradi, u kojoj je bila 
siromašna škola časnih sestara, najednom Ber¬ 
nardica stade. Pred njom je stajala neka ne¬ 
vidljiva zapreka, koju je htjela opetovano preći, 

ali joj to nije uspjelo. Uznemirena radi te za¬ 
preke, za koju je znala, da nije naravna, uboga 
se djevojčica sva zabrinuta pitala, koji bi tome 
mogao biti uzrok. Ne dolazi li to možda odatle, 
što nije ostala vjerna obećanju, koje je zadala 
Gospođi? 

Njezina uzaludna nastojanja, imala su, a da 
ona to nije ni opazila, vrlo pažljive, ali u isti 
mah i vrlo zapanjene svjedoke. To su bili žan¬ 
dari, koji su je po nalogu policijskog komesara, 
od kasarne, koja odatle nije bila daleko, uha- 
đali. 

Pošto je Bernardica ponovno pokušala, da 
prođe zapreku, bude najednom kao nekom taj¬ 
nom silom zaustavljena i povrati se natrag, a 
onda se brzim korakom uputi k Masabjelskoj 
Špilji. Činilo joj se, da ona nije radi toga po¬ 
stala neposlušnom, pošto je nije njezina vlastita 
volja zanijela ovamo. Bez dvojbe su nevidljivi 
anđeli upravljali njezinim koracima. Naskoro joj 
se pridruže drugi, vrlo vidljivi drugovi. Bili su 
to žandari, koji su je vrlo strogo zapitali, kamo 
ide. 

— Idem k Špilji, odgovori ona, a da se nije 
ni zaustavila ni okrenula glavu. 

Ovi su dobri ljudi, kako im je bilo na osobit 
način naloženo, pratili Bernardicu. Moramo do¬ 
dati, da je njihovo ponašanje bilo skroz pri¬ 
stojno i puno poštovanja. Njihova je dužnost 
bila samo, da opažaju i podastru o svemu izvje¬ 
štaj. Ovo neobično društvo nije Bernardicu ni¬ 
malo smelo, ona se kao obično žurila, ali je bila 
mirna. 


U jutro toga dana, kako ćemo lako razu¬ 
mjeti, bilo je pošlo vrlo mnogo svijeta k Špilji. 
Ljudi su bili vrlo razočarani, što Bernardica nije 
nikako dolazila. Iza duga čekanja narod se bijaše 
malo po malo razišao. Ali uza sve to Špilja nije 
ostajala nikad osamljena. Mnogi su dolazili samo 
da pohode mjesta ukazanja, a drugi da se mole. 
Hodočašće u Lurd bijaše već započelo, a da 
više nikada ne prestane. 

Bernardičin je dolazak u to doba dana odmah 
privukao prilično mnogo svijeta. Djevojčica se 
dade odmah na molitvu, kako je već običavala 
prijašnjih dana. 

Duboka je tišina vladala svuda naokolo. 
Prošlo je dugo vremena, ali na licu Bernardice 
nije se pokazalo ništa neobična. Ukazanja nije 
bilo. 

Koliko razočaranje za ubogo djevojče iza to¬ 
liko kušnja poslije neprospavane noći, nakon ga¬ 
nuća radi tolikih događaja, koji su međusobno 
bili tako oprečni! Ona još nije poznavala za¬ 
kona kušnje, koji za božanske stvari ovdje na 
zemlji vlada. Od ovoga je dana to počela shva¬ 
ćati. Pouka za njezinu još netaknutu dušu po¬ 
čela je time, što su joj bile oduzete radosti, na 
koje se bijaše privikla, a sada je očevidno bila 
ostavljena posred muka i žalosti, koje su je sa- 
tirale. 

Ona ustane vrlo žalosna, da se uputi kući. U 
taj čas dođe njezina majka. Bernardica joj ispri- 
povijedi sve što joj se bijaše dogodilo na putu 
do škole i kako ju je neka sila potisnula natrag, 
te kako je morala poći do Špilje. Zajedno su 

pošle u Savijev mlin, kamo ih je pratilo mnogo 
žena, među drugima i gospođica Estrad, sestra 

inancijskog činovnika, kojega smo jučer sreli 
kod policijskog komesara, kad je ispitivao Ber- 
nardicu. Nijedna od tih žena nije još pozna¬ 
vala Bernardicu, niti njezinu majku. U razgo¬ 
voru, koji se raspleo, kazivaše im gospođa Su- 
biru, koliko nemira i muka zadavaju ovi dogo- 
°aji cijeloj obitelji, ali da se ona i njezin muž 
uza sve to od sada više ne će protiviti, da Ber- 
nardica polazi k Špilji, jer predobro poznaju 
iskrenost i poslušnost svoje kćerke, a da bi mogli 
sumnjati u istinitost ukazanja. 

U gradu su dojmovi bili različiti. Oni, koji su 
do sada držali, da sve ono, što se događa oko 
Spilje, nije ništa drugo, nego ludilo i obmana 
ili bar lukava i dobro promišljena prevara, uži¬ 
vali su radi najnovijeg neuspjeha. Ovakovi su 
čestitali spretnom policijskom komesaru, što je 
našao uspješno sredstvo, te je po svojim žan¬ 
darima učinio konac, kako su oni govorili cijeloj 
ovoj smiješnoj komediji. Drugi, a tih je bio ve- 
Aki broj, vidjeli su baš u najnovijem događaju 
jos jedno novo svjedočanstvo za iskrenost male 
Bernardice. 

A policijski komesar, posto se osjećao povri¬ 
jeđenim, radi toga što se prekršilo njegove na¬ 
redbe, a i radi toga što je bio čuo, da Bernar- 
dičin otac nije njoj više branio poći k Špilji, 
dade pozvati u svoj ured oca, majku i kćer i tu 
im ponovi sve svoje prijašnje prijetnje, ali ovog 
puta nije naišao na onu prijašnju pokornost. 

— Moja kćerka nije još nikada lagala, reče 
Franjo Subiru, pa ako nju dobri Bog ili Bla¬ 
žena Djevica zovu, mi se tomu ne možemo pro¬ 
tiviti, jer bi nas dobri Bog kaznio. 

— To su sve pripovijesti, odgovori grozni 
policajac; ako vaša kćerka ne prestane da buni 
narod sa svojim pretvaranjem, ja ću vas svu 
trojicu baciti u zatvor. 

— Bože moj, reče sada Bernardica, ta ja 
polazim sama samcata, da se molim, ja nikoga 
ne zovem, a ako dolazi tamo toliko naroda i 
prije i poslije mene, to nije moja krivnja. 

Komesar sav smeten, nije znao, što da od¬ 
govori, a ljutilo ga, što nije mogao naći bar 
neki zakon, koji bi se tome protivio. 

Drugoga je jutra, u utorak 23. veljače, bilo 
došlo mnoštvo svijeta k Špilji. Gospodin I. K. 
Estrad, na velike molbe svoje sestre, pođe 
s njome k Špilji. Bijaše ga malo stid, što se na 
to odlučio, jer nije u sve to vjerovao, ali se 
utješi, kad je tamo našao više gradske gospode, 
među kojima i Dr. Dozu-a, odvjetnika Difo-a i 
tvrđavskog kapetana de La Fit, koji je bio prvi 
vojni intendant i posjednik tla, na kojem se na¬ 
lazila Špilja. Evo kako sam Estrad pripovijeda 
u svojoj knjizi ono što se bijaše dogodilo ovog 
dana: 

»Oko 6 sati u jutro došao sam k Špilji. Mnogo 
je bilo tu žena, koje su se klečeći molile i ja 
sam se mogao jedva uzdržati od smijeha videći 
vjersku prostodušnost onih dobroćudnih krš¬ 
ćana. Za nekoliko časaka začu se veliki žamor 
među sabranim svijetom, pa nam rekoše, da to 





znači da Bernardica dolazi. Odmah joj prokr- 
čiše put i Bernardica se pokaže. Mi muškarci, 
služeći se svojim laktima, razmaknuli smo niži 
svijet i postavili se sa strane Bernardice, koja je, 
kako smo mi mislili, morala dobro paziti, kako 
se vlada, jer smo mi svi na nju dobro uprli svoje 
oči. 

»Bernardica klekne, uzme u ruke svoju kru¬ 
nicu i duboko se nakloni. Njezino je vladanje 
bilo vrlo naravno i bez svake zabune. Najedam- 
put, dok je molila, kao da ju je zabliještila neka 
svjetlost i ona se sva puna uzbuđenja stane ne¬ 
čemu diviti, te se činilo, da se rađa na neki novi 
život. Njezine su oči zasjale. Na njezinim se 
usnama pojavi anđeoski smiješak. Neka se mi¬ 
lina, koju se ne da opisati, pojavila na cijeloj 
njezinoj osobi. To više nije bila ona prijašnja 
Bernardica. 

»Svi mi muškarci, koji smo se tamo nala¬ 
zili, sami od sebe i bez razmišljanja, skinusmo 
svoje šešire i duboko se naklonismo kao najpo- 
niznije ženice. Nismo više mogli ni o čem ra¬ 
spravljati, stajali smo pred jednim nebeskim pri¬ 
zorom. Bernardica je stajala odjednom kao 
čovjek, koji nešto sluša. Njezine kretnje, njezine 
crte lica pokazivale su sve one promjene, koje 
se javljaju u razgovoru. Sad se smiješila, sad 
se opet uozbiljila ili odobravala glavom ili je, 
kako se činilo, nešto pitala. 

»Zanesenje (ekstaza) Bernardice trajalo je po 
prilici jedan sat. Prije nego je viđenje svršilo, 
Bernardica je pošla na koljenima do podnožja 
divlje ruže, poljubila zemlju, te se opet na ko- 

Ijenima povratila na svoje prijašnje mjesto. 
Tada njezino obličje zasja još jednim posljed¬ 
njim žarom, a onda je malo po malo njezin iz¬ 
gled postajao sve naravnijim a bio je pun ljup¬ 
kosti ali jednostavan. 

»Pošto sam sve to vidio, nastavlja g. Estrad, 
bio sam sličan čovjeku, koji se budi iz nekoga 
sna. Uzbuđenje me nije ostavljalo i sva se sila 
misli podigla u mojoj duši. Gospođa sa Špilje 
bijaše me dotaknula svojom lijepom koprenom, 
ja sam oćutio njezinu prisutnost i bio sam uvje¬ 
ren da je njezin materinski pogled lebdio nad 
mojom glavom. O blažena li časa moga života ! 
Bio sam do skrajnosti uznemiren radi toga, što 
je meni, koji sam se svemu tome prije oholo iz¬ 
rugivao, bilo dopušteno da zauzmem jedno mje¬ 
sto, koje je bilo tako blizu Nebeske Kraljice! 

Kad su Bernardicu upitali o onome, što joj 
je Gospođa kazala, rekla je, da joj je Gospođa 
objavila tri tajne, no koje se samo nje tiču. Svi 
pokušaji i zamke, koje su bile Bernardici po¬ 
stavljene, da oda to, što joj je objavila Prebla- 
žena Djevica, ostale su bezuspješne. Bernardica 
je ove tajne ponijela sobom u grob.« 

Mi nemamo da išta dodamo ovim zanosnim 
riječima takvoga svjedoka, koji je bio očevidac. 

Molitva 

»Zjdravo Marijo .« 

»O Marijo, neuglađen, pun kušnja i protivština 
je put, na koga Ti malo po malo priučavaš svoje 
učenike. Isprosi nam milost da sebi duboko u 



srce usadimo Tvoje dragocjene pouke, da uz- 
mognemo sve bolje razumjeti riječi Sina Tvoga: 
»Ako tko hoće da me slijedi, neka uzme svoj 
križ i neka pođe za mnom.« 

»Naša Gospa Lurdska, moli za nas!« 

VIII. POGLAVLJE 
Osmo ukazanje . 

U našoj smo povijesti eto doprli do srijede 
dne 24. veljače. Bez namjere da time istražu¬ 
jemo tajne Božje ili da otkrijemo tajne, koje je 
Bernardica dan prije bila primila, možemo slo¬ 
bodno kazati, da je sve to služilo kao posljednja 
priprava, da Bernardica postane glasnicom ve¬ 
likoga i svečanoga poslanstva. Ništa joj doista 
nije za to bilo tako potrebito kao poniznost, 
koja je u nje morala biti tim dublja, čim ju je 
njezino poslanje više uzvisivalo. Isto je tako bilo 
za nju vrlo opasna i njezina čudovita omilje- 
lost kod naroda i duboko poštovanje kojim ju 
je svatko susretao. Bilo je vrlo potrebno, da 
se ona oboruža protiv čuvstva oholosti, koje 
bi moralo izdržati takvo ubogo dijete, koje je 
bilo tako neznatno, prenešeno u takove visine 
i odabrano od nebeske Kraljice, da bude njenom 
posrednicom i poslanicom kod ljudi. Nebeska 
Kraljica, koja joj sama postade učiteljicom, 
znala ju je na tako čudesni način zaštititi protiv 
prepredene opasnosti. Marija, koja je i sama 
bila savršeni uzor poniznosti i prostodušnosti, 
htjela je da i Bernardičino srce bude nepovrije- 

đeno, zato i osta poniznost njezino osobito obi¬ 
lježje, njezin osobni pečat do smrti. 

Eno je dakle 11a uobičajen sat u jutro, kako 
kleči na kamenu, što ga bijaše odabrala. To je 
mjesto narod uvijek puštao, da bude slobodno 
i nepopunjeno. Ovog je dana bilo navrlo mnogo 
više svijeta, baš s toga, što je vlast ubogu dje¬ 
vojčicu toliko proganjala. 

Poslije kratke molitve, kojom je. Bernardica 
zazivala dolazak one neizrecive Ljepote, Ona 
se njezinim očima prikaže, te je zanese u ne¬ 
beske visine. Iz njezina se je držanja moglo za¬ 
ključiti, da je stajala u razgovoru sa Ukaza¬ 
njem. Kad li se eto na jednom njezino lice rastuži 
i zastre koprenom žalosti. Njezine se oči ovlaže 
i obilje suza poplavi njezino lice. Malo zatim 
ona ustane i spusti se niz kosinu koja se nalazi 
pred Špiljom, Iđeknuvši na svakom koraku, pri- 
gibala se i ljubila zemlju. 

Divimo se, kako je Blažena Djevica htijući da 
se Bernardica vježba u poniznosti, nalagala njoj, 
neka se pred svijetom toliko puta ponizi. Na¬ 
skoro ćemo vidjeti i drugih primjera. 

Kad se bijaše Bernardica povratila u Špilju, 
baci se još jednom na zemlji. Zatim ustane i gle¬ 
dajući prema Prikazaloj posve se uspravi, kao 
da Joj je time htjela biti što bliže. Tako je ne¬ 
koliko časaka slušala, zatim polazeći prema 
mnoštvu, jecajući od plača, tri puta doviknu: Po¬ 
koru! Pokoru! Pokoru! (činite). Očevidno, ona 
je samo opetovala riječi, koje je slušala i kojima 
bijaše ona samo jeka, a sada ih je po nalogu do¬ 
javila onoj skupštini naroda. 

Nije moguće opisati, kako su silno djelovale 
te riječi na sav sakupljeni narod. Svima su se 
pojavile suze na očima, jer su dobro razumjeli, 
da taj poziv na pokoru odgovara usrdnom po¬ 
zivu prijašnjih dana, neka se mole za grešnike. 
Grijesima mora svakako da slijedi pokora. 
Dužni smo činiti pokoru radi grijeha, koje smo 
mi osobne počinili protiv Boga i naše je spasenje 
ovisno od pokore: »Ako ne budete činili pokore, 
govori Gospodin, svi ćete propasti.« No mi smo 
dužni činiti pokoru i radi grijeha našega bliž¬ 
njega. Postoji naime među ljudima neka skupna 
odgovornost, kao što za dobro tako i za zlo i 
mi smo donekle odgovorni dionici svih njihovih 
posljedica. Nisu li sveci sa svojim pokorama za¬ 
dovoljavali Bogu za naše grijehe ? Zadovoljština 
je dio jezgre kršćanskog života. Ali jao! Ovaj 
zakon pokore nije ostao nikada tako zaboravljen, 
kako u današnjem vijeku zlobe i putenosti. Pre- 
blažena je Djevica došla, da nas i na ovu istinu 
podsjeti. U tome je bilo prvo Bernardičino po¬ 
slanje, koje je već duboko odjeknulo svijetom i 
pobudilo spasonosnih zadovoljština. 

Bernardica se nakon spomenutog prizora po¬ 
vrati na svoje prijašnje mjesto. Njezino je obličje 
već bilo poprimilo čudesni izgled zanesenja, kad 
li se dogodi nešto, što je u svim srcima pobu¬ 
dilo veliko negodovanje. Dva su se žandara su¬ 
rovim načinom dogurala do Špilje i počela vi¬ 
kati : »Mjesta! Mjesta!« Jedan od njih, koji 
je bio konjanički podčasnik, pođe do Bernardice 
i surovo joj reče: »Dakle! Što ti tu radiš, mala 
komedijaške? Bernardica se nije na to ni ga¬ 

nula, kao da uopće nije ništa čula, ostala je i 
nadalje u vezi sa Ukazanjem, dok je žandar, 
koji se nadao sasvim drugom učinku — bio očito 
smeten radi svoje žalosne uloge — pokušao da 
se snađe time, što je dobacio sakupljenom svi¬ 
jetu uvrijedljivu porugu vičući: »Pa neka tko 
kaže, da je moguće, da se u 19. vijeku događaju 
ovake gluposti.« 

To je bilo već previše. Među sakupljenima 
podignu se glasovi negodovanja, a nekoliko je 
radnika pošlo prema Špilji htijući, da se umi¬ 
ješaju u stvar. I nije mnogo manjkalo da ne do¬ 
kažu ovoj dvojici, što se bijahu uvukli među na¬ 
rod, da su baš oni učinili veliku glupost i još veću 
nepristojnost. I tako žandari kako su prije bili 
bezobrazno ali po zapovijesti došli, sada su se 
zbunjeni šutke brzo odstranili. 

Malo zatim otiđe i Bernardica sa svojom 
tetkom, a narod se raziđe, čineći opaske o onom 
što se bilo ovoga jutra dogodilo. 

Bog se u svojoj svemogućnosti znade poslu¬ 
žiti i zaprekama da ih postavi u službu svoje 
namisli. Iz onoga što slijedi, mi ćemo sve više 
upoznati, da je upletanje vlasti u lurdska uka¬ 
zanja mnogo više lurdskoj stvari koristilo nego 
škodilo, jer je vlast po svojim zaprekama, što 
ih je postavljala prvim ukazanjima, njima po¬ 
dala više vjerovanja i vjerodostojnosti, radi kon¬ 
trole, koju je nad njima vršila. 

Zar ne dokazuje ovakvo uplitanje vlasti na 
isti način Jerusolimskim Židovima istinitost uskr¬ 
snuća Isusova, kojemu su glavni i službeni svje¬ 
doci bili baš Pilatovi vojnici? A na to nemaju 

Židovi ništa, što bi mogli odgovoriti. Isto tako 
podaje strogost lurdske vlasti najjače svjedo¬ 
čanstvo, da je sve ono što se zbilo oko Spilje u 
Lurdu bilo pošteno, iskreno i nadnaravno. 

Molitva 

»Zdravo Marijo.« 

O Marijo, Ti nam daješ još jednu krasnu 
pouku, na koju mi radi svoje zlobe često zabo¬ 
ravljamo, a to je potreba pokore. Hvala Ti, 
dobra Majko, što nas na nju podsjećaš. Isprosi 
nam milost, da mi svoje vladanje tako udesimo, 
da poništimo naše grijehe i za njih zadovoljimo, 
da nam se ne budu više ubrajali kad se budemo 
na sudnji dan pred Gospodinom prikazali. 

»Naša Gospo Lurdska, moli za nas!« 

IX. POGLAVLJE 

Deveto ukazanje. 

Od svih ukazanja Preblažene Djevice Ber- 
nardici, jest ukazanje, koje ćemo sada opisati,' 
poradi svojih posljedica, najvažnije. Ono bijaše, 
kako za Bernardicu, tako za mnogobrojne svje¬ 
doke, čitav niz iskušenja, koja su njih bila vrlo 
smela. Kad ne bi Bernardica bila tako duboko 
ponizna, koliko li bi bilo kod toga trpjelo nje¬ 
zino sebeljublje! Preblažena ju je Djevica za¬ 
ista vodila vrlo neutrtim putem. 

Evo kojim riječima pripovijeda g. I. K. Estrad 
čudan dogođaj, što se zbio u četvrtak u jutro 
dne 25. veljače, a čemu je on bio svjedokom: 

Pogled s tvrđave na zapadni dio Lurda. 

»Stajala je ona (Bernardica) tu pred mojim 
očima, lijepa kao anđeo, zanesena u svome vi¬ 
đenju. Iza kratkog razmišljanja ona ustane i 
pođe do Špilje. Tu razmakne rukama grane 
divlje ruže i poljubi zemlju pod Špiljom s druge 
strane grma. Onda se povrati kosinom natrag i 
pošto se sabere pade opet u zanesenje. 

»Na koncu druge ili treće desetice krunice, 
Bernardica opet ustane, bila je smetena. Neod¬ 
lučno se uputi prema Gavi i pođe dva tri koraka 
naprijed. No odjednom se naglo zaustavi, po¬ 
gleda natrag, kao kada čovjek čuje da ga netko 
zove. Stajala je kao da prisluškuje, što joj do- 
javlja glas sa Špilje. Zatim dade glavom znak 
da razumije, te počne hodati, ali sada ne više 
prema Gavi, nego prema Špilji i to k desnom 
kutu udubine. Kad je bila prošla tri četvrtine 
prostora, zaustavi se i počne se ogledavati oko 
sebe kao da je opazila, da se je u nečemu pre¬ 
varila. Zatim podiže glavu prema Gospođi kao 
da je nešto pita, a onda se odlučno sagne i počne 
prstima dupsti zemlju. Mala se jamica, koju 
je prstima iskopala, napuni vodom. Bernardica 
malko počeka, a zatim popije malo te vode i 
njome si opra lice. Ona uze također malo trave, 
koja je izbijala iz zemlje i stavi u usta.*) Svima 
je prisutnima, koji su opažali sve mijene toga 
neobičnoga prizora, bilo vrlo tjeskobno pri srcu 
i bili su vrlo zapanjeni. Kad je Bernardica ustala 
da pođe na svoje prijašnje mjesto, bilo je nje¬ 
zino lice zaprljano od blatne vode. Na taj pogled 

*) Chrvsosplenium iz obitelji Saxifragae-a. 

svim se prisutnima, koji su bili puni razočaranja 
i samilosti, izvrnuo iz ustiju povik: »Bernardiea 
nije više pri sebi! Ubogo je dijete šenulo umom !« 

»Bernardiea dođe na svoje mjesto i nije se 
opažalo da bi bila sto uzbuđena ili da bi uopće 
čula povike koji su joj dolazili do ušiju. Kad su 
joj lice otrli, njezino je obličje zasjalo više nego 
ikada prije, anđeoski joj je smiješak lebdio nad 
usnama i ona je i opet bila zanesena u nebesko 
viđenje . .. 

»Ona je mirno i sabrano nastavila da uživa 
slasti molitve, obasjana pogledom one, koja ju 
je ljubila. Napakon oko sedam sati, dakle u doba, 
k*^da je nestajalo ukazanja, Bernardiea se pre¬ 
križi te se uputi u. grad, govoreći i razgovarajući 
se povjerljivo i prijateljski, kako je to običa¬ 
vala . .. 

»Na pitanja koja su bila Bernardici posta¬ 
vljena radi njezinog vladanja i držanja, koje se 
činilo svima tako čudnovato, odgovorila je: 

»Dok sam se molila, Gospođa mi je kazala 
vrlo prijateljskim ali ujedno i ozbiljnim glasom : 
»Idi na vrelo, da piješ i da se opereš.« Kako ja 
nisam znala gdje se to vrelo nalazi i nisam dr¬ 
žala da to mora biti baš vrelo, uputila sam se 
prema Gavi. Ali me je Gospođa zazvala i dala 
mi znak prstom, neka se vratim k Špilji na li¬ 
jevo. Ja sam je poslušala, ali nisam opazila ni¬ 
gdje vode, na to sam prstima kopkala u zemlju 
i voda se pokazala. Pustih da se malo razbistri, 
a onda Sam pila i oprala se. 

»Jela si i trave, zašto je to bilo? 

»Ne znam, na to me je navela Gospođa nekom 
nutarnjom silom.« Ovako pripovijeda g. Estrad. 

Jedan drugi svjedok i to Dr. Dozu, koga smo 
već upoznali i koji je isto tako bio sve iz bliza 
vidio i koji je izdao svoja opažanja, uzeo si je 
za zadaću, da prije nego li odanle otiđe, pomne 
ispita pojedine partije tla, i kako veli, našao 
ih je sve posve suhe, osim mjesta, gdje bijaše 
Bernardiea izdubla malu jamicu i odakle je od¬ 
mah proteklo vrelo. 

To vrelo, koje je bilo u početku tek neznatna 
žilica vode, malo je po malo raslo. Drugi je dan 
mlaz bio već debeo kao prst, a iza nekoliko dana 
kao dječja ruka. Nije potrajalo dugo i ono 
postade vrlo izdašno. Od toga vremena teče ono 
neprestance a da nikad ne presuši, niti biva ma¬ 
njim. Sada to vrelo teče na pet cijevi iz kojih 
hodačasnici neprestano piju i zahvaćaju vodu, 
a povrh toga ono puni devet kupaona t. zv. 
piscima, koje su sazidane da se u njima mogu 
kupati bolesnici. Množina vode iznosi dvadeset 
i dvije tisuće litara u 24 sata ili po prilici osam- 
desetipet litara na minutu. 

Radi čudnovatog prizora u devetom prika¬ 
zanju, neprijatelji su bučno slavili pobjedu, ali 
su bili ponovno potučeni i ušutkani radi izvan¬ 
rednih i nepobitnih dogođaja, koji su se mogli 
tumačiti samo kao čudo. Bilo je naime vrlo dobro 
poznato, da nije nitko nikada čuo za kakvo vrelo 
u Špilji. Nije samo to bilo čudno, što je voda 
dolazila ispod zemlje, već je još mnogo važnije 
bilo to, da okolnosti, po kojima je bilo vrelo pro¬ 
teklo, nikako nisu mogle biti naravske. 

I u tome se baš sastojalo čudo. 

To je dakle ona znamenita lurdska voda, koja 
se od onda raznosi u velikim množinama po ci¬ 
jelome svijetu, a koja je bila u mnogobrojnim 
slučajevima uzrokom čudesnih ozdravljenja. 

Držanje i vladanje Bernardice moglo se činiti 
čudnovatim onima, koji su bili prisutni, a nisu 
znali tome uzroka niti svrhe. Ali to nije čudno¬ 
vato nama, koji znamo, koliko je dragocjenih 
nauka sadržano u prizoru koji smo promotrili. 

Voda obično služi u dvije svrhe: ona čisti i 
ona gasi žeđu. U to se ime ona također često 
podijeljuje kao simbol (znak) pokore: Idi na 
izvor, pij iz njega i operi se, kazala je Marija 
Bernardici. Ne na rijeku, jer ova hitro nabuja 
i sa svojim bučnim i nesređenim valovima pri- 
kazuje nam ovaj svijet. Dok voda, koja gasi 
žeđu i čisti duše jest ona živa voda, o kojoj go¬ 
voraše Isus Samaritanki na zdencu patrijarhe 
Jakova i koju treba zahvatiti na otajstvenom 
zdencu, a to je voda milosti. Do te se vode ne 
može doći, osim trudom i naporom. Da se oči¬ 
stimo od naših grijeha treba nam činiti pokoru, 
koja je puna bolnih napora i koja mora biti 
spojena sa sakramentalnim činima kajanja i za¬ 
dovoljštine, po kojima se ponizujemo. Pod ovim 
se uvjetima može naša duša očistiti svojih ljaga 
> napiti se vode Božje milosti. Taj nam se ču¬ 
desni učinak svetog sakramenta pokore divno 
prikazuje u ozdravljenjima, koja su se zbila u 
tako velikom broju upotrebom vode, koja je po 
zapovijedi Preslavne Djevice protekla pod pr¬ 
stima Bernardice. 

Molitva 

»Zdravo Marijo.« 

O Marijo, Majko božanske milosti, kako si 
nam skupocjeni dar darovala ovim izvorom žive 
vode, koji je po Tvome nalogu proizašao iz 
zemlje; po ovom smo daru prema Tvojim rije¬ 
čima: »Pij iz njega i operi se« primili nauku, 
koja je tako uzvišenog značenja. Poduči nas da 
sve većim marom nastojimo piti i čistiti se na 
spasonosnim studencima svetih sakramenata. 

»Naša Gospo Lurdska, moli za nas!« 

X. POGLAVLJE 
Deseto ukazanje. 

Dogođaj o vrelu odjeknuo je čudovito po ci¬ 
jelom kraju. Sa svih mjesta okružja dolazili su 
ljudi sa željom da se drugog jutra nađu na Ma- 
sabjelskoj špilji. O zori tiskalo se oko Špilje oko 
pet do šest tisuća ljudi. 

Čim je Bernardica došla, odmah se popne ko¬ 
sinom do mjesta gdje je bilo vrelo, poklekne, 
pobožno se prekriži, rukom zahvati vode, popije 
gutljaj i umije si obraz, pa se otare svojom pre¬ 
gačom. Tek sada pođe na svoje obično mjesto 
i klekne. 

Nije pptrajalo dugo i njezin je obraz zasjao 
odsjevom nebeskoga Ukazanja. Najedamput, 
kako se to bijaše dogodilo i pred dva dana, Ber¬ 
nardica se ražalosti i suze joj kanuše niz lice. 
Žurno ustavši, pođe nekoliko koračaja prema 
udubini, prostre se na tlo i velikim žarom po- 

ljubi zemlju. Odmah se pridigne i okrenuvši se 
prema sakupljenome narodu, dade svima znak 
rukom neka i oni to isto učine. A onaj silni svijet 
odmah se pokori nalogu ove neznatne djevoj¬ 
čice, koja, kako su svi oćutili, samo je izvršivala 
^aloge One koja je stajala nad svim kraljevima 
i veličanstvima. Sva su se koljena sagnula, sva 
su usta poljubila zemlju. Divnog li prizora! 
Mnogo takovih, koji još nisu vjerovali a bili su 
pomiješani među ostalim narodom, izvršili su 
sa suzama na očima i bez oklijevanja taj čin po¬ 
niznosti i pokore. Nije teško vjerovati da je sada 
palo sjeme budućega obraćenja u mnoga srca, 
koja su dotle bila okorjela. 

Kakav se to dogođaj bio zbio između Ber- 
nardice i One koja joj je s neba dolazila u po¬ 
hode? To nam kaže Bernardica, veleći da joj 
bijaše Gospođa kazala: »Ti ćeš poljubiti zemlju 
za grešnike.« Ovo je vidite skrb One koja je kao 
Majka u svemu slična Spasitelju i pomajka svih 
grešnika, koji se imadu na novo otkupiti. Ona 
hoće spas grešnika i bez prestanka im otkriva 
pred očima ono, što je za njihovo spasenje po¬ 
trebno : poniznost i pokora. 

Tako je prošlo deseto ukazanje. 

Povratimo se sada na vrelo, koje je doskora 
sav narod u svom zanosu nazivao čudesnim 
vrelom. 

U ono je vrijeme neki siromašni radnik, ko¬ 
jega je poznavao čitav grad, a zvao se Ljudevit 
Burie. Bio je uposlen kod vađenja mramora u 
nekom od kamenoloma, kojih imade oko Lurda 
vrlo mnogo. Pred neko dvadesetak godina postao 

ie žrtvom strašne nesreće.' Nastala je eksplozija 
nekog laguma pogrešnim baratanjem, te tako 
bude radniku desno oko od rastreljenog kamenja 
na po smrvljeno, dok je u isti čas njegov brat 
[osip ostao do njega na mjestu mrtav. Usprkos 
svih nastoj*anja liječnika, nije se nesretniku po¬ 
vratio vid na povrijeđenome oku. Desnim je 
okom samo raspoznavao svjetlost od tmine, ali 
nije mogao razlikovati ni stablo od čovjeka. 

U to je on bio dočuo, da je kod Špilje proteklo 
vrelo, stoga pošalje svoju kćer, da mu donese 
te vode. Voda je još bila mutna od zemlje. Kad 
m u je voda donešena, najprije se prekriži, na- 
maže vodom oko, koje bijaše izgubio vec piec 
toliko godina. Gotovo u isti čas, on vrisne od 
veselja, jer je oćutio da mu se povraća vid. Na¬ 
stavi moliti i trti vodom oko i za tili čas vidio je 

čisto i bistro sve stvari. 

Drugi dan sastane na trgu u Lurdu liječnika 
Dra. Dozu; Burie pođe pobjedonosno prema 
njemu i reče mu: 

— Ja sam izliječen. 

_ To nije moguće, odvrati liječnik, jer je 

sljepoća vašega oka neizlječiva. Sve se moje lije¬ 
čenje sastojalo samo u tom da vam ublažim 
boli, ali ne da vam povratim vid. v 

— Pa nijeste mene vi izliječili, odvrati čuv¬ 
stveno Burie, izliječila me je Blažena Djevica 
od Špilje. . 

Čovjek, koji se bijaše posvetio ljudskoj zna¬ 
nosti, slegne ramenima, zatim izvadi iz džepa 
svoju bilježnicu, napiše u nju olovkom neku bi- 
lješku; postavi svoju ruku vrhu zdravog Burie- 

tovog oka i stavi mu pred ranjeno oko ono, što 
je bio napisao u bilježnicu. 

s t e kadri ovo pročitati, ja ću vam vje¬ 
rovati, reče vrsni liječnik, pobjedonosno ga iza¬ 
zivajući. 

Dotle su se ljudi, koji su se na trgu šetali, 
skupili oko njih dvojice. 

Odmah, glasno, bez oklijevanja pročita rad¬ 
nik ono, što bijaše liječnik napisao, a bila je na¬ 
pisana ova rečenica: 

»Burie ima neizlječivu kljenut vidnog živca 
(amaurose) i on neće nikad ozdraviti.« 

Čim je to radnik pročitao, liječnik ostade tako 
zapanjen da mu je ispala bilježnica iz ruku. No 
on nije bio samo čovjek znanosti, nego i čovjek 
savjesti, pa se nije ustručavao priznati, da je 
ovo časovito ozdravljenje neizlječive bolesti na¬ 
stalo djelovanjem neke više moći. 

— Ja to ne mogu zanijekati, reče, ovo je 
jedno čudo, pravo čudo. Moja se narav tomu 
protivi — ali se moram pokloniti pred tako oče¬ 
vidnom činjenicom. 

Dr. Verge rodom iz Tarb-a, profesor medi¬ 
cinskog fakulteta Monpelieskog i liječnik za očne 
bolesti u Barež-u, pozvan da dade svoje mnijenje 
o ovom slučaju, nije se ustručavao da u potankom 
opisu izjavi, da se tu radi o čudu. 

Dogodila su se u gradu i druga ne manje 
čudnovata ozdravljenja jedno za drugim. Sva su 
bila ispitana i službeno potvrđena po liječničkim 
svjedodžbama. 

Ozdravljenje Burie-ovo vrlo je bučno odjek¬ 
nulo cijelim Im rđom. To je pokvarilo veselje 


onima, koji nisu bili uvjereni kršćani, no velika 
većina građana radosno je priznala, đa se tu 
radi o nadnaravnoj sili, to jest da je to čudo. 
Osobito je pak taj dogođaj pobudio silno odu¬ 
ševljenje kod sudrugova sretnog Burie-a. U ve¬ 
čer istoga dana, iza svršena posla, veliki je broj 
radnika pošao na Masabjelsku pećinu, te su 
svojim oruđem učinili u kamenu pristupačniji put 
do Špilje. Postaviše također pred vrelo drveni 
žlijeb, a povrh njega izduboše mali rezervoar u 
obliku jajeta, po metra dubok a dug kao ko- 
ljevka djeteta. Mi ćemo vidjeti da nije bila ovo 
posljednja zahvalnost, koju su ovi radnici iska¬ 
zali Majci Božjoj. 

Molitva 

»Zdravo Marijo.« 

O Presveta Djevice, ogledalo pravde, Ti si 
nas u ovom desetom ukazanju, time što si zapo¬ 
vjedila Bernardici da poljubi zemlju, na ubar 
grešnika poučila, da su nam odricanje i poniznost 
potrebiti, da uzmognemo zadovoljiti za grijehe, 
koji su plod oholosti i putenosti. Isprosi nama 
nevoljnim griješnicima u Boga milost, da dobro 
upamtimo ovu nauku i da je za života odvažno 
upotrebljavamo. 

»Naša Gospo Lardska, moli za nas.« 

XI. POGLAVJE 

Jedanaesto ukazanje 

U subotu, 27. veljače, kao i na prijašnje dane, 
čekalo je Bernardicu pred Špiljom veliko mno- 

štvo svijeta. Kad je ona došla, sve je prošlo kao 
obično, a kad se preobrazila, znalo se, da je 
Ukazanje nadošlo. Svjedoci nisu opazili nikakav 
drugi dogođaj osim što je razgovor između 
Bernardice i nebeske Gospođe potrajao dulje 
nego obično. Kad je nestalo zanesenja, a Ber- 
nardica se bila vratila kući, reče svojoj majci, 
da joj je Gospođa dala za gospodina župnika 
^poruku ovim riječima: »Idi i kaži svećenicima, 
neka sagrade ovdje jednu crkvicu«. 

Bernardicu, koja je bila bojažljiva, vrlo je 
uznemirivala misao, da mora ići u župni dvor. 
Ona je tamo pošla samo radi poslušnosti. 

Jamačno se čini čudnovato da sve do sada 
nije bilo u ovim dogođajima o svećenstvu ni spo¬ 
mena, premda su se zbivali ti dogođaji već kroz 
dva tjedna i držali su duhove u napetosti, ne 
samo u gradu Lurdu, nego i u cijelom onom 
kraju. Tome što se svećenstvo držalo po strani 
u stvari, koja se dovoljno ticala vjere, nije bio 
uzrokom nehaj svećenika, već mudra opreznost. 
Župnik Lurda i njegova tri pomoćnika nisu pro¬ 
pustili, da već iz početka pomno prate dogođaje 
koji su se zbivali, ali su čekali na zgodno vrijeme 
da posegnu u stvar, dobro znajući, da će ih pro¬ 
vidnost već pozvati u pravo vrijeme, bude li to 
od potrebe. 

Lurdskom župom upravljao je jedan vrli i 
poštovani svećenik Pejramal, muž duboke vjere, 
velike pobožnosti i strogog života. Njegova je 
župa bila ujedno sjedište dekanata. Bio je od 
svih vrlo cijenjen i ljubljen i imao je mnogo 
upliva u narodu. Bio je visoka stasa, energičnog 

nastupa i dosta surova izgleda. Ali u općenju 
sa župljanima bio je prijateljski i pristupačan. 
Bernardica nije nikad s njime govorila, jer kako 
znamo, prošlo je samo nekoliko tjedana, kako 
se povratila u Lurd, da se pripravi za sv. Pri¬ 
čest. Ona je marljivo pohađala školu časnih se¬ 
stara i katekizam, što ga je kod njih poučavao 
duhovni pomoćnik g. Pomian. 

Bernardica dođe dakle u župni dvor. Pred 
župnim dvorom bio je vrt, po kome se g. župnik 
Pejramal upravo šetao, moleći svoj brevijar. 
Bernardica mu se odmah bojažljivo i ponizno 
približi. Svećenik, prekinuvši molitvu, zapita je, 
tko je i što želi. 

— Ja sam Bernardica Subiru, odgovori dje¬ 
vojčica. 

— A to si ti, reče župnik ozbiljno, o tebi 
uboga moja kćeri, pripovijedaju neke čudnovate 
pripovijesti. Idi sa mnom. On je išao naprijed i 
uveo je u dvoranu župnog dvora. 

— Pa dobro, da vidimo dakle, što želiš od 
mene? 

— Gospođa od Špilje naložila mi je da kažem 
svećenicima da želi da joj se sagradi kapelica na 
Masabjelskoj hridini, ovo je posao, radi koga 
sam došla. 

— Koja je to Gospođa, o kojoj ti govoriš? 
reče župnik, držeći se, kao da ništa ne zna. 

— To je jedna jako lijepa Gospođa, koja mi 
se ukazala u Masabjelskoj Špilji. 

— Dobro, ali tko je napokon ta Gospođa? 
Je li ona iz Lurda? Poznaš li je? 

— Ona nije iz Lurda, ja je ne poznam. 









— Pa ti primaš i nosiš meni ovakove poruke 
od osobe, koju ne poznaš? 

— Ah ! gospodine župniče, Gospođa, koja me 
šalje ne sliči nimalo drugim gospođama. 

— Što hoćeš time da kažeš? 

’. da kažem, da je Ona tako lijepa, 

kakvih ljepota, ja mislim, da nema nego u nebu. 

— Pa ti nisi nikad pitala tu Gospođu, kako 
joj je ime! 

— Jesam, ali kad sam je upitala, ona je sag- 
nula glavu, nasmiješila se i nije odgovorila ništa. 

— Ona je dakle nijema? 

— Ali ne, jer ona se svaki dan sa mnom 
razgovara; kad bi bila nijema, onda mi ne bi 
mogla kazati, neka vas pohodim. 

— Bar mi pripovijedaj, kako si se s njom 
upoznala. 

Pošto bijaše gospodin župnik sjeo, pozove i 
Bernardicu da sjedne. A ona bez zabune,% uvje¬ 
ta o istinitosti, počne opisivati sve ono, što 
bijaše u Špilji vidjela i razumjela, počevši od 
prvog ukazanja. 

Čim je više Bernardica pripovijedala, župniku 
je sve više nestajalo njegovih predrasuda. Kako 
je bio navikao da prodire ljudima do u dno srca, 
divio se, a da toga nije pokazao, istinskom zna¬ 
čaju ove priproste djevojčice, koja je u svojem 
seljačkom narječju pripovijedala tako čudesne 
stvari, koje ona radi svoje obrazovanosti ne bi 
mogla nikako izmisliti. Kroz njezine čiste oči i 
njezino bezazleno lice opazio je duboku nevi¬ 
nost ove izabrane duše. Već smo vidjeli, da je 


Bernardica isto tako djelovala i na one, koji su 
bili izgubili vjeru. 

Župnikova svećenička odlučnost znala je me¬ 
đutim zapovijedati njegovu nutarnjem čuvstvu i 
dala mu jakosti da gleda Bernardicu strogim i 
nepovjerljivim izražajem lica. Bilo je u interesu 
istine, da je iskuša. Zato nastavi osornim glasom: 

— Pa ti misliš, da ti je gospođa dala nalog, 
da kažeš svećenicima njezinu želju, da joj se na 
Masabjelskoj hridini sagradi kapela? . 

— Da, gospodine župniče. 

— Pa ti ne vidiš da se ova Gospođa htjela 
s tobom narugati? Kad bi ti bila dala slični nalog 
koja gospođa iz grada, bi li ti njezin nalog iz¬ 
vršila ? 

— Oh! Ali je ipak velika razlika između 
jedne gospođe iz grada i one, koju sam ja vi¬ 
djela. 

— I jest velika razlika ! Za ovu tvoju Go¬ 
spođu ne zna se ni ime, ne zna se odakle dolazi, 
ona se nastanila u jednoj špilji i bosa je. Misliš 
li, da se može tome vjerovati? Kćerko, ja se 
samo toga bojim, da si ti žrtva kakve utvare. 

Bernardica nije na to ništa odgovorila. Na¬ 
stade mala šutnja, a dotle se g. župnik šetao 
dugim koracima po dvorani, na koncu se postavi 
pred Bernardicu i reče joj: 

— Ti ćeš kazati Gospođi koja te je poslala, 
da lurdski župnik ne običaje baviti se ljudima 
koje ne pozna; reci joj, da on prije svega želi 
saznati njezino ime i osim toga želi da ona do¬ 
kaže, da je to ime njezino. Ako ta Gospođa ima 
pravo na jednu kapelu, ona će razumjeti, zašto 

ja to govorim — a ako to ne razumije, onda joj 
kaži, da nije potrebno, da te ponovno šalje u 
župni dvor. 

Na to župnik otpusti Bernardicu, koja je bila 
jako zbunjena, ali nije oćutila ni malodušnosti, 
ni nemira. Ona je dobro znala, da je njezino po¬ 
slanje božanstveno i da će se sve svršiti s nekim 
dogođajem, koji će izgladiti protuslovlja. 

Taj se župnikov postupak može na prvi mah 
pričinjati previše strogim, dok je u istinu župnik 
morao tako raditi radi opreznosti. Kad bi se bilo 
svećenstvo miješalo, bilo kako u ove dogođaje, 
ne bi manjkalo onih ljudi, koji bi tvrdili, da su 
samo svećenici izazvali sve te pripovijesti. No 
pošto su se svećenici držali vrlo mudro, nije 
došlo do takvih podmetanja. 

Biskup tarpski (iz Tarba) vrlo je pohvalio 
njihovo držanje i dao je naredbu svećenicima 
svoje biskupije, neka se drže po strani. 

Molitva 

» Zdravo Marijo .« 

O Marijo, Djevice Premudra, čovjek hoće da 
bude u svojoj oholosti mnogo puta slobodan, te 
omalovažava crkvenu vlast. U Crkvi počiva ova 
vlast na svećenstvu, na svećeničkom božanskom 
poslanstvu, što ga je ustanovio božanski Uteme¬ 
ljitelj Crkve. Ti nas, Djevice, podučavaš u toj 
temeljnoj nauci time, što šalješ Bernardicu, svog 
poslanika, da Tvoje zapovijedi podnese zako¬ 
nitim pastirima. Isprosi nam, molimo Te, milost 

potpune poslušnosti prema svima onima, kojima 
j e povjerena briga za naše duše. 

»flaša Gospo Lurdska, moli za nas.U 

XII. POGLAVLJE 
Dvanaesto i trinaesto ukazanje. 

Dan je bio prekratak, a da bi narod dospio 
obaviti pred Špiljom svoje molitve ili udovo¬ 
ljiti svojoj znatiželji. Špilja nije bila osamljena 
ni po danu ni po noći. Svijeće su neprestano 
plamsale, a pjevanje raznih pjesama i litanija od¬ 
jekivalo je neprestano. Premda još nije Gospođa 
bila kazala svoje ime, svi su bili uvjereni, da je 
to Preblažena Djevica Marija. _ 

U nedjelju u jutro dne 28. veljače došlo je 
mnoštvo svijeta iz Bigore i Bearna, građana, se¬ 
ljaka, gorana, koji su se potiskivali na žalu iz¬ 
među Gave i Špilje, štono je već postala zna¬ 
menita. 

Kad je došla Bernardica, mnoštvo se tiho i sa 
poštovanjem rastvorilo i učinilo joj mjesta, da 
prođe. Radi poštivanja nedjelje, Bernardica u 
pratnji svoje tetke Lučile, nosila je svečano, ali 
jednostavno odijelo. Bili su tu i neki vojnici iz 
tvrđave, došli iz znatiželje. Pod konac uka¬ 
zanja, kad je Bernardica ustala i pošla prema 
divljoj ruži, da bude cim blize Gospođi, dvojica 
joj ovih vojnika iz vlastite pobude pomognu, da 
se lakše približi, veleci: Hajde! mjesta ovdje, 
mjesta! i hodeći natraške potiskivahu^na desno i 
lijevo sabrani narod, kao da bi izvrsivali neku 
zapovijed. A jedan od dvojice reče svom drugu. 

»Pa će nam još kazati, meni i tebi, da je uka¬ 
zanje laž! Ali nek se čuvaju! Jer će oni, naši 
domaći šaljivdžije imati posla sa mnom! 

Vidimo po tome, da je ovim vojnicima bilo 
dosta, da vide Bernardicu, pa da vjeruju, te da 
su i oni, koji nisu sve dotle nikako vjerovali, 
morali popustiti pred očevidnom istinom. 

Bernardica se ispruži na zemlju još zadnji 
put i pošto je Gospođe nestalo, ode sa svojom 
tetkom prema crkvi, da prisustvuje župnoj misi, 
a mnoštvo je naroda išlo za njom. 

Toga je dana Bernardica pri pohodu Špilje 
dobila od Prebi. Djevice samo neke prijateljske 
upute, koje su se ticale samo njezine osobe i koje 
Bernardica nije drugima saopćila, a isto takve 
upute dobila je i slijedećeg dana. Preblažena je 
Djevica nastojala, da prije svega usavrši du¬ 
hovno stanje Bernardice, koju Ona odabra za 
svoga poslanika. Tako nas je htjela Presv. Dje¬ 
vica poučiti, da duhovni napredak svakoga nas 
pojedinca mora da bude naša prva i najglavnija 
briga, koju ne možemo nikojom drugom brigom 
nadomjestiti. 

Drugoga dana, kod susreta Bernardice sa Go¬ 
spođom, desilo se nešto, preko čega ne možemo 
šutke proći, jer sve što se dogodilo kod tih ču¬ 
desnih dogođaja, pa bilo to ma kako neznatno, 
krije u sebi za nas vrlo korisnih nauka. 

Neka pobožna osoba iz Lurda, imenom Pa¬ 
vlina San, švelja, zamolila je Bernardicu, da se 
kod ukazanja posluži njezinom krunicom, no 
tako da joj tu krunicu kasnije vrati, da tako može 
kao najdražu uspomenu imati predmet, koji je 

Pogled na esplanadu prama obim bazilikama. 
















Masabjelska Špilja kako izgleda sada. 
















bio posvećen Marijinim pogledom.. Bernardica 
rado na to pristade, ne misleći da će imati radi 
toga kakvih neugodnosti. Ona je dakle počela 
svoju molitvu na ovoj tuđoj krunici. Radi toga 
se nebeska Gospa vrlo uozbilji i reče Beinaidici. 
»Gdje ti je tvoja krunica?« Bernardica pokaza 
krunicu, koju je imala u ruci. Na to joj Gospa 
odgovori: »Ti se varaš, ta krunica nije tvoja.« 
Odmah je na to Bernardica izvadila iz. svog 
džepa svoju vlastitu krunicu i pokazala je ne¬ 
beskoj Gospi, koja se na to odmah udobrovolji, 
a poslušna Bernardica se zanese u žarku mo¬ 
litvu, kako to običavaše. 

Svi sabrani ljudi, koji su budno pazili na svaku 
Bernardičinu kretnju i vidjeli što se događa, sa 
neopisivom su radošću i veseljem podigli prema 
mjestu, gdje se je Gospa ukazivala, svoje kru¬ 
nice sa nakanom, da joj udovolje, sretni što će 
Ona na taj način svrnuti svoj blagi pogled na 
njih. Odmah su iz Bernardičinih kretnja shvatili, 
što se između nje i Gospođe događalo. 

Time što je Blažena Djevica zahtijevala, da 
joj Bernardica pokaže svoju krunicu, htjela nam 
je ponajprije pokazati, koliku važnost polaže na 
ovaj predmet koji služi pobožnosti i ujedno nam 
je htjela pokazati, koliko želi da svaki od nas 
imade baš svoju krunicu i da je uvijek sobom 
nosi, da se može njome danomice služiti. 

Osim toga je ono pitanje sadržavalo i prije¬ 
kor. Zašto? Zato što se Bernardica poslužila 
krunicom, koja nije bila njezina. Za vrijeme 
naime ukazanja u Lurdu dekret je pape Ale¬ 
ksandra VII. (6. ožujka 1857-) ve e bio na 

snazi, te su po tome oproštenja dobivali samo 
oni, koji su se služili nabožnim predmetom koji 
je bio za njih određen, tako na pr. oproštenje, 
koje je imala krunica, mogla je dobiti samo osoba 
čija je bila krunica, uslijed toga nije se moglo 
dobivati posebna oproštenja, moleći se na posu¬ 
đenoj krunici. Novo crkveno pravo (čl. 924. 
§,2.) je taj dekret ukinulo, tako da su sada 
oproštenja vezana na krunicu a ne na osobu, pa 
tkogod se služi bilo kojom. krunicom, dobiva 
ona oproštenja, koja krunica ima uslijed blago¬ 
slova koga je primila. No takva krunica gubi 
oproštenja, ako se je proda. 

Iz toga slijedi, da nam Presveta Djevica daje 
još dvije slijedeće pouke: 1. Upozoravajući nas 
na veliku važnost oproštenja, hoće da se mnogo 
skrbimo, kako bi izvršili sve uvjete po kojima 
se dobivaju oproštenja. 2. Uči nas da moramo 
imati veliko poštovanje prema svim naredbama 
sv. Crkve, koja ima moć od Isusa Krista, da daje 
naredbe o svemu onome, što se tiče bogoštovlja. 

Kako slatka uspomena bijaše sve to za one 
sretne svjedoke, koji su vidjeli sve ono, što se 
bijaše dogodilo sa krunicom u prizoru, što smo 
pripovijedali. Radosni su bili oni ljudi, što su 
mogli Mariji pokazati svoju krunicu i moliti, 
dok ih je Ona gledala ! Kako bismo dakle mogli 
dvojiti, da nas Presveta Djevica dobrohotno 
gleda s neba svaki put, kad joj mi upravljamo 
naše molitve i poklone? 

Predragi lurdski, u duhu hodočasnici, spomi- 
njajmo : se danomice one blagoslovljene Špilje, 
gdje se Presveta Djevica 18 puta pokazala s kru- 

rikom u ruci i gdje je Bernardicu naučila da je 
dobro moli. Molimo kao i Bernardica pred njom 
pobožno krunicu. 

Sv. Franjo Saleski kazao je jednom, da ne bi 
promijenio za sve zlato ovoga svijeta, vrijednost 
-edne jedine » Zdrave Marije«, koju se pobožno 
1/.moli Kakva se sreća može prispodobiti s onom 
kakvom nas dariva Marija za svaki naš pozdrav, 
što joj ga prikazujemo! 

Molitva 

Zdravo Marijo.« 

O Marijo, Kraljice sv. Krunice, kad si se u 
1 .urdu prikazala s krunicom u ruci, htjela si nam 
preporučiti ovu pobožnost, uz koju si navezala 
za sva vremena velike i skupocjene darove, jei 
je ova pobožnost tako draga Tvome srcu, mi 
ćemo joj sve više biti vjerni i nastojati, da li 
svaki dan prikažemo ovu krunu » Zdravih Ma¬ 
rija«, koja je za Te tako slavna, a nama plodo¬ 
nosna i spasiteljna. 

»Naša Gospo Lurdska, moli za nas.« 

XIII. POGLAVLJE 

Četrnaesto ukazanje. 

Dva su se ukazanja bila zbila od onda, otkako 
je Bernardica, da udovolji nalogu Gospođe od 
Špilje, bila kod lurdskog župnika. Sjećate se, 
kako je poštovani dušobrižnik odgovorio na ono, 
što mu je isporučila Bernardica. Župnik je zah¬ 
tijevao, da prikazana gospođa kaže svoje ime i 














da to nekim svjedočanstvom potvrdi. Nema 
dvojbe, da je Bernardica bila kazala Gospođi 
zupmkov oprezni odgovor, koji će se mnogima 
činiti pretjeranim. 

Iza toliko opetovanih čudesnih dogođaja, pa 
! hodočašća, koja su bila vanredno značajna, a 
koja su sve više rasla i koja su bila već po sebi 
jedno čudo, ne bi bilo čudnovato, da i mi tako 
sudimo. Ali imali bismo krivo. Prije svega za 
sva ova^ svjedočanstva koja su nama poznata, 
lurdski župnik nije znao. Sve je to bilo u poče¬ 
cima, a on je imao i previše iskustva, da bi baš 
ako vjerovao oduševljenju lakoumne svjetine 
Bio je svjestan svoje velike odgovornosti za 
ugledna kojem bi pri tom mogla trpjeti vjera 
i zupljani, kad bi on to na laku ruku uzeo Nje¬ 
govo povučeno držanje je mnogo koristilo lurd- 
skoj stvari i istim, pa moramo pohvaliti njegov 
postupak. U ovom slučaju, kao što i uvijek, Bog 
je bio učimo vrlo dobar izbor onoga, koji ga je 
zastupao. J s J 

A„kako je Gospođa primila na znanje odgo- 
V .°. r zu P n 'kov, nije nam poznato, jer Bernardica 
nije nikome ništa o tome kazala. 

Kod ukazanja dne 2. ožujka došli smo jedan 
koiak blize, da se stvar razjasni. Bernardica, 
koja je toga dana došla k Špilji u društvu svoje 
tetke Bazilije, zadržala se u razgovoru sa Ne- 
beskom Gospom 1 bila je zanesena jednako kao 
prijašnjih dana. A kad je Ukazanje prestalo, 
išla je. Bernardica je ovoga puta izgledala 
snuždeno.^ Kad ju je njezina tetka upitala za 
uzrok, reče joj, da je dobila od Gospođe nalog, 


68 


da ide po drugi put k župniku i zamoli je, da je 
ona tamo prati, na što je tetka i ako malo ne¬ 
voljko, pristala poznavajući bojažljivost svoje 
nećakinje. 

Međutim su u toku triju dana stvari napre¬ 
dovale. Prije tek neznatno vrelo sada je već 
bilo prilično naraslo i mnogobrojna i očevidna 
ozdravljenja svjedočila su za iskrenost Bernar- 
dice. Bilo je stvari, koje su mogle uskolebati ne¬ 
sklono raspoloženje strogoga dušobrižnika. Pred 
jednim provjerenim čudom svaki se čovjek 
zdrave pameti i dobar vjernik pokloni, a nje¬ 
govih predrasuda nestaje. Doduše župnik Pej- 
ramal nije bio sam niti što vidio niti kontrolirao. 
Ostajući vjeran vladanju, što ga je sebi preduzeo, 
nije se izravno bavio dogođajima, a znao je o 
njima toliko, koliko je čuo. On je dakle bio tek 
11a putu »obraćenja«, ako se to smije tako na¬ 
zvati. Razumljivo je, da je Bernardicu hladno i 
oprezno primio. 

— Dakle, reče djevojčici, što si mi došla po¬ 
ručiti? Je li ti što Gospođa kazala? 

— Da gospodine župniče, ona mi je naložila, 
da vam ponovno kažem, da Ona želi da joj se 
sagradi na Masabjelskoj hridini jedna kapela, i 
k tomu je još dodala »ja hoću da se dolazi 
ovamo u procesiji «. 

Na ove se riječi župnikov obraz smrkne i 
osorno odgovori: 

— Kćerko moja, pokraj svih tvojih pripo¬ 
vijesti još je samo trebao ovaj komplimenat. Ili 
ti lažeš ili je Gospođa, koja te šalje, samo pri¬ 
vidno ona, za koju želi, da je smatramo. Ona 

traži procesiju, a zašto? Svakako zato, da se 
ljudi, koji su izgubili vjeru, nasmiju i omalovaže 
vjeru. Zamka ne će upaliti. Ti joj kaži da slabo 
pozna red crkvenih dostojanstva. Kad bi bila 
ona Onom kojom se gradi, znala bi, da ja ne 
mogu poduzeti nešto takva sam od sebe. Ona bi 
te bila morala poslati ne k meni, nego k biskupu 
u Tarb. 

— Ali gospodine župniče, rekla je bojažljiva 
Bernardica, Gospođa nije kazala, da se odmah 
sada ide procesijom k Špilji, nego je kazala 
jednostavno: ja hoću da se dolazi ovamo u pro¬ 
cesiji. I ako sam dobro razumjela ona je govo¬ 
rila o budućnosti, a ne o sadašnjosti. 

U ovom razglabanju, koje je za Bernardicu 
bilo posve naravno, vidio je župnik njezinu spo¬ 
sobnost da se izvuče iz škripca. Ovo razliko¬ 
vanje činilo mu se odveć fino, a da se ne bi u 
njemu porodile sumnje. Mislio je ,da uza sve to, 
što je Bernardica bila na oko tako prostodušna, 
možda igra ulogu, koju su joj drugi podmetnuli, 
istina, odgovor Bernardičin mogao ga je na to 
navesti, ali tko ne vidi da se ovdje i u. svim 
drugim prilikama, u kojima se je Bernardica već 
našla ili će se u buduće naći, događa ono što je 
Isus obećao onima, koji će za njega svjedočiti: 
Kad vas dovedu u zbornice i pred poglavarstva 
' vlasti, ne brinite se, kako ćete se braniti ili što 
ćete reći, jer će vas Duh sveti naučiti u onaj čas,, 
što treba da kažete (Luk. XII. ii, 12.). 

Pod utiskom nevjerovanja, rekao je župnik 
poslije kratke šutnje Bernardici ovo: 

Eto! Već je vrijeme da bude svemu tomu 
kraj. Ti kaži toj Gospođi da se sa lurdskim žup¬ 
nikom ima govoriti čisto i bistro. Ona hoće imati 
jednu kapelu; hoće da joj se dođe u procesiji. 
A tko je ona, da bi imala pravo na časti koje 
zahtijeva? Kako joj je ime? Odakle je? Ali 
hajde da i to uredimo! Ja ću joj kazati kako će 
se dati spoznati. Ona prebiva, kako si mi ka¬ 
zala, u Špilji povrh jedne divlje ruže. Pa dobro! 
Poruči joj s moje strane, da jednog od ovih dana, 
pred očima svijeta, koji bude sakupljen oko 
Špilje, učini, da odjednom procvate ta divlja 
ruža, o kojoj govorimo. Kad mi javiš, da se to 
čudo dogodilo, ja ću tvojim riječima vjerovati 1 
obećajem ti, da ću ja sam poći s tobom k Špilji. 

Na ove su se riječi i tetka i nećakinja nasmi¬ 
jale, i pošto su pozdravile župnika, otišle su. 

Ovaj odlični dušobrižnik htio je vidjeti zna¬ 
kove i pravo je imao, on ce ih vidjeti, ali nije na 
njega spadalo da naznači koje i kada. Bog nije 
dužan primati naloge od svojih stvorova, ni kada 
se ima što dogoditi, ni na koji način. 

Lurdski župnik, kako je u ostalom bila i nje¬ 
gova dužnost, nije propustio, da obavijesti svoga 
biskupa o svemu, što se događalo u njegovoj 
župi, a iza ovog drugog susretaja sa Bernar- 
dicom, pođe u Tarb, da o svemu obavijesti 
svoga ljubljenog poglavara presvj. biskupa. Po¬ 
rodično ime tog biskupa bilo je Lorans, a slovio 
je kao učen, mudar i značajan muz, ne samo u 
svojoj biskupiji, vec po cijeloj Francuskoj. 

Bio je on vrstan upravitelj, a nadasve, pastu 
rijetkih sposobnosti. Kao što župnik Pejramal, 













tako je bio i on u ovim prilikama muž provid¬ 
nosti. Mudar kao sv. Toma, čuvao se da nešto 
poriče već na početku, nego je čekao. .. dapače 
čekao je dugo. 

v p ošto se^ biskup porazgovorio sa lurdskim 
župnikom, časni je crkveni dostojanstvenik uta¬ 
načio s njime, da ga se danomice obavijesti o 
onome, što se bude dogodilo bilo u Masabjel- 
skoj Spilji ih drugdje, ako to bude u vezi s uka¬ 
zanjem. U ostalom će se držati po strani i ude- 
siP svoje držanje prema odredbama, koje su 
vec prije bile dane svećenstvu. 

Molitva 
» Zdravo Marijo .« 

O Marijo, Kraljice i Majko, Ti si se udo¬ 
stojala postaviti u Lurdu sijelo svoje moguć¬ 
nosti i milosrđa^ te tamo pozivati svoju djecu. 

' P se k ao _ hodočasnici po želji radosno i sa svim 
sicem priključujemo velikoj procesiji naroda, 
koja se u Lurdu neprestano ponavlja, da Tebe 
Marijo, uzveliča i da Ti zahvali na Tvojim do- 
brocinstvima. 

* »Naša Gospo Lurdska , moli za nas.« 

XIV. POGLAVLJE 

Drugo razočaranje. 

Iza drugog pohoda u župnom dvoru, bila je 
bernardica vrlo snuždena, premda se nije bila 
nimalo pokolebala ni izgubila pouzdanje. Želila 
je da dođe drugo jutro, u nadi, da će naći kod 
svoje nebeske prijateljice utjehe, koje je bila 


72 


tako potrebna. Nije ona marila, da joj povlađuje 
svjetina, manjkalo joj je priznanje kod svećen¬ 
stva, nje se je bolno doimalo, što je kod svog 
duhovnog pastira naišla na toliku protivnost. U 
toj duševnoj stisci pitala je samu sebe, nije li 
sama kriva, što njezino poslanstvo nije uspjelo. 

Drugo se jutro uputi Bernardica prema Špilji. 
Kako li je čeznula, da čim prije tamo stigne ! 
Pošto je na svom običajnom mjestu pokleknula, 
poljubi zemlju, kako je to često običavala, otkada 
ju je taj čin poniznosti bila naučila Blažena Dje¬ 
vica. Zatim se prekriži i počne moliti krunicu 
uprijevši oči nad divlju ružu. Ali nije ništa opa¬ 
zila do gole i mračne pećine. Iza dugoga iščeki¬ 
vanja poljubi iznova zemlju, te se mirna i smi¬ 
rena udalji, imajući u pameti sve ono, o čemu je 
prijašnjih dana bila poučena, kako se ima vladati 
u vrijeme kušnje. 

— Gospođa se nije ukazala, rekla je žalosno 
onima, koji su je pitali. 

— Možda su ukazanja svršena, reče netko 
•od prisutnih. 

— Ne znam, odgovori Bernardica. Za svaki 
slučaj ja ću još doći sutra. 

I u istinu, drugi je dan bio posljednji od pet¬ 
naest dana za koje je Bernardica bila pozvana 
da dođe, dotično, za koje je ona obećala da će 
dolaziti k Špilji. Kako se je općenito držalo, da 
će ovo ukazanje biti posljednje, nastalo je kroz 
sav dan pravo seljenje u mali Lurd. Po svim pu- 
tevima, koji su vodili u Lurd, dolazila je sva sila 
stranaca, pješke, na konju, u kočijama svake 
vrste, vozovi sa klupama po seljačku, ali i divno 

opremljene kočije (ekvipaže), jer tada još nije 
bilo u onim stranama željeznice. Svi su hoteli u 
gradu bili puni, a u građanskim je kućama sve 
vrvilo od stranaca. Mnogi su teškom mukom 
našli bilo kakvo prenoćište. Promet se nije ni 
preko noći stisao. Bilo je tu ljudi iz cijele južne 
Francuske i sjeverne Španjolske. — Ne može se 
iskazati koliko se posvuda govorilo o izvanred¬ 
nim dogođajima u Lurdu. Ljudi su bili zanešeni 
u najvećem stupnju. Sve su francuske i strane 
novine o tome pisale i međusobno se prepirale. 
Najviše su galamile bezbožne novine. Šta ! Uka¬ 
zanja ! Ekstaze ! Čuda ! šta jos! Je li to moguće? 
Ta znanost je bila tako lijepo dokazala, da 
svega toga nema, niti je kada bilo — ako ne 
možda u luckastom utvaranju svjetine ili u po¬ 
povskim prevarama. Tako su pisali. Pa ipak 
nadnaravno, što su oni tako pobjedonosno nije¬ 
kali, objavilo se tako jasno, da nije preostalo 
druge, nego: priznati. Ali šta će biti, ako ostanu 
ovako hametom potučeni i rastureni i ako im 
ne pođe za rukom da uguše pretjerano oduše¬ 
vljenje puka, koje je naraslo do pogibeljne vi¬ 
sine ! Rđava se štampa poslužila prostačkim oru¬ 
đem: ismjehivanjem, lažju i klevetom. Nije se 
pisalo o očitim čudesima, koja su bila dokazana, 
nego su govorili o smiješnim djetinjarijama sa 
svrhom, da oduzmu svaku vjerojatnost onome, 
što se je bilo zaista dogodilo. 

Bila su to uzaludna nastojanja i nisu imala 
drugog uspjeha, nego da lurdskim dogođajima 
učine silnu reklamu. Rasnije je tu neiskrenu i 
bezobraznu štampu podučilo iskustvo, da se 

treba ovim dogođajima suprotiviti šutnjom. Da¬ 
pače i »Lavedan« novine slobodnih mislilaca u 
Lurdu, jer nisu mogle nikako ove dogođaje za¬ 
nijekati, počele su, da o svemu tobože pametno 
šute. To je dalo povoda nekom savremenom 
piscu, da je rekao, da bi čovjek morao vjerovati 
da su ove novine izlazile u nekoj drugoj stiam 
svijeta. 

Što se tiče gradske svjetovne vlasti onog sreza 
i o-lavnog grada, oni nisu uopće znali što da 
počnu. Mi smo već vidjeli kakve su zapreke 
stavljali Bernardici, da ne polazi k Špilji, Dok 
su oni razmišljali kakve će mjere poduzeti, vi¬ 
djeli su, da su nemoćni, jer su ih dogođaji po¬ 
stizavali. I oni su smišljali prijevaru. Postavljah 
su Bernardici i njezinoj obitelji svakojake zamke, 
ne bi li ih uhvatili i nastojali da bi pali u kakvo 
protuslovlje ili nezakonitost, da bi tako imali 
izliku, da pravda ureduje. _ 

Iskušavali su ovu siromašnu obitelj, mameci 
je raznim koristima. Dešavalo se, da su posje¬ 
tioci, bilo iz milosrđa ili dobrote, a nekoji iz 
drugih nakana, htjeli da im pruže materijalnu 
pomoć u naravi ili novcu. Ali ni Bernardica ni 
njezini roditelji nisu htjeli ništa primati, te je 
nastojanje dotičnika ostalo bezuspješno.^ 

Jedne večeri dođe u njihov siromašan stan 
neki stranac. Sa zanimanjem je raspitivao Ber- 
nardicu i čestitao joj na velikoj sreći, ali mu se 
sažali kad je vidio siromaštvo kojim je okru¬ 
žena, te reče: »Ja sam bogat, pa mi dopustite, 
da vas u vašoj potrebi pomognem«. Na to je 
postavio na stol kesu s novcem, otvori je i po- 

kaže zlatni novac, kojim je bila napunjena. Na 
to Bernarđica uvrijeđena pocrveni i reče: 

Ja ne ću to primiti, gospodine, izvolite si 
to uzeti natrag. 

Ali drago dijete, nastavi ovaj, pa nije to 

trebnT’ ^ ^ ** ' ^ r ° ditel j e ’ ko i‘ su jako po- 

• v ^ 5 ’ n * m b. n ‘ Bernarđica ne ćemo uzeti 
msta, reče otac, izvolite vi zadržati vaše zlato 
za sebe. 

Nepoznati čovjek, očito uvrijeđen, uzeo je 
svoju kesu i otišao. Ovakovo vladanje moglo je. 
dati povoda opravdanoj sumnji. 

Jedan drugi put neka strana žena, pošto se 
bijaše dugo vremena razgovarala sa Bernardi- 
com, napokon je zagrli i tajno joj spusti u krilo 
jedan omot zlatnog novca. Bernardica je sjedila 
Najedanput odskoči kao da bi bila žeravica na 
nju pala . pusti da s nje pade skupocjeni omot. 
Onda kao da se je zastidjela što je možda tako 
neskladno odskočila, pobere omot i povrati ga 
pristojno onoj ženi, koja ga, diveći joj se uze 

Međutim u kući Subiru nije bilo svaki dan ni 
dostatno kruha da si utaži glad osam osoba, oso¬ 
bito odkad su ovi dogođaji priječili redoviti po¬ 
sao oca obitelji, dok su posao majke činili malne 
nemogućim jer u kući nije nikad manjkalo zna¬ 
tiželjnika, koji su uvijek htjeli ili nešto vidjeti 
ili nešto pitati. 1 

G. Estrad i g. Dr. Dozu u svojim knjigama 

"kvT g c dov , olj , no . nahvaliti ovakovo vladanje 
obitelji Sub.ru, koje je ne malo doprinjelo da 


su ih ljudi poštovali. A ujedno je time raslo i 
pouzdanje u vjerodostojnost Bernardičinih vi¬ 
đenja. Ove izabrane kršćanske duše razumjele 
su, da kad bi one primale bilo što na dar, da 
bi to izgledalo kao neko trgovanje sa nebeskim 
stvarima. 

Kako je ovo velika lekcija za jedno doba, 
kada toliko ljudi gazi svojim nogama najsvetije 
svoje dužnosti i prodaje za malo zlata ili srebra 
ili novca uopće svoju čast, svoju savjest i svoju 
vjeru! 

M o 1 i t v a 

» Zdravo Marijo .« 

O Majko dobrog Savjeta, Ti dok si živjela 
na ovom svijetu, nisi marila za njegova dobra, 
jer si u svojoj mudrosti znala, kako su ništetna, 
ako ih se usporedi sa vječnim dobrima. Kako 
si u ovoj istini poučila Bernardicu i njezinu 
kršćansku obitelj, nadahni i nas istim čuvstvom, 
jer to čuvstvo znak je izabranih. Ovakva misao 
ponuka sv. Ignacija da je kazao: »Sve je zemalj¬ 
sko ništetno, ako pomislim na nebesko.« 

»Naša Gospo Lurdska, moli za nas.« 

XV. POGLAVLJE 

Petnaesto ukazanje. —Zadnji od petnaest dana.. 

Veliki dan, što ga je iščekivalo nebrojeno 
mnoštvo ljudi počeo je svitati. Bilo je već teško 
naći negdje mjesta. Redovi oko Špilje bili su 
zbijeni i oni pred Špiljom i na sjenokoši i na 
obali Gave, kao što i na kosinama naproti desnoj 

obali rijeke. Ljudi su se bili popeli na stabla, a 
i na najmanje izbočine Špilje. Koliko se moglo 
doseći okom, nije bilo vidjeti, nego glavu do 
glave. Sve je to naličilo na uzburkano i bučno 
more, ali bez nereda. Činilo se, kao da si je ovo 
mnoštvo svijesno, da stoji na posvećenom tlu ili 
u crkvi. »Moglo se računati, kaže g. Estrad, da 
se tu sabralo u najmanju ruku, petnaest do dva¬ 
deset hiljada ljudi«. 

Predviđajući ovoliku navalu, općinsko je vijeće 
već prijašnji dan poduzelo sve mjere opreznosti. 
Izvana su došle tri žandarmerijske čete, osim 
toga su bili rekvirirani i svi od službe slobodni 
vojnici iz tvrđave. Već od ranog jutra bili su 
vojnici u paradi i sa puškama u ruci, razmje¬ 
šteni putem kuda je imala proći Bernardica. Žan¬ 
dari pješice i na konju hodali su po gradu, dok 
je odred domaćih žandara kao počasna straža 
stajao ispod svoda Špilje. Malo podalje sjale 
se pozlaćene kacige čete konjanika, koji bijahu 
došli iz Tarb-a, a imali su držati red uz obalu 
Gave, Bio je tu i načelnik sa općinskim savjet¬ 
nicima i carski prokurator sa komesarom poli¬ 
cije, svi opasani službenim pojasima. Njihova 
prisutnost nije se mogla, bez dvojbe, pripisati 
kakvoj naklonosti ili pažnji, prem bi se to bilo 
pristojalo. Videći sve ovo svečano raspoloženje 
moglo se zbilja kazati, da se tu radi o dočeku 
nekoga glasovitog svjetskog lica ili neke zname¬ 
nite princese. A to je i bila istina, ta dolazila je 
s neba više nego princesa, da se na zemlji razgo¬ 
vara sa svojom prijateljicom, koja je bila tako¬ 
đer princesa kraljevskog roda siromaštva. 

I bilo je tako; sve je pridonosilo pa i sami 
protivnici ovom petnaestom danu i ukazanju, 
neočekivani sjaj. Premda se sunce u ovim doli¬ 
nama uvijek kasno pokazuje, digne se napokon 
nad glavicom Pik de Žer i nad ostala brda, nje¬ 
govi su traci podavali osobito svečanu dražest 
raznim narodnim nošnjama, te raznovrsnim i 
raznobojnim pokrivalima glave. Taj se prizor u 
ovim stranama nikad prije nije vidjelo, ali od 
sada unaprijed neće taj prizor nikad više pre¬ 
stati. 

Svi su bili u očekivanju, kad ali eto glasa, koji 
je išao od usta do usta i prolazio kroz onu masu 
naroda kao neki drhtaj poštovanja: .»dolazi, do¬ 
lazi«. Glave se otkrivaju, ruke se sklapaju na 
molitvu, a sve oči skreću onamo, odakle je imala 
doći Bernardica. 

Bernardica dođe sa svojom majkom, obadvije 
odjevene u skromno blagdanje odijelo, sa bije¬ 
lom kapicom (kapile) na glavi. Pred njima idu 
dva žandara sa izvučenom sabljom, i otvaraju 
im put. Ni sav ovaj sjaj, ni sav narod, koji motri 
Bernardicu sa poštovanjem, te joj na prolasku 
pravi poklone, nije djevojčicu uznemirivao. Na 
nju je sve to tako malo djelovalo kao da ne bi 
svega toga ni vidjela. Njezino je srce i misao 
kod One koja joj dolazi u pohode i koju ona 
iščekuje. Ali eto ona se zaustavi. Na putu, kuda 
je imala proći, stajala je plačući jedna slijepa 
djevojčica. Bernardica je opazi i sva ganuta 
primi je za ruke i nježno je zagrli. Zatim nastavi 
svoj put. Bilo je 7 i M sati, kad je došla na 
običajno mjesto. Odmah klekne i tako se po- 

božno prekriži, da je njena pobožnost prešla na. 
sav narod, te počne moliti krunicu. 

Nekoliko časaka zatim viđenje je započelo, 
a prisutni su to oćutili iz odsjeva i promijenjenog 
izraza lica Bernardice. U zraku je nad ovim pri¬ 
zorom lebdio duboki mir, više nebeski, nego ze¬ 
maljski. Dok se Bernardica molila, molila su i 
sva srca prisutnih s njome. Vidjelo se, kako go¬ 
vori i kako sluša, ali se nije ništa razumjelo od 
tog nadzemnog govora. Vidjelo se, kako se za 
čas njeno lice žalosti kako ga kvase suze. Ali 
to je trajalo vrlo kratko i njeno je lice opet od- 
sijevalo. 

Po prilici iza jednog sata, njezino preobra- 
ženo lice poprimi opet naravni izgled, a to je 
bio konac ukazanja. Bernardica je opet izgledala 
ponizno i siromašno i digne se mirno na odlazak. 

Njezina tjelesna garda i sama duboko dir¬ 
nuta, išla je pred njom, ali sada je njihova služba 
bila više izraz počasti. Dok je Bernardica prola¬ 
zila, narod joj je gromko klicao. Svaki je htio, 
da joj se približi i da se je takne, tako da ju je 
morala ograditi vojska da je ne bi zgnječili. Kad 
je došla u grad, jedna skupina žena je pretrgala 
ovu ogradu koja ju je štitila, dočepaše se Ber¬ 
nardice i obasuše je poljupcima. 

Bilo je čudnovato, da Bernardicu sve ovo po¬ 
bjedonosno slavlje nije ni najmanje smelo, niti 
joj što oduzelo od njezine ljubežljive jednostav¬ 
nosti. Znala je dobro, kome u prvom redu ide 
sva ova slava. Osjećala je, da joj srce još uvijek 
stoji pod utiskom One, koja joj je s neba dola¬ 
zila u pohode. Duša, koja je silazila s neba, 

Otprtina u Špilji na kojoj se ukazivaše BI. Djevica 
Bernardici i na kojoj stoji sada mramorni kip. 
















Pogled sa obale Gave na obe crkve, dole lijevo zavod 
Naše Gospe od zdravlja i ured za liječnička 
ustanovljenja. 


















malo je marila za zemaljske časti! Oholost nije 
se nikako primala male učenice ponizne Nebeske 
Djevice. 

Bernardica o ukazanju ovoga dana nije iska-, 
Z ala nikakvu novu poruku niti saopćenje. 

Onaj je silni narod u svojem zanosu više oče¬ 
kivao. Osobito su neki očekivali da će se konačno 
nebeska Gospođa posve objaviti, pošto se do 
sada nije još znalo za njezino ime, a moglo ga 
se samo naslućivati. A nije se dogodilo niti čudo, 
što ga je župnik zahtijevao, da naime procvate 
divlja ruža. 

Određenih petnaest dana bilo je dovršeno, ali 
rješenje imalo je tek doći. Svi su to osjećali i 
očekivali. A Bernardica je onima, koji su je pi¬ 
tali, kazala, da ona nezna ništa, ali da će nasta¬ 
viti dolaziti k Špilji. 

Molitva 

»Zdravo Marijo .« 

O slavna Djevice, sva slava, koja Te okru¬ 
žuje, odsjev je onih zraka, koje od Boga dolaze 
i koga ide svaka čast i slava. Da budemo jednom 
dionici toga sjaja, nauči nas, kaošto si naučila 
Bernardicu, pravome čuvstvu poniznosti i da 
takvi ostanemo u svim okolnostima i dobama 
našeg življenja. 

»Naša Gospo Lurdska ) moli za nas.« 

XVI. POGLAVLJE 

Različita ozdravljenja. 

Ozdravljenje kamenolomca Burie, koje smo 
pripovijedali, bilo je prvo, koje je potvrdilo vr- 

hunaravnu moć vrela, koje je proteklo u Špilji. 
Slijedila su mu mnoga druga ozdravljenja, koja 
su uzbudila udivljenje i zanos u najvećem stup¬ 
nju. Pošto nam nije moguće, da sva ozdravljenja 
ispripovijedimo, spomenut ćemo nekoja. 

i. U nedjelju na večer, 28. veljače, u dan 
dvanaestog ukazanja desio se vrlo dirljiv prizor 
u siromašnoj kućici nekog nadničara. Dijete od 
dvije godine, bolesno i kržljavo, iscrpljeno du¬ 
gotrajnom groznicom, bilo je na umoru. Otac 
je stajao miran u svojoj žalosti, dok je majka 
beznadno gledala, gdje joj umire dijete, a jedan 
je susjed iz saučešća pripravljao škrinjicu za po¬ 
kop umirućeg djeteta. Oko ubogog djeteta bilo 
je već stakleno, a tjelešce je ležalo nepomično. 
Nije se više moglo opaziti ni da diše. 

— Umro je, reče otac. 

— Ajte, vi sjedite kod ognja i tamo plačite, 
a ja ću urediti što treba, reče rastuženoj majci 
susjeda. 

Ali majka kao da to nije shvaćala. Najedam- 
put uzme dijete iz koljevke, zamota ga u svoju 
pregaču i reče: »Nije umro, Blažena Djevica iz 
Špilje, ona će mi ga ozdraviti«. I ode žurno. 
Njezin je suprug hoće da zaustavi, ali ona reče: 
»Pustite me da trčim BI. Djevici«. I odleti sa 
svojim omotom. Bilo je oko pet sata. U to doba 
bilo je oko pećine više stotina ljudi. Uboga se 
žena moleći vukla po koljenima do vrela. Otkrije 
nepomično malo tjelešce, prekriži ga, a onda 
brzom kretnjom baci ga sve osim glave u ledenu 
vodu, što se nalazila u jami, koju su bili pri¬ 

jašnji dan izdubli u kamenu radnici. Povici užasa 
ćuli se od sakupljenog naroda: 

_ Poludila je, hoće da ubije dijete 

Pustite me, reče majka, ja ću učiniti što mogu, 
a dobri će Bog i BI. Djevica učiniti ostalo. 

Iza četvrt sata izvadi dijete iz vode; bilo je 
ukočeno kao lješina. Ona ga hitro ponese kući i 
postavi opet u koljevku. . 

_ Ta ne vidiš li, reče joj muž, da je dijete 

mrtvo. , 

_ Nije mrtvo, reče majka, Blažena ce ga 

Djevica izliječiti. v , v 

jedan čas iza toga ona zaviče: »Diše!« 1 
zbilja, dijete je disalo i spavalo tvrdim snom, 
i nije se probudilo do drugog dana u jutro. A 
tada zatraži hrane i stade slasno sisati. Dijete 
je bilo zdravo i ne samo da nije imalo groznice, 
nego je i izgubilo svaku kržljavost, tako da kad 
je kroz dan ostalo samo, samo je od sebe izašlo 
iz kolijevke, i kad je majka unišla u kuću potrči 
joj u krilo. I to je bilo prvi put, da je dijete pro- 
hodalo. 

Liječnik Dr. Verže, u jednom službenom iz¬ 
vješću o ovom ozdravljenju kaže: »Majka je 
nastojala da njezino dijete ozdravi, ali je prema 
liječničkim pravilima upotrijebila sasma krivi 
način liječenja, a ipak je u jednom trenutku po¬ 
stigla ozdravljenje svoga djeteta. Ovo ozdra¬ 
vljenje dogodilo se bez oporavljanja i nosi biljeg 
nadnaravnog izliječenja.« Liječnici, Dr. Pejii i 
Dr. Dozu izrazili su se na isti način. 

Ovaj vodom iz špilje uskrsnuli zove se Justin 
Buoor (Bouhohorst) i dobro je poznat u Lurdu. 

Kad su godine 1908. učinili u Lurdu zasebnu 
procesiju samo oni, koji su bili čudesno ozdrav- 
ljeni, a bilo ih je 350, tada je Buoor stajao na 
čelu povorke i nosio zastavu. 

2. Katarina Lattapi žena u tridesetim godi¬ 
nama iz Lubajak-a, udaljenog šest kilometara 
od Lurda, bila je u listopadu g. 1858. vrlo opa¬ 
sno pala, a uslijed toga su joj ostala skvrčena tri 
prsta na lijevoj ruci i nije bilo načina, da se opet 
izravnaju. Pošto ju je liječnik uzaludno liječio 
osamnaest mjeseci, izjavio je, da je bolest ne¬ 
izlječiva. Dogođaji u Lurdu pobudili su u ne- 
srećnoj majci ufanje. Na prvog ožujka 1858. 
dođe ona sa svojom djecom k Špilji, o kojoj se 
bijaše već posvuda čulo. Iza žarke molitve i 
pošto bijaše umočila bolesnu ruku u izvor, na- 
jedamput ozdravi. Prsti su postali gipki kao 
prije pada. 

3. Benedikta Kazo iz Lurda ležala je tri go¬ 
dine u lakoj neprestanoj groznici i trpila je na 
probadanju u bokovima uz jake bolove. Nasto¬ 
janje najvrsnijih liječnika nije joj ništa pomoglo. 
Bila je u sumpornim toplicama u Gazć, ali uza¬ 
ludno. Dala si je donesti vode iz Špilje, napije 
se, namoči bolesni dio tijela i bolesti je u tre¬ 
nutku nestalo. 

4. Jedna žena, kojoj je bilo pedeset godina, 
imenom Blažica Supen dugo je vremena bila bo¬ 
lesna na očima i trpjela neznosne bolove. Mno¬ 
štvo mesnatih izrastaka pokrivalo joj izvrnute 
vjeđe s kojih su bile ispale trepavice. Liječnička 
znanost bijaše iscrpila sve moguće lijekove, a 
znamenite kupelji Gazo, Barež, Kotere, nijesu 

ioi ništa pomogle. Odmah, čim se prvi put po¬ 
služila čudotvornom lurdskom vodom, ocutua je 
veliku polakšicu, a kad je drugi dan istom vodom 
oprala oči, bila je posve riješena te strasne bo¬ 
lesti. Sa vjeđa je nestalo mesnatih izraslina, iz¬ 
vrnute vjeđe su se ispravile, oči su izgledale 
dobro, a vid je postao jasan. Od toga dana po¬ 
čele su joj također rasti nove trepavice. 

Sve ove ozdravljene osobe su iz Lurda ili iz 

njegove okolice. . , 

Mogli bismo znatno produljiti ovaj popis, kad 
bismo sabrali slična čudesa s ostalih krajeva, 
koja se imaju pripisati materinskom zagovoru 
Preblažene Djevice. Svaki su dan dolazile u 
Lurd osobe, koje su bile na čudesni način ozdra¬ 
vljene, da se sa svojim prijateljima i rodbinom 
zahvale svojoj Dobročiniteljici. 

Ozdravljenja, koja ovdje navodimo, bila su 
bjelodana svjedočanstva u prilog nadnaravnim 
dogođajima. Ta su se ozdravljenja zbila oko 
Špilje a nije ih se moglo zanijekati, niti o njima 
dvojiti. Ozdravljene osobe bile su svima u giadu 
poznate, te se mogao o istinitosti dogođaja 
svatko lako osvjedočiti. Tko je htio mogao je, 
da se uputi kod liječnika, koji su ozdravljemke 
liječili za vrijeme bolesti. A tko bi želio, mo¬ 
gao je pročitati svjedodžbe, koje su liječnici o 
nenadanom izliječenju pripravno davali, doda- 
vajući k tome svoje osobno svjedočanstvo, da je 
izliječenje uslijedilo uslijed djelovanja neke nad¬ 
naravne sile. I tako je znanost ili rado ili pak 
nerado, prisiljena očevidnošću, objavljivala po¬ 
stojanje čuda. 

No predrasude i ideje, koje su od drugih po- 
primljene, imaju vrlo veliku moć kod nekih ljudi, 
koji se drže obrazovanima i pametnima. Utuvili 
su sebi u glavu, da čuda uopće nema, i da ga ne 
može biti. A zašto? Oni toga ne znaju. Ali ako 
malo promisle, shvatit će, da tko ne priznaje, 
da Bog može tvoriti čudesa, time već niječe i 
samoga Boga, jer se ne može pomisliti Boga, 
koji ne bi bio svemoguć ili neomeđen u svojim 
svojstvima. Bog je ili nužno svemoguć — ili nije 
Bog. U duši, u kojoj stanuje nerazborita ne¬ 
vjera, nema više mjesta za ispravno vjerovanje. 
Kada svi kažu da se dogodilo čudo, nema zbilja 
ništa lakše, nego li da pođemo vidjeti, istražiti, 
osvjedočiti se o činjenicama i konačno upoznati 
istinu ili laž. Ali što se mjesto toga događa? 
No oni ljudi koji ne će da vjeruju dobro se ču¬ 
vaju, da ne bi poduzeli onakve korake da se 
osvjedoče — te i nadalje niječu, jer nijesu sanji 
vidjeli zato, što nisu htjeli da vide. Kad bi oni 
tako postupali u običnom životu, bili bi punim 
pravom proglašeni luđacima. Njihovo vladanje 
u ovom slučaju pokazuje nam kako iz bojazni, 
da ne bi što trpjelo njihovo sebeljublje, ne će 
ništa da priznadu i ostaju radije nedosljedni, pa 
bilo to i uz najveće žrtve.*) To više nije junačka 
i poštena borba. 

*) »Ako bi me tko uvjeravao, pisao je Volter, da 
je na pr. u Pasi uskrsnuo neki mrtvac, ja bih se čuvao 
da pođem tamo, jer tko zna, možda bi i ja ludo povje¬ 
rovao kao što vjeruju i drugi«. Mi naprotiv velimo, 
da je lud, ne onaj koji vjeruje ono, što je očito, nego 
onaj, koji se tomu protivi. 

Tako se vladao veći dio činovnika u Lurdu 
; m i ćemo doskora vidjeti, na kakve ih je pretje¬ 
rane korake to navelo. Ali sve po redu. 

Puk je po svojoj zdravoj pameti i istino¬ 
ljublju mislio posve drukčije. Imajući pred očima 
tako jasna čudesa, pun zanosa za vjeru, priznao 
je svoju zahvalnost Bogu i Onoj, koja je dolazila 
kao Vjesnica Njegovog milosrđa. 

Molitva 

»Zdravo Marijo .« 

O Marijo, Ti koja si od Crkve radi svoje 
dobrote i mogućnosti, koju kroz vjekove iska¬ 
zuješ, nazvana Zdravlje bolesnika, smiluj se na¬ 
šim bolesnicima i isprosi im u svojoj mudrosti 
onu milost, koja je njihovim dušama najpotre¬ 
bitija : zdravlje ili barem olakšanje, ili nadasve 
kršćansku predanost, koja daje trpljenju toliku 
vrijednost. 

»Naša Gospo Lurdska, moli za nas.« 

XVII. POGLAVLJE 

Dogođaji iza petnaest ukazanja. Bernardica. 

Već od početka ukazanja bilo je vrijeme u 
Lurdu i njegovoj okolici izvanredno lijepo. Kao 
da je proljeće te godine ranije osvanulo, a zima 
kao da je po Božjoj zapovijedi zategnula svoj 
dolazak. Ta je okolnost nemalo pridonijela, da 
je onako visoko porasao broj ljudi, koji su do¬ 
lazili k Masabjelskoj Špilji. Kad li eto iza tih 
petnaest dana, vrijeme se potpuno promijeni i 
zavlada opet zima. Iza 5. ožujka pade obilati 

snijeg, a toplina se prilično snizi. Pošto je bilo 
petnaest dana prošlo i narod nije iščekivao dalj¬ 
njih ukazanja, nijesu više ljudi grnuli k Špilji 
toliko, kao prije. 

A Bernardica je sada redovitije i sa mnogo 
više mira polazila školu, jer nije tako često po¬ 
hađala Špilju. Kao najstarija u obitelji pomogla 
bi svakog jutra majci u kućnom poslu, a zatim 
bi uzela svoju malu košaricu i pošla u školu. 
Nitko, tko ju je vidio, ne bi vjerovao, da je to 
junakinja onih čudesnih dogođaja, koji su prošla 
tri tjedna tako uzbudili bližnji i daljnji narod. 
Ni u čemu se nije razlikovala od drugih učenica 
u sirotištu. Bila je upravo tako obučena, kako 
i sve siromašne učenice u njezinoj školi. Bila je 
u svemu dobra družica, jednostavna, ljubezna i 
prijazna, te se je rado s drugima igrala. Opa¬ 
zilo se, da nije nikad u svome govoru ništa spo¬ 
minjala o ukazanjima, nego samo ako bi je tko 
upitao, tada je uvijek prijazno odgovarala na 
pitanje. Kad je o ukazanjima govorila, vidjelo 
se, da je puna neke otajstvenosti, kao svjedo¬ 
kinja nebeske Gospođe. Nije nikad izgubila str¬ 
pljivosti, pa ni onda, kada su joj postavljali su¬ 
višna i lukava pitanja ili kada bi je nadugo ispi¬ 
tivali, radi čega je mnogo puta obolila od slabo¬ 
sti i umornosti. Nije to nikad pokazala, ali je 
često priznala da se posjeta vrlo boji. Imala je 
jakosti, da se svlada i da se pokaže uvijek pri¬ 
jaznom prema onima, koji su dolazili, da s njom 
u govore. 

U školi i na vjeronauku vladala se isto tako 
prijazno, pa i ako je u čitanju i nauku vjere na- 

uredovala dosta sporo, bila je inače vrlo po¬ 
uči j iva i poslušna. Najveća je njezina želja bila 
prva Pričest, na koju se je s velikim žarom 
pripravljala. Njezina pobožnost nije izvana po¬ 
kazivala nikakve osobitosti, ali je bila prava, i 
duboka. Molila je iz svega srca. Ništa nije bilo 
na njoj neprirodnog (afektiranog) već sve na¬ 
ravno i držanje i hod i govor. Kakva su obično 
djeca, tako je i ona bila kod svega što je go¬ 
vorila, bez brige za prošlost ili za budućnost, 
kao da nije nikad u životu što neobično doži¬ 
vjela. Nije li možda bilo sve to posljedica nauke, 
koju je bila primila od Gospe u Špilji, a to je 
nauka o poniznosti, prijaznosti, o zaboravi i 
samozataji same sebe? Uza sve to dubina nje¬ 
zine duše bila je rezervirana Nebeskoj Gospi, 
s kojom je bila njezina misao i duša zauvijek 
vezana. Živila je od onih sretnih uspomena, koje 
je u ono petnaest puta bila okusila. U mislima 
se s lakoćom sjećala dogođaja i pojedinih okol¬ 
nosti svoga viđenja, te je ponavljala riječi koje 
je bila čula. Bernardica, sva blažena, bila je u 
mislima više na nebu nego na zemlji. 

Tako su joj prolazili ovi dani jednostavni i 
sretni, obavljajući sve one poslove, koje su oba¬ 
vljale i njezine družice. 

Po večernjoj školi posla bi sama samcata do 
drage joj Špilje; pokrivena svojom kapom _(ka- 
pile) ostala bi neopažena između skupina ljudi, 
koji su dolazili i odlazili, jer špilja nije bila 
nikad pusta, jer je tu bilo hodočasnika u svako 
doba. Pučka pobožnost bila je Špilju pretvorila 
u kapelu. Na dnu Špilje stajao je prost oltar, na 

kom je stajao kip Prebi. Djevice, urešen cvije¬ 
ćem i raznim pobožnim stvarima. Na njemu je 
plamsalo neprestano mnogo svijeća, a posje¬ 
tioci, držeći krunice u rukama, molili se sa veli¬ 
kim žarom. Od vremena do vremena molitva se 
pretvarala u pjesmu i pjevanje. Zazivalo se Kra¬ 
ljicu neba nazivima;, koji su Neoskvrnjenoj Dje¬ 
vici bili najmiliji, kao Majka milosrđa, Utočište 
griješnika, Zdravlje bolesnih, Vrata nebeska, 
Pomoćnica kršćana. Između pjesama se najviše 
pjevalo -»Zdravo, Zvijezdo mora» i » Veliča «.. 

Kad bi Bernardica došla k Špilji, najprije bi 
pokleknula kod izvora, koji je bio protekao ispod 
njezinih prsti i pila bi čudotvorne vode iz jame, 
koju je ona bila rukom izdubla. Zatim, da ne 
obrati na se pozornost, ne bi nikad zauzela mje¬ 
sto, na kojem se običavaše moliti u vrijeme uka¬ 
zanja i povukla bi se u jedan tamni kutić Špilje. 
Tamo bi klekla i započela svoju pobožnost po¬ 
ljubivši zemlju, zatim se prekrižila križićem svoje 
krunice i pobožno je molila gledajući uvijek pre¬ 
ma otvoru, gdje joj se bijaše ukazala njezina 
nebeska Pokroviteljica. 

Kad bi se spustila večer, još bi jednom polju¬ 
bila zemlju, duboko se naklonila kipu, koji je 
bio na oltariću, vratila bi se kući razmišljajući 
u srcu, kao BI. Djevica Marija u Nazaretu, sve 
one čudesne događaje, kojima je bila ona na 
tom blagoslovljenom mjestu izabranim oruđem. 
A kad nije bilo škole i Bernardica je imala više 
slobodnog vremena, ostala bi ona po satove kod 
Šplije u društvu One, koja joj bijaše obećala, 
da će je učiniti sretnom, ali ne na ovom svijetu, 


nego na drugom. Ali zar ona nije bila već sada 
sretna u tim kratkim časovima? 

Molitva 
»Zdravo Marijo.« 

O sva ljubezna, Djevice, Bernardica Te vidje 
i onog časa osta sva zanešena za Tobom, noseći 
raj u svome srcu. Kakva je istom slast, koju je 
Bog pripravio svojim odabranicima, kad ga budu 
gledali u sjaju njegove slave, posred anđeoskih 
zborova. Neka nam traci nebeske svjetlosti, ko¬ 
jom si rasvijetlila Lurdsku Špilju, budu uspo¬ 
mena, koja će nas rasvijetliti, tješiti i bodriti. 

»Naša Gospo Lurdska, moli za nas.« 

XVIII. POGLAVLJE 

Kamenolomci i lurdska Spilja. 

Hodočašća k Masabjelskoj Špilji su konačno 
bila ustanovljena. Nikakva ih sila ne ce odsele 
ni iskorijeniti, niti umanjiti. Zemlja je odgovo¬ 
rila pozivu s neba. Taj pobožni pokret naroda 
bio je samo posljedica čudesnih dogođaja, o ko¬ 
jima smo čuli, a pri tomu nije bilo nikakvog 
sudjelovanja i miješanja sa strane svećenstva. 
»Gospodin je to učinio«. To mjesto, do nedavna 
divlje, pusto i nepoznato, u kratko vrijeme i 
malo po malo postalo je tako silno privlačivo i 
ta je privlačivost iz dana u dan rasla. Čudesa, 
koja su se množila, učiniše ga vrlo štovanim 
hodočasničkim ciljem i mjestom pučke pobožno- 
sti. Siromašni i bogati, učeni i neuki, muževi, 






žene i djeca hodočaste onamo bez prestanka, sve 
više i više. 

Već smo spomenuli, kako su odmah iza ozdra¬ 
vljenja radnika Burie njegovi drugovi kameno¬ 
loma pokazali svoju zahvalnost svojoj slavnoj 
Dobrotvorki time, što su na strmoj kosini Masa- 
bjelske Špilje sagradili put, koji je olakšao pri¬ 
stup do Špilje i čudesne vode. Ali to još nije bilo 
sve. Ovaj puteljak nije više dostajao za veliko 
mnoštvo ljudi, koji su onuda prolazili. Kameno¬ 
loma su odlučili, da ga zamijene s boljim i širim 
putem. Zato je trebalo upotrijebiti mine, da se 
presijeku neke pećine, koje su stajale na putu. 

Bio je to dosta težak posao, kaže g. Estrad, 
čiji mi opis ovdje donosimo, taj je posao izi¬ 
skivao truda, vremena i troška. Ovi valjani rad¬ 
nici vršili su taj posao, kad su na večer svršavali 
svoj posao, koji je trajao od jutra do mraka. 
Odmarali su se od teškoga dnevnoga posla, pra¬ 
veći ovaj put, koji je vodio k Bogu. »In lahore 
requies — u poslu je odmor«. Do tamne noći ra¬ 
dili su kao mravi na suroj strmini, kopajući, vo¬ 
zeći, i đubeći pećinu, palili su mine, tako te su sa 
tutnjavom letjeli zrakom odlomci mramora i 
granita. 

— Tko će vas platiti, pitali su ih. 

— Blažena Djevica, odgovarali su. 

Prije nego bi pošli svojim kućama, silazili bi 
zajednički k Špilji i tu bi obavili skupnu molitvu. 
U ovoj divnoj prirodi, pod zvijezdanim nebom 
bio je taj prizor jednostavan, ali i divan u svojoj 
jednostavnosti. 


Ovi dobri radnici, puni zahvalnosti, žrtvovali 
sU sve što su imali: svoj počinak, svoj trud i 
svoje .ruke. Ali nisu samo oni iskazali BI. Dje¬ 
vici svoju požrtvovnost. Mnogo je njih prika¬ 
zivalo i polagalo manje ili više vrijedne darove 
na tlo ili podnožje oltara, što su ga bili radnici, 
ogradili sa jednostavnom ogradom, da ga za¬ 
štite od stiske naroda. Bilo je tu naslagano sva¬ 
kovrsnih nakita, pa čak i' zlatnih križeva sa svo¬ 
jim lančićima. Davalo se i novca za izgradnju 
kapelice, koju si je želila Gospa, koja se^ukazala. 
Darovi su bili položeni na ogradi i čuvalo ih 
samo vjersko čuvstvo naroda. 

Darivalo se prilične svote, našlo se tu po više 
tisuća franaka, koji su na otvorenome mjestu 
danju i noću stajali, a da ih nije nitko trebao 
čuvati. Toliko je bilo poštovanje prema ovom, 
donedavna nepoznatome mjestu i ono je toliko 
djelovalo na duše, da se nije našao nitko tko. bi 
počinio svetogrdnu krađu. I to je bilo tim čudnije, 
što je bilo baš prije par mjeseci pokradeno više 
crkvi u ovim stranama. Blažena Djevica, nije do¬ 
pustila, da bude s ovim počecima hodočašća po¬ 
miješana ni najmanja spomen na kakav zločin. 
Moramo napomenuti još nešto, što spada u isti 
duševni rad, a bilo je kasnije zapaženo od. vise 
povjesničara; a to je istinita činjenica,, da je ci¬ 
jela ova pokrajina (departman) za.vrijeme uka¬ 
zanja t. j. u dobi od cijelih sest mjeseci uživala 
neku osobitu zaštitu, jer za sve to vrijeme nije 
bio počinjen nikakav zločin, a niti su sudovi imali, 
da osude kakav zločin. Ovo je svakako bilo nešto 
nečuvena, osobito u Francuskoj. Ovaj čudesni 

slučaj i otajstveni znak nevidljivog djelovanja, 
koji je lebdio nad cijelim krajem, kao da je bio 
dan za to, da o njem razmišljaju i najlakoumnije 
duše. Kako, zar su za tako dugo vrijeme zločin¬ 
cima bile vezane ruke? Ili je to prevara, utva- 
ranje ili obamrlost, ili je bio mač pravde zarđao 
i baš u to vrijeme?! 

»Pozivam nevjernike da se potrude i nađu 
drugi uzrok, osim onoga, što smo ga naveli za 
ovu činjenicu i čudni slučaj, koji nas iznenađuje. 
Oni će se zaludu mučiti, da nađu koji drugi 
uzrok. Ovim je krajem bila prošla Kraljica neba 
1 Ona je donijela svoj blagoslov.« 

Molitva 

»Zdravo Marijo .« 

O Kraljice, Djevo Marijo, Ti se svojom moći 
služiš samo da dijeliš dobročinstva i oproštenje, 
budi blagoslovljena i hvaljena na vijeke. Tko se 
je kada k Tebi utekao, a da nije okusio Tvoju 
dobrotu? Mi se utječemo pod Tvoju majčinsku 
obranu, da budemo zaštićeni proti svim pogi¬ 
beljima, kojima smo izvrgnuti. 

» Naša Gospo Lurdska, moli za nas.« 

XIX. POGLAVLJE 

Šesnaesto ukazanje. 

Sjetimo se, kako je Bernardica za trećeg uka¬ 
zanja bila upitala Gospođu, tko je Ona, a ona 
joj se za odgovor nasmiješila. Više puta zatim, 
osobito iza posjeta kod župnika, uzaludno je 
opet postavljala to pitanje. Radi te šutnje u 

stvari, koja je bila tako važna, ljudi su nestr¬ 
pljivo očekivali i nadali se, da će se Gospođa još 
ukazati i da će to očitovanje biti kruna svemu 
onomu, što se već bijaše dogodilo. I Bernardica 
je gojila tu nadu tim više, što je ona mila Go¬ 
spođa dne 4. ožujka bila otišla, a da se ne bijaše 
s njom oprostila. U toj misli i želji je Bernardica 
živila i nije na to ni u molitvama zaboravljala. 

Dne 24. ožujka na večer slutila je u svom 
srcu, da će se slijedećeg dana njezina želja, ispu¬ 
niti. To je bila više nego slutnja, bila je čista 1 
bistra izvjesnost tako, te je o tom prije nego je 
pošla na počinak, obavijestila svoje roditelje. 
Zašto baš slijedećeg dana? Zato jer je Crkva 
slijedeći dan častila jedan od glavnih Marijinih 
blagdana, Blagovijest (Navještenje), blagdan 
koji je kršćanima tako mio, jer je na taj dan 
arhanđeo Gabrijel bio od Boga poslan, da po¬ 
zdravi Djevicu sa »Zdravo Marijo«, a tu je mo¬ 
litvu Bernardica bila toliko puta opetovala pred 
očima nebeskog Prikazanja. 

Radi tolike radosti nije Bernardica spavala 
cijelu noć, nego se u sretnom iščekivanju molila. 
Već u zoru tog blaženog dana bila je na nogama, 
brzo se obuče i ode žurno i radosno. Vrijeme je 
i opet bilo lijepo i sva je narav bila u svečanom 
raspoloženju. Kad je Bernardica stigla na Ma- 
sabjel, vrhunci bližnjih gora okrunjeni netaknu¬ 
tim snijegom bili su obasjani trakovima izla- 
zećeg sunca. Već ju je bilo prestiglo mnoštvo 
svijeta, a među ostalima su bili 1 nedavno ozdrav- 
ljeni: Vjekoslav Burie, Blažica Supen i Bene- 
dikta Kazo i više drugih. Skupine iz giada i 


95 




okolice dolazile su jedna za drugom i sačinja¬ 
vale znatno mnoštvo ljudi. 

Svi su ti hodočasnici došli iz pobožnosti prili¬ 
kom blagdana, ali tom je pobožnošću bila zdru¬ 
žena i tajna nada, da će se tog jutra dogoditi 
nešto nova. 

Kako se Bernardica začudi, kad je unišavši u 
Špilju opazila, da se sva sjaji svjetlošću nebeske 
Prikaze! U otvoru Špilje nad divljom ružom 
stajala je'Gospođa i čekala! »Blaga, sa smiješ¬ 
kom na usnicama, kako reče Bernardica, gle¬ 
dala je na sakupljeni narod onako, kako gleda 
ljubezna majka na svoju djecu«. Bernardica, sva 
smetena, poklekne i ispriča se radi svog zakaš¬ 
njenja. Ali pustimo je, da nam ona sama pripo¬ 
vijeda taj krasni prizor, kako je to učinila pred 
g. Estrad-om u večer istoga dana. 

»Uvijek toliko prijazna sa mnom, reče Ber¬ 
nardica, dade mi Gospođa glavom znak, da nije 
potrebno, da se ispričavam. Na to sam joj odala 
sva svoja čuvstva odanosti, poštovanja i svoju 
veliku sreću, što sam je mogla i opet vidjeti. 
Pošto sam se s njom razgovarala o svemu, što 
mi je bilo na srcu, uzeh u ruke krunicu. Dok sam 
molila, pade mi na pamet misao, da je upitam 
za ime i ta je misao bila u meni tako silna, da 
nijesam mogla ni na što drugo misliti. Bojala 
sam se, da ću se pokazati nametljivom, ako po¬ 
stavim i opet pitanje, na koje nisam prije dobi¬ 
vala odgovora, a ipak me je u isto vrijeme nešto 
sililo da govorim. Napokon radi nekog uzru- 
janja, koje nisam mogla više izdržati progo¬ 
vorim: »Gospođo, iskažite mi milost i recite mi 

Piscine (kupaone). 

Vaše ime«. Na ove je riječi Gospođa uz ljubezan 
smiješak sklonula malko glavu i nije ništa ka¬ 
zala. Uza sav muk, ja sam se ohrabrila i opeto¬ 
vala pitanje. Opet je na njezinim usnama kao na 
odzdrav lebdio blag smiješak, ali nije progovo¬ 
rila. Napokon sam sklopljenih ruku ponovila 
svoju molbu. Tada se činilo, kao da se Gospođa 
ponizuje. Odmah iza toga.sklopila je svoje ruke 
i podigla ih do iznad prsiju . . . pogledala na 
nebo . . . zatim ih polako rasklopila ... i nakla- 
njajući se prema meni, progovori mi, a njezin 
je glas podrhtavao: 

»JA SAM BEZGR 1 JESNO ZAČEĆE «. 

Kako je te riječi izrekla, Preblažene je Dje¬ 
vice nestalo. 

Iza tog ukazanja bila je Bernardica puna ta- 
jinstvene sreće, koja se odrazivala u neobičnoj 
vanjskoj radosti. Premda nije znala tome za 
uzrok, jer su ti izrazi bili za nju posve novi i 
nepoznati, ipak je naslućivala od kolike su važ¬ 
nosti riječi koje je bila čula. Odmah ju je narod 
okružio i pitao što je doživjela za vrijeme uka¬ 
zanja; a ona je opetovala odgovor, koji joj je 
dala nebeska Gospođa: »Ja sam Bezgriješno 
Začeće«. 

Te su riječi odmah poletjele od usta do usta, 
a poklici su pobjedničkog slavlja i veselja odje¬ 
kivali po svim dolinama. Sve se odmah doznalo 
u gradu, koji se pridružio veselju hodočasnika. 
Svuda je buktilo od prekomjerne radosti, tim 
više što su prije bili u neizvjesnosti. Jest, to je 
bila Marija, Majka Božja, Kraljica nebeska,: 

koja se ukazala na Masabjelu! To se prije po¬ 
mišljalo, ali sada je to bilo stalno. Svuda je 
odjekivalo: »Čast i slava našoj Gospi Lurdskoj! 
Čast i slava Bezgriješnom začeću«. Tko da opiše 
ovo prvo slavlje, kome će slijediti bezprestanka 
toliko drugih? Slavlje je trajalo cijeli dan i 
Špilja je bila uvijek puna ljudi. Svatko je želio 
da iz zahvalnosti poljubi onaj blaženi kamen, 
koga se svojom blagoslovljenom nogom dotakla 
Kraljica neba. 

Bernardica se vratila kući u društvu svoje 
tetke Lučile. Njezin je povratak bio pravo po¬ 
bjedničko slavlje. Žurila se sa željom, da javi 
ovu sretnu vijest svojim roditeljima, a čim su to 
oni dočuli, rasplakaše se od milja, zaboravlja¬ 
jući, koliko su nemira i brige pretrpjeli za prošlih 
šest tjedana, dok su napokon mogli doživjeti 
ovaj nebeski trenutak. 

I Bernardica je sva sretna željela, da to čim 
prije javi g. župniku. To je bio odgovor, što ga 
je toliko želio taj budni pastir. Taj mu je odgo¬ 
vor donio veliku radost, njegove su tajne želje 
tim odgovorom bile ispunjene. On je posjedovao 
u sebi veliku odlučnost, te nije pokazao izvana 
svoga ganuća, već je ostao još sveđer na oprezu. 

Podveče pođe Bernardica gospođici Estrad i 
njezinom bratu, poreznom činovniku, koji je već 
od početka s velikim interesom pratio sve ove 
čudesne dogođaje, da jednom o tome napiše 
knjigu. »Da je anđeo došao u našu kuću, ne bi 
nam bio učinio većeg veselja, od Bernardice,« 
reče g. Estrad. Ona im ispriča prizor, što ga je 

jutro doživjela. Pri svršetku pripovijedanja 

bila je vrlo ganuta, stade jedan časak, a onda sa 
suzama u očima, drhtavim glasom i s izrazom 
serafina, ponovi za sve vjekove znamenite riječi 
Blažene Djevice: »Ja sam Bezgriješno Začeće«. 

Ta velika i božanska riječ bila je odgovor 
Marije na svečano proglašenje vjerske istine u 
njezinu čast. Tu je vjersku istinu bio četiri go¬ 
dine prije toga proglasio papa’ Pijo IX. To je 
ujedno bila jasna — još i čudesima popraćena 
— potvrda Božje objave i njezinih glavnih vjer¬ 
skih istina: istočnog grijeha, Utjelovljenja Sina 
Božjega, Spasenja, i utemeljenja nepogrešive 
Crkve. 

Budi slava, ljubav, priznanje po svem svijetu 
i 11a sve vijeke Bezgriješnoj Djevici Mariji, 
našoj Gospi Lurdskoj! 

Molitva 

> >Zdravo Marijo.« 

O Marijo, Prečista Djevice, Ti koja si bila 
radi utjelovljenja Vječne Riječi izuzeta od ljage 
istočnog grijeha, isprosi svima onima, koji časte 
Tvoje Bezgriješno Začeće, milost, da poprave 
zlo, koje je uzrokovao grijeh njihovim dušama 
i da ga se čuvaju u buduće. 

» Naša Gospo Lurdska, moli za nas.« 

XX. POGLAVLJE 
Protuslovlja. 

Ima jedan zakon providnosti, koji se stalno 
ponavlja u povijesti, da nikakvo djelo, koje ima 
značajku, da je u suglasju sa Božjom i ljudskom 

vjerom, ne može uspjeti, ako ne prođe kroz svu 
silu protuslovlja. Crkva je za to sjajan primjer. 
Ona je utemeljena da bude općenita u vremenu 
i u prostoru, to jest ona ima da vlada svim na¬ 
rodima do konca vijekova, pa ipak ona se rodila 
i rasla u progonstvima. Lurd nije dašto od to¬ 
like znamenitosti kao cijela Crkva, ali se ni on 
ne može oteti ovom zakonu. Mi smo to vec ne¬ 
koliko puta napomenuli, a tekući nas dogođaji 
opet na to sile. 

Bernardica, taj mali i ubogi Marijin poslanik, 
imala se boriti sa tri vrsti ljudi, koji su joj se 
protivili i od kojih je svaki stajao na različitom 
stanovištu. 

Prvi protivnici bili su svećenici. Uza sve to 
što su svećenici dopuštali mogućnost objave i ču¬ 
desa, morali su u svakoj takvoj prigodi biti vrlo 
oprezni, jer je njihova dužnost, da čuvaju kr¬ 
šćanski narod od štete, koju prouzrokuje prazno¬ 
vjerje. No čim se istina spozna i provjeri, oni 
prestaju da se protive, te od protivnika ili bolje 
od budnih posmatrača postaju branitelji i širitelji 
istine. Tako se razborito i mudro vladalo sve¬ 
ćenstvo Lurda i cijele biskupije sa biskupom na 
čelu već od prvog početka lurdskih ukazanja. 

Druga se vrsta protivnika sastojala iz ljudi, 
kojima je prva i glavna svrha njihova vlastita 
korist, a takvi stvaraju mnijenja prema onomu 
što je za njih prikladno. U ono je vrijeme bio u 
modi racionalizam, t. j. nauka, koja ne će da 
vjeruje išta nadnaravno. Vlastodršci su išli na 
ruku toj zabludi. Stoga je uz tu zabludu prista¬ 
jalo činovništvo Lurda i njegove pokrajine (de- 

oartmafta), bilo iz uvjerenja ili koristoljublja. 
Mi smo tu gospodu već upoznali po njihovom 
radu, a i još ćemo ih upoznati. 

Treći su protivnici nesretni satanovi sluge, 
koji se inače krivo nazivaju slobodni mislioci. 
To su zagriženi sljedbenici najvećih zabluda, 
očiti protivnici Boga i Crkve. Om zatvaraju oci, 
da ne vide, a protive se razumu klevetom i 
lažju Susreće ih se svuda. Bezobzirni su i bez¬ 
obrazni, mnogo buke dižu, stoga se čim da ih je 
mnogo više, nego li ih uistinu jest. Njihovo je 
glavno oružje štampa, a njihovo stjecište tra- 
masonska loža, odakle dobivaju upute. U Lurđu 
ih je bilo također nekoliko i njih su dogođaji 
oko Masabjelske Špilje bez prestanka silno 

ljutili. . 

Trebalo se na ovo obazrijeti prije, nego li 
pređemo na zadirkivanje sa strane upravne 
vlasti, kojoj je bila svrha, da proganja Bernar- 
dicu i djelo Preblažene Djevice u Lurdu. 1 aj je 
opis u ostalom vrlo važan za čudesnu povijest 
Lurda i moramo ga bar u kratko iznijeti, jei se 
ne može dobro ocijeniti pobjeda, ako nisu po¬ 
znate razne okolnosti borbe. v 

Otkada je Gospođa, koja se ukazivaše Ber- 
nardici, bila izjavila napokon svoje ime, župnik 
se lurdski požurio da obavijesti o tome svoga 
biskupa, a to isto su sa svoje strane učinili na¬ 
čelnik i politički komesar na barona Massy-a 
prefekta departmana Visokih Pireneja. ^ ' 

Prefekt departmana -(nešto kao veliki župan) 
bio je iskren i praktičan katolik. Njegova gor¬ 
ljivost za interese crkve bila je čak nagrađena 

time, što mu je papa Pijo IX. bio podijelio red ■ 
sv. Grgura Velikog. Ali njegovoj je vjeri još ■ 
štošta nedostajalo. Bio je, kao i mnogi katolici 
njegova vremena, vrlo nedosljedan. Vrlo je teško 
i tek iznimno dopuštao, da se može nešto nad¬ 
naravna dogoditi. Čudesa, objavljenja božanske 
naravi, ukazanja, osim onih o kojima je govo¬ 
rilo sv. Pismo, bila su za njega obmana i pre- 
vara. Stoga odluči on, da zaustavi svu tajan¬ 
stvenu povijest Lurda, misleći da je to štetno, 
ako ne za mir i red, koji u ostalom nije bio 
poremećen, a to za čast same Crkve. Kao da 
nije diecezanski biskup o svemu tomu bio oba- 1 1 
viješten i barem isto toliko interesiran u stvari! 

A na biskupa je u ostalom spadalo, da o tome 
sudi- Prefekt se dakle nerazborito i nespretno 
umiješao u borbu i zlorabeći svoju vlast u toj je 
borbi na koncu žalosno propao. 

Htio je da policija položi svoje ruke na Ber- 
nardicu, ali nije za to imao zakonite izlike, jer 
u vladanju Bernardice nije bilo ništa, što bi se 
protivilo zakonu. No pošto su duhovi bili vrlo ; 
uzbuđeni, bilo bi vrlo opasno, da policija štogod 
poduzme. Samo jedna stvar činila mu se umjesna, 
naime da dobije od liječničke komisije svje¬ 
dodžbu, da Bernardica trpi od napadaja ludila. 

Sa takvom bi onda svjedodžbom Bernardicu pre¬ 
dao u ludnicu i sve bi te buke odmah nestalo. 

Promišljeno, učinjeno. Prefekt dade naredbu 
trima liječnicima, da pretraže duševno stanje 
Bernardice. Bili su to dobri liječnici, pristojni 
ljudi, ah nikakvi kršćani, k tomu protivnici svega, 
što je bilo nadnaravno. Dr. Dozu, koji je već 

ispočetka bez predrasuda proučavao Bernardicu i 
njezina viđenja, bio je kao stvoren, da bude član 
te komisije, ali jer je bio sumnjiv, da vjeruje u 
ukazanja, nijesu ga pozvali u komisiju. 

Komisija se sastajala u školi, koju je Bernar¬ 
dica svaki dan polazila. Kako je Bernardica bila 
jednostavna i bezazlena, išla je liječnicima na 
ruku ne znajući, koja im je bila svrha. Ispripo- 
vijedila im je sva viđenja i odgovarala na pi¬ 
tanja prostodušno kao uvijek, ali i neobično pro¬ 
mišljeno kad su joj lukavo postavljali pitanja, 
a da se nimalo ne bi zaplela ili u čemu protu¬ 
slovila. 

Uza svu svoju lukavštinu, liječnici nisu našli 
ništa. Opipali su joj svu glavu, ali nisu našli ni¬ 
kakve ozlede, niti kakvog znaka, po kome bi 
mogli suditi, da joj što u glavi manjka. Kako su 
imali nalog, da na njoj nađu bilo kakvu bolest 
te vrste, a s druge im je strane branila čast nji¬ 
hova staleža, da kažu nešto čega nije bilo, na¬ 
pisali su izvještaj sa neodređenim izrazima, iz 
kojih se nije moglo ništa zaključiti. Jedina usluga 
koju su mislili da mogu prefektu učiniti, bilo je 
to, što su na kraju dodali riječi: »mogla bi imati 
kakve obmane«. To su doslovne riječi u izvje¬ 
štaju. Nešto više nisu se usudili dodati. 

Ali to nije pomoglo prefektu, da se izvuče iz 
škripca. On zatraži savjeta u Parizu kod mi¬ 
nistra bogoštovlja i zamoli ga, da se izda na¬ 
redba, koja bi zaštitila njegovu odgovornost. 

Dok je on tako iščekivao zaključke, koji nisu 
stizavali, k Špilji je dolazilo sve više i više na¬ 
roda, a što ga je najviše ljutilo, bilo je to, što je 

javni red ostao nepomućen. Prema jednom izvje¬ 
štaju policije nabrojeno je dne 5. travnja više od 
devet tisuća hodočasnika, a dan zatim deset ti¬ 
suća. I sav se taj narod zadovoljavao molitvom. 
Ali molitva, pa i ona pod vedrim nebom, nije još 
bila nikakav zločin, protiv kojega bi se moglo 
postupati. Dakako, kakva pobuna ili bučna ma¬ 
nifestacija, koja bi prijetila, da naruši mir, bila 
bi bolje pogodovala željama vrsnoga namjes¬ 
nika. Ali pustimo ga neka se koprca u stisci, ne 
znajući što bi započeo, a mi podignimo naše 
misli i spojimo ih sa molitvama i poklonstvom 
sretnih hodočasnika Neoskvrnjene Djevice. 

Molitva 

»Zdravo Marijo .« 

O Premudra Djevice, koja si dopustila, da se 
Tvoje djelo u Lurdu ljudskim opiranjem spre¬ 
čava, Ti nas podučavaš, da budemo strpljivi u 
kušnjama i puni pouzdanja u Božju pomoć, koja 
ne će minuti one, koji su dobre volje i postojani. 
Isprosi nam milost, da se ovom dragocjenom 
naukom poslužimo za života i za sebe i u saobra¬ 
ćaju s našim bližnjim. 

»ISiasa Gospo Lurdska, moli za nas.« 


XXI. POGLAVLJE 

Sedamnaesto ukazanje. 

Iza 25. ožujka nije Bernardica vidjela Bla¬ 
žene Djevice. Ali njezino se srce još sveđer širilo 
od radosti. Ta ona, koja joj se bijaše prikazala, 

bila je Majka Božja i Kraljica^ anđela. Ona se 
sama nazvala » Bezgrijehto Začeće «. 

Dok je vlast ovoga svijeta radila protiv Ber- 
nardice i Božanskog djela, komu je ona bila 
oruđem, ta je sretna djevojčica nastavila ići tiho 
u školu, a da nije ni slutila, što je sve vlast bila 
poduzela protiv nje. Ona se dotle pripravljala, 
što je bolje znala, za veliki dan svoje prve pri¬ 
česti. . . . „ 

Dne 7. travnja na veliku srijedu osjeti ber- 

nardica u svojem srcu poziv, da pođe k Špilji. 
Puna radosti žurno se odazva tom poznatom 
glasu. Čim je došla, klekne na mjesto, na kome 
je za ukazanja obično stajala i koje je narod za 
najveće stiske iz poštovanja ostavljao prazno. 
Odmah je prisutni narod po sjaju njezina lica i 
držanju u zanesenju, prepoznao, da je Kraljica 
neba bila sašla na zemlju. 

Jedna čudesna okolnost daje biljeg tome vi¬ 
đenju, koje se dogodi pred očima preko devet 
tisuća ljudi. Evo njegovog opisa kako ga donosi 
Dr. Dozu, koji je bio prisutan. 

»Bernardica je klecala moleći anđeoskim ža¬ 
rom krunicu, koju je držala u lijevoj ruci, dok 
je u desnoj imala upaljenu debelu blagoslovljenu 
svijeću. U trenutku kada je počela da se kao 
obično klečeći uspinje, ona se odjednom zaustavi, 
a njezina se desna ruka tako približi lijevoj, da 
je plamen debele svijeće došao pod raširene 
prste lijeve ruke tako, da je mogao među njima 
plamsati. Dosta jaki propuh, koji se pojavio, 
tjerao je plamen amo tamo među prstima, a da 
koža, koje se doticao, nije pri tome, koliko se 

moglo vidjeti, pretrpjela nikakve ozlede. Za¬ 
čuđen tom neobičnom pojavom, nastojao sam, 
da ne bi tko to stanje spriječio, izvadio sam iz 
džepa uru i ustanovio sam, da je taj prizor tra¬ 
jao četvrt sata. Dok je Bernardica bila zane¬ 
sena, pošla je prema nutrini Špilje, rastavila je 
ruke i udaljila jednu od druge, a plamen se nije 
više doticao prstiju. Bernardica je svršila mo¬ 
litvu, a s njezina je lica nestalo preobraženja. 
Ona ustane i stade se spremati na odlazak. Ja 
sam je na časak zaustavio i zamolio, da mi po¬ 
kaže svoju lijevu ruku, koju sam pomno pretra¬ 
žio, ali nisam na njoj našao ni najmanjeg traga 
kakvoj opeklini. Obratio sam se zatim osobi, 
koja si je bila prisvojila svijeću, te je zamolim, 
da svijeću zapali, te mi je za čas preda. Sad sam 
više puta redom podmetnuo plamen pod lijevu 
Bernardicinu ruku, ali ona ju je svaki put brzo 
ustegnula veleć: »Ta vi me žežete!« 

Ne zaboravimo da to govori jedan liječnik, 
koji je već po svojem zvanju vičan, da promatra. 
To čudo, koje je zapanjilo mnogobrojne svje¬ 
dok^ bilo je zgodan odgovor liječničkoj komi¬ 
siji, koja je bojažljivo izjavila: »Bernardica bi 
mogla imati obmane«. Zar je bila obmana taj 
Plamen koji je pržio više od četvrt sata Bernar- 
dičino meso, a da mu nije naškodio. Tako je 
jasnim i vidljivim činom Blažena Djevica pobila 
onaj.učenjački »moglo bi biti«, dok ovdje ti isti 
učenjaci nisu znali što bi odgovorili na dogođaj, 
koji se desio. 

Nekoliko tjedana su se vršili pregovori između 
Pariza, Tarba i Lurda. Trebalo je napokon 


106 


time svršiti, jer je broj hodočasnika sve više 
rasao. Što se više čekalo, to su prilike postajale 
ozbiljnije. Prvih dana svibnja poduzeo je po¬ 
krajinski namjesnik dvostruku mjeru. Načelniku 
je Lurda naložio, da Bernardicu otpremi iz 
Lurda i pošalje u Tarb, gdje će se na nju pripa¬ 
ziti, jer — kako tobože sa sažaljenjem reče 
— to je korisno za njezino zdravlje. Komesaru 
pak naloži da očisti Špilju od svega, što su ljudi 
iz pobožnosti tamo donesli. 

Načelnik sav žalostan radi tih naredaba i mi¬ 
sleći da će se kao kršćanin time zamjeriti i na¬ 
rodu i Bogu, pođe da pohodi g. župnika i da ga 
obavijesti, što je namjesnik naložio, te da ujedno 
zatraži u njega savjeta i pomoći. S njime je bio 
i carski prokurator. 

Videći župnik što se sprema, nije mogao da 
uzdrži svoj gnjev. Uspravi svoj visoki stas, te 
čvrstim pogledom i odlučnim držanjem reče: 
»Gospodine načelniče, kao župnik Lurda dužan 
sam, da uzmem u zaštitu svakoga, a osobito ne¬ 
moćne. Mjera, koja se kani poduzeti i o kojoj mi 
govorite, je nezakonita i odurna. Kažite g. na¬ 
mjesniku, da će me njegovi žandari naći na vra¬ 
tima ove uboge obitelji i da će morati proći prije 
preko mog tijela, nego li se dotaknuti Bernar- 
dice.« 

Ovo odlučno ponašanje Lurdskog župnika 
tako je na načelnika djelovalo, da je još isti dan 
pisao namjesniku, te mu saopćio, da su okolnosti 
u narodu takove, da vlada opasnost, da bi se 
narod mogao pobuniti, kad bi se taknulo Ber¬ 
nardicu, a što se njega tiče, da se on ne usuđuje 

izvršiti takav nalog, već radije polaže načel- 
nicku čast, ako ga se na to bude sililo. 

I tako je Bernardica, i ne sluteći, izbjegla za- 
A jeru, koju su kovali protiv njene slobode. 

Molitva 

»Zdra v o M a rijo .« 

O Djevice, naša Pomoćnice, koja si zaštitila 
neduznost i nemoćnost Bernardice protiv napa- 
daja opakih, Ti nas zaštiti protiv neprijatelja 
naših duša, sotone, da ne padnemo u njegove 
zamke, koje nam neprestano stavlja, da nas 
uništi za vječnost. 

»Naša Gospo Lurdska, moli za nas.« 

XXII. POGLAVLJE 

Iz Špilje odnose sve nabozne stvari. 

Pametni. nastup načelnika, kome je bio na¬ 
ložio namjesnik, da otpremi Bernardicu iz 
Luida, nije djelovao na komesara policije, koji 
je dobio nalog, da odnese sve nabožne stvari iz 
Spilje. .Pošto je bio stranac i samo jedan činov¬ 
nik, nije imao razloga, da postupa s narodom 
onako, kaosto glava općine. 

Komesar policije bio je sav sretan, da se mo¬ 
gao iskazati čim prije. Još istog dana, kad je 
došla naredba, t. j. 4. svibnja, poduze on sve 
mjere, da je izvrši. 

Zavjetovanih stvari i stvarčica bilo je u Špilji 
toliko, da je trebao jedan voz, da se sve to pre¬ 
nese. Komesar se za to obrati na poštara, da mu 
iznajmi jedan voz, ali taj nije htio o tome ni 

čuti, to isto mu se dogodi i u najmitelja kočija, 
hoteliera i drugih, bilo radi toga, što im se či¬ 
nilo, da će time počiniti svetogrđe ili iz straha, 
da izgube mušterije. Napokon, poslije toliko 
traženja, pođe mu za rukom, da nađe za 30 fra¬ 
naka voz i konja. A narod je govorio da je do- 
tičnik dobio »trideset Judinih srebernjaka«. 

Predstavnici općine, unatoč tome, što su bili 
ozlovoljeni pođoše do Masabjelske hridine, da 
budu pri ruci kod tog neugodnog posla, a došlo 
je i više policijskih agenata, a za ovima je išlo 
mnoštvo naroda mirno i šuteći kao znak zatišja 
prije nego nastane oluja. 

Iz Špilje bude sve odneseno: cvijeće, okviri, 
kipovi, svijeće i drugi predmeti. Komadi novca, 
zlato, srebro i kovina budu pomno sabrani i pre¬ 
dani g. načelniku. Još je trebalo skinuti ogradu. 
Ali nije bilo sjekire. Bila je tu nedaleko jedna 
pilana, ali nitko od radnika nije htio odstupiti 
jednu sjekiru. Sam je komesar pošao da potraži 
jednu. Pođe k jednom drvaru, koji je nešto po¬ 
dalje radio i koji se nije usudio, da mu je 
uskrati. Brzo je ograda bila u komadima, ko¬ 
mesar ju je sam rušio. To je bio vrlo opasan tre¬ 
nutak. Na udarce sjekire narod stade odgova¬ 
rati uzrujanim povicima i prijetnjama. 

Blijed, uzrujan i tresući se od straha, nesretni 
je policista kušao da se opravda, veleći da to 
čini po naredbi i teškim srcem. U istom je tre¬ 
nutku netko iz naroda zavikao: »Ostanimo mirni, 
ne upotrebljavajmo silu; prepustimo sve Božjoj 
volji«. To je za komesara bila sreća, jer je Gava 
sa svojim bučnim valovima bila vrlo blizu. Taj 


ga povik u onome položaju spasio od nesreće, i 
on je mogao uzmaknuti bez štete. 

»Kad je povorka došla do magistrata, općinski 
je glasnik prošao ulicama grada javljajući, da će 
stvari, koje su bile odnešene iz Špilje biti predane 
na raspolaganje onima, čije su i koji dođu po 
njih. Ka.° v da je bila dana zapovijed za navalu, 
radničke žene potrčaše na općinu, prisvoje sebi 
stvari, koje su bile njihove, a i tuđe, a onda brzim 
korakom i pobjednički odnesu ih i opet u Špilju 
Pod večer, kad je nastala noć te su iste žene, za 
zadovoljštinu za uvredu nanešenu BI. Djevici 
krasno rasvijetlile Masabjelsku hridinu.«*) 

Drugi dan nakon toga, što je Špilja bila 
oskvrnutii, pobudio je u gradu duboki utisak do- 
gođaj, da je čovjek, koji je bio iznajmio policiji 
konja i voz, pao sa sjenika i razbio si dva rebra, 
a zatim, da je i onom čovjeku, koji je bio po- 
sudio sjekiru, balvan zgnječio obadvije noge. 

Narod je ova dva čudna slučaja tumačio kao 
odgovor na sramotu, koja je prijašnji dan nane- 
sena Spilji. 

Na to je odgovorio narod time, da je sve veću 
počast^ iskazivao Špilji, te je silnim oduševlje- 
njem išao svako večer u procesiji do Špilje, pje¬ 
vajući litanije. Polazna točka bio je Stari Most. 
Sa strane su kao živa ograda išli radnici kame¬ 
noloma. Pred Spiljom se dugo molilo i nitko ne 
bi odlazio, a da nije prije pio vode iz vrela. 
Nikada nije mjesec svibanj bio slavljen sa više 
oduševljenja i većim brojem naroda, nego tada. 

*) Po g. Estrad-u. 


I IO 


Molitva 

» Zdravo Marijo.« 

O Marijo, Pomoćnice kršćana, danas više nego 
ikada nastoje neprijatelji Tvoga Božanskog 
Sinka, da unište na svetom krštenju zadobivenu 
vjeru Tvog vjernog naroda. Kao već toliko puta, 
budi obrana i zaštita kršćanskim dušama, koje 
se nalaze u nevolji. 

» Naša Gospo Lurdska, moli za nas.« 

XXIII. POGLAVLJE 

Prva Pričest Ber nar diče. 

Žestoka borba, kojoj smo opisali prve po¬ 
četke, držala je strasti u napetosti, dok je Ber- 
nardica, čije je kazivanje bilo prouzročila to 
čudno komešanje, svršavala pripravu za svoju 
prvu sv. Pričest. Ona bi bila najvoljela, da se 
negdje sakrije, da se može nesmetano baviti tim 
velikim poslom, ali kako da izbjegne svim onima, 
koji su joj dolazili u posjete, da je vide i da 
s njom govore o ukazanjima? Ona, jedini svje¬ 
dok BI. Djevice, držala je, da primanjem tih 
posjeta vrši svetu dužnost, koju je htjela ispu¬ 
niti pod svaku cijenu. Njezina bezazlenost, nje¬ 
zina očito dobra vjera, njezina jednostavnost, 
spojena upravo začudnim načinom sa toliko 
zdravoga razuma, opajala je svakoga, koji joj 
se približio. 

Nekoga dana reče joj neka znamenita go¬ 
spođa, sva puna počitanja prema njoj: »Budite 
tako ljubezna, pa zamijenite svoju krunicu s mo- 

jom«. Krunica je te gospođe bila iz dragog ka¬ 
mena, a lančić iz zlata. Bernardica joj odgo¬ 
vori: »Zadržite si vašu krunicu, moja je jedno¬ 
stavna i bolje odgovara mojem siromaštvu«. 

A kad joj neki gospodin ponudi srebrni novac, 
da bi ona sama imala zadovoljstvo, da podijeli 
milostinju, reče mu: »Izvolite vi, gospodine, po¬ 
dijeliti sami milostinju na moju nakanu, to će 
biti bolje, nego da je ja podijelim«. 

Bernardica je htjela služiti Bogu besplatno i 
izvršiti svoje poslanstvo, koje je primila osta¬ 
jući siromašna. Dok se sve to događalo, u nji¬ 
hovoj kući nije bilo često kruha. 

Tolika obzirnost uz takvu odlučnost pokazi¬ 
vaše neobičnu visinu duha, koji je pun plemenitih 
čuvstava. 

Ali nije bilo dano svakome, da razumije Ber- 
nardičinu uzvišenu nutrinu duše, koja nije poka¬ 
zivala iz vana svoje neuporedivo bogatstvo. 
Strancima, koji je uopće nisu poznavali, činilo 
se, da je ona svojim skromnim držanjem i puč¬ 
kim govorom u svemu slična svojim družicama 
i nije se ni u čemu od njih razlikovala. Bila je 
po naravi tiha i nije se ni u pobožnosti, ni u čem 
drugom isticala. Njezina je naobrazba bila 
jednostavna, kao što i znanje iz katekizma. 

Ali je njezina nutarnja pripravnost bila bez 
sumnje veća od obične. Zar je nije pripravljala 
na njezinu prvu pričest najsposobnija i najpozva¬ 
nija učiteljica? O čemu je bilo govora u čestim 
tajnim razgovorima, koje su vodile te dvije dje¬ 
vičanske duše, zemaljsko dijete i Kraljica Dje- 
vica s neba? Može li se dvojiti, da je glavna 

Blagoslov bolesnika pred crkvom sv. krunice. 


























Blagoslov sa Svetotajstvom pred crkvom sv. Krunice, pogled sa istoka prema zapadu. 







pouka sastojala u tome, da Bernardica dostojno 
primi njezinog Sina Isusa?! 

Bilo je to 3. lipnja, baš na Tijelovo, kad se 
obavila prva pričest u kapeli sirotišta časnih Se¬ 
stara. Pobožnost i sabranost Bernardice bila je 
vrlo umiljata, ali njezino se lice protiv očekivanja 
mnogih, nije preobrazilo kao kod ukazanja ne¬ 
oskvrnjene Djevice u Špilji. 

Na večer toga uzvišenoga dana, gospođica 
Estrad zapita je: 

»Jesi li oćutila više sreće, kad si primila u 
srce dobrog Boga ili kad si se razgovarala sa 
Preblaženom Djevicom u Špilji? 

»Ja ne bih znala, odgovori Bernardica. Te 
dvije stvari idu zajedno i ne mogu se uspoređi¬ 
vati. To nije ista stvar. Sve što znam jest, da 
sam i kod jednog i kod drugog dogođaja bila 
jako sretna.« 

Kako li je to krasan i mio odgovor! 

Drago nam je, što možemo zaključiti to po¬ 
glavlje o prvoj Bernardičinoj pričesti molitvom 
njezinog pobožnog povjesničara g. H. Lasser-a. 

»O naša Gospo Lurdska, dok su svećenici pou¬ 
čavali Bernardicu u katekizmu i u vjerskim isti¬ 
nama, dotle si Ti sama u tišini i samoći priprav¬ 
ljala srce svoje izabrane miljenice na dostojni 
prijem Isusa Krista. 

»Pripravi, Presveta Djevice, i nas na isti na¬ 
čin, koji tako lijepo pristaje Tvojoj ljubeznosti 
prema nama i ljubavi prema Isusu u Presv. Sa¬ 
kramentu, koji nam dolazi u pohode. Pripravi 
Mu u našim dušama najdostojniji stan, što ga 
može stvor pripraviti svom Stvoritelju. Isprosi 

nam najdostojnija Djevice, ista čuvstva, koja si 
Fi osjetila, kada si prvi put s neba primala u 
svoju utrobu utjelovljenog Boga, koga ne mogu 
obujmiti nebesa. 

»Nauči nas, da dobro prosudimo Presveto 
1 i jelo našega Gospodina. Raspali naša srca lju¬ 
bavlju Presv. Euharistije. Udostoj se poučiti 
nas, da će naša slaba i izmorena srca tamo naći 
jakost i okrepu. Ako smo okaljani .grijehom 
tamo ćemo se očistiti; u nesreći tamo je naša 
utjeha; našem siromaštvu tamo je obilje; našem 
ropstvu tamo je sloboda. Ako smo sašli stran¬ 
putice, tamo je naš pravi put; ako nam duša tu¬ 
mara u tminama tamo je svjetlost istine; ako 
sjedimo u smrti tamo je uskrsnuće i život. 

Pomozi nam, Djevice, da ovaj Kruh s neba, 
kruh anđela, ovo Tijelo i Krv Boga uzljubimo, 
koliko zaslužuje. Bez toga živog Kruha, sve je 
bljutavo; i složna ljubav, naslada i radost, po¬ 
stignute časti i nagrnuto blago. A s njime nam 
gorkost postaje slatkom, On podaje božansku 
slast svakoj stvari; i mučnom radu, i teškim duž¬ 
nostima, i nanešenoj nepravdi, i podnesenom po¬ 
niženju i svemu, što je na zemlji teško i odurno. 

O Marijo, isprosi nam milost, da ljubimo 
Presveto Tijelo Isusovo, Dušu Isusa Krista, Bo¬ 
žanstvo Isusa Krista, daj da ljubimo Presvetu 
Euharistiju.« 

Molitva 

»Zdravo Marijo .« 

O Marijo, Majko Isusova, kad smo mi s Isu¬ 
som sjedinjeni u Presv. Pričesti, tada smo stekli 


novo pravo, da Te zovemo svojom Majkom i 
da budemo dionici Tvoga majčinskoga milo¬ 
vanja. Potrebno nam je, da se njime hranimo 
na spas naših duša. Umnoži u nama čuvstvo ove 
naše potrebe, da često oćutimo želju primati ga 
za života, čekajući da postanemo pričesnici nje¬ 
gove slave na nebu. 

»Naša Gospo Lurdska, moli za nas.« 

XXIV. POGLAVLJE 

J oda iz vrela. — Zabrana dolaska k Špilji. 

Dok je voda iz blagoslovljenog vrela tekla 
obilno, bistro i blagotvorno, a mnoštvo je na¬ 
roda kao rijeka bez prestanka potiskivalo svoje 
guste talase k Masabjelskoj Špilji — dotle su 
u glavi nesretnog namjesnika bjesnili strašni i 
ogorčeni valovi. Takva šta ! Da bi on, okretan 
i odlučan muž, mogao izgubiti svoj dobar glas i 
reputaciju, gdje se radi o nekoj suludoj djevoj¬ 
čici?! Odviše ponižen u svome nastojanju, uza¬ 
lud je tražio način, kako bi se izvukao iz škripca. 
Zar da uništi nesretno vrelo, koje je slučajno 
proteklo, a sada ga netko spretno iskorišćuje? 
To je bilo nemoguće. Ali zar nije moguće lju¬ 
dima zabraniti, da se njime služe, pa da se tako 
učini kraj toj pomahnitalosti za liječenjem, koja 
je preoteta mah u cijeloj njegovoj pokrajini? 
Ta ne bi ništa drugo trebalo, nego istražiti vodu 
i ustanoviti, da je to mineralna voda, koja je 
kao takva podvrgnuta kontroli vlasti i o kojoj 
vlast odlučuje, smiju li se ljudi njome služiti. 
Neki ljekarnik iz neznatnog gradića Tri-a, na- 


mjesnikov prijatelj i njegov savjetnik, bude 
odmah pozvan da vodu pretraži. Taj pametnja¬ 
ković, više da se ulaska, nego da posluži istini, 
brzo nađe u svojoj budalaštini u vodi neke sa¬ 
stavine, kako si je želio namjesnik. I u tom 
smislu, ali vrlo smušeno, sastavio je izvještaj, 
koji svršava ovim riječima: »Mislimo, da ne 
ćemo krivo kazati, ako ustvrdimo, da obzirom 
na sastojine ove vode, ne će liječnička znanost 
» možda « dugo trebati, da upozna osobitu ljeko¬ 
vitu moć ove vode i da je postavi u red voda, 
koje će sačinjavati bogatstvo naše pokrajine.« 

I ovdje se ponovi onaj »možda«, koji smo već 
čuli od komisije, što je imala pronaći Bernardi- 
činu ludost. I tako je taj kemičar-ljekarnik 
lijepo sebe zaštitio sa svojim proročanstvom o 
budućoj ulozi vrela. Ali njegov »možda« ne će 
imati više sreće od onoga što ga je izrekla liječ¬ 
nička komisija. Njegovo pretraživanje vode dalo 
je povoda mnogim prosvjedima. Mnogi odlični 
kemičari i profesori zanijekali su ispravnost nje¬ 
govih tvrdnja. Sve je stanovništvo Lurda, bez 
obzira kojoj je stranci pripadalo, bilo vrlo uzbu¬ 
đeno i oni koji su bili i koji nisu bili prijatelji 
nadnaravnih stvari. Razumjeli su, kolike li je 
važnosti to pitanje. 

Ozdravljenja s vodom iz Špilje, bila su tako 
brojna i očevidna i provjerena, da je bilo ne¬ 
moguće zanijekati ih. Ali kad bi znanost mogla 
dokazati, da im je uzrok ljekovitost vode, kako 
bi sjajnu budućnost doživio maleni gradić, koji 
bi se brzo pretvorio u kupke prvog reda! Ko¬ 
liko bogatstvo bi bilo to vrelo, čije bi brzo i ču¬ 

dovito liječenje potamnilo slavu svih drugih 
kupki, gdje je liječenje dugotrajno, a uspijeva 
obično samo djelomično i samo rijetko. Napro¬ 
tiv ako ta voda nema u sebi nikakvih naravskih 
lijekova, to onda ona ima nadnaravsku moć, 
kojoj valja pripisati ozdravljenja i u tom slu¬ 
čaju će Lurd postati znamenito mjesto, kamo 
će hodočastiti vjernici sa svih strana svijeta. 

Takovo je raspoloženje vladalo u Lurdu radi 
tog pitanja i svi su bili mnijenja, da je potrebno, 
da se voda dade službeno pretražiti. Općinska 
uprava nije mogla ostati prekrštenih ruku. Na¬ 
čelnik zatraži namjesnikovu odluku, kome da se 
povjeri konačno istraživanje vode iz Špilje. 

Namjesnik odgovori, da je u južnoj Fran¬ 
cuskoj najuvaženiji kemičar g. Filhol ugledni 
član znanstvenog fakulteta u Tuluzi. 

Stoga zaključe 3. srpnja gradski zastupnici, 
da načelnik dade provesti pretragu vode po tom 
učenom profesoru. Gospodin Filhol prihvati tu 
ponudu te nakon dva mjeseca, dne 7. kolovoza, 
dade ovaj izvještaj: 

»Ova voda ne sadržaje nikakve djelotvorne 
tvari koja bi imala kakvo ljekovito svojstvo. Ta 
se voda može također piti bez ikakva zla 
učinka.« To bi se reklo u običnom govoru: To 
je obična pitka voda i nema u sebi nikakvog 
znaka ljekovite vode. 

To je bila konačna znanstvena riječ o toj 
vodi, a sva su kasnija pretraživanja to isto po¬ 
tvrdila. 

Ali namjesniku se žurilo, te on ne htjede na 
to čekati. Imajući u ruci izvještaj o pretrazi vode 












po ljekarniku iz Tri-a, odmah sastavi on na¬ 
redbu i pošalje načelniku Lurda s nalogom, da 
je potpiše i objavi. Kako vidimo, taj nalog je 
bio preuranjen i kako se iza dva mjeseca poka¬ 
zalo, bez svake podloge. 

Evo doslovnog sadržaja te naredbe: 

Član i. Zabranjeno je crpsti vode iz spome¬ 
nutog vrela. 

Član 2. Na isti je način zabranjeno prolaziti 
po općinskom zemljištu, zvanom Masabjelska 
obala. 

Član 3. Pred ulazom u Špilju postavit će se 
ograda sa plotom, da se spriječi pristup. Pri- 
lijepit će se oglase, na kojima će pisati: Zabra¬ 
njen ulaz u privatan posjed. 

Član 4. Svaki prestupak te naredbe progonit 
će se po propisu zakona. 

Načelnik se teška srca podložio toj naredbi, 
te je zahtijevao od namjesnika, da on službeno 
preuzme svaku odgovornost tog odvratnog čina. 
Na načelnika je silno djelovalo opće odušev¬ 
ljenje vjeri odanoga puka, napose čudesna 
ozdravljenja, koja su se množala. 

Naredba bude oglašena 8. srpnja, a istoga 
dana bude pod vodstvom komesara postavljena 
pregrada, tako da nije bilo moguće doći do vrela 
u Špilji ni obilaženjem ni preskakivanjem. Bile 
su postavljene i straže, koje su se mijenjale sva¬ 
koga sata i po danu i po noći. 

To je značilo stavljati ljude na muke. Čulo 
se po svem gradu prigovore i moglo se zaklju¬ 
čiti, da će se svijet protiv toga pobuniti ili uči¬ 
niti kakav nered. Ali nije se dogodilo ni jedno 

ni drugo. Ljudi su se zadovoljili, da mirno de¬ 
monstriraju. Župnik je lurđski u ostalom nepre¬ 
stano ljude molio, neka ostanu mirni i neka ne 
upotrijebe silu. A jer su ga voljeli i poštivali, 
poslušali su ga. 

Što se tiče naredbe, to su se kao iz šale mnogi 
iz Lurda i iz vana o nju ogriješili. Gradski stra- 
žari, koji su čuvali ogradu, nisu dospjevali, da 
sa svima provedu usmeni postupak, a niti mjesni 
sudac, da svima sudi. — Čim je to stanje dulje 
trajalo, postajalo je sve opasnije. Vlast se kod 
toga izvrgavala smijehu, a ugled je namjesnikpv 
prilično trpio. 

Molitva 

»Zdravo Marijo.« 

O Najčistija Djevice, ona voda živa, po kojoj 
su se dijelila dobročinstva i koju si Ti po svojoj 
moćnoj dobroti izvela iz zemlje, to je slatka i 
ljubezna slika milosti, koje po Tebi dobivamo. 
Učini da se ona za nas obilno izlije, da uzmog- 
nemo kao vjerni učenici Isusa Krista, koji je 
izvor vode žive, doći sretno na nebo. 

»Naša Gospo Lurdska, moli za nas.« 

XXV. POGLAVLJE 

Osamnaesto i posljednje ukazanje. U mirenje. 

Mi smo se sa Bernardicom rastali kod njezine 
prve sv. Pričesti. Povratimo se k njoj, da vidimo, 
kako je ona prolazila posred ovog komešanja 
i nemira. Ona je dašto želila da ostane zabo¬ 
ravljena i da živi neopažena, da tako uzmogne 

u miru svog srca uživati u uspomenama na slatka 
viđenja. Ali to nije bilo moguće. Bilo u rodi¬ 
teljskoj kući ili u sirotištu, svuda su je nepre¬ 
stano uznemirivali pohodima i razgovorima, koje 
nije mogla ni htjela odbiti, a koji su joj često 
zadavali mnogo muke. Stoga su njezini rodi¬ 
telji bili vrlo zabrinuti za njezino zdravlje. Bilo 
je vrlo potrebno, da ona bude oslobođena toli¬ 
koga napora, koji ju je iscrpljivao. Zato je tre¬ 
balo, da otiđe iz Lurda. Jedna njena rođakinja, 
koja je polazila u Kutere, ponudi se da je po¬ 
vede sobom i da za nju snosi sve troškove. Pra¬ 
znici od nekoliko tjedana u tome mjestu i nje¬ 
govanje vrlo su joj koristili.Kad se povratila u 
Lurd, mogla je vršiti svoje obične poslove. 

Znala je katkada zaći među strance i tako 
neopažena i sama poći do Masabjelske hridine. 
Koliko ju je bolilo, što nije mogla ući u omi- 
Ijeju joj Špilju! Ona je smjela samo iz daleka, 
s druge strane Gave, gledati otvor Špilje, odakle 
joj se bijaše Neoskvrnjena Djevica sedamnaest 
puta ukazala i odakle je uživala toliku sreću. 
Bog zna, hoće li je opet ugledati? Ona se tome 
stalno nadala. Sve te jadne zabrane vlasti i za- 
dirkivanja oko Špilje, nisu mogla pokolebati nje¬ 
zinu vjeru u božansko poslanje, kojeg je ona bila 
/glasnik. Što mogu zemaljske sile protiv nebeskih ! 
Ona je dobro znala, da nijedna sila ne će moći 
.zapriječiti, da se ne obistini ono, što je Marija 
:željela, naime, da se tamo sazida crkvica i da 
se dolazi u procesiji. 

Na blagdan Gospe Karmelske Bernardica je 
četvrti put stupila k stolu Gospodnjemu. Pod 

večer se povratila u crkvu, da nastavi svoju ju¬ 
tarnju pričesnu zahvalu. Dok je bila kao obično 
u molitvi, čuje u svom srcu dobro joj poznati 
glas, koji je pozivaše na dogovor k Masabjelskoj 
Špilji. Sva radosna ustade i pođe žurno svojoj 
tetki Baziliji, te je zamoli, neka je tamo prati. 
Poći u Špilju bilo je zabranjeno, zato pođoše 
desnom obalom Gave na obalnu sjenokošu (de 
la Riber), nasuprot Špilje ukazanja. Susjedi su 
ih pitali kamo idu, a kad su im kazale, išli su 
za njima, dok su im se drugi putem pridruži¬ 
vali. Neki ljudi, koji su već tamo u taj čas bili 
u molitvi, prepoznaše Bernardicu, te joj se pri- 
bližiše, pa kao što Bernardica, tako su i oni 
pokleknuli i počeli moliti krunicu. 

Iza malo časaka zasinuli su sa Bernardice 
traci zanesenja, a ona sva izvan sebe poviče: 
»Jest, jest, Ona je, eno je tamo! Ona nas po¬ 
zdravlja i milo nam se smiješi iznad ograde.« 
Zatim počne zanesenje. Sudeći po odsjevu, koji 
je bio svjetliji i idealno ljepši, nikada se još 
ne bijaše Djevica ukazala u takovoj ljepoti, niti 
je slava, kojom je bila ovjenčana, imala većeg 
sjaja. Razgovor je bio posve nutarnji, bez iz¬ 
mjene riječi. Viđenje je trajalo po prilici četvrt 
sata. Pošto se Kraljica anđela majčinskom lju¬ 
bavi osmjehnula svojoj maloj prijateljici, nestala 
je, da joj se više ne ukaže, nego u vječnosti na 
nebu. Ovako je prošlo zadnje Marijino ukazanje 
Bernardici. 

Bilo je po prilici 8 i po sati. U općoj tišini 
čuo se samo šum brze Gave. Cijela je priroda 
pomagala da se produži razmatranje božan- 

skoga prizora, koji je eto bio pri koncu. Pod 
tim se je slatkim dojmom, koji je imao ostati ne¬ 
izbrisiv, pobožna skupina razišla, čim je Ber- 
nardica ustala i pošla kući. 

Povratimo se sada opet na lijevu obalu rijeke, 
gdje je bila Špilja odasvud zatvorena i dobro 
čuvana komesarovim agentima. Vidjelo se da 
sve te nepravedne i protuzakonite zapreke, na¬ 
mjesto da bi zapriječile pohađanje, samo su ljude 
privlačile. Doba kupanja bilo je tada baš u pu¬ 
nom jeku. Odasvuda stranci cijele Europe, tu¬ 
risti i oni koji su obično polazili u kupke, dola¬ 
zili su u velikom broju u razna pirenejska kupa¬ 
lišna mjesta. Pošto se posljednjih mjeseci o 
Lurdu posvuda toliko govorilo, svatko je uhvatio 
priliku, da si pogleda Lurd, koji je postao tako 
znamenit, fz kupki Kutere, Barež, iz Luza, Sen- 
saver, Obon, Banjer de Bigor dolazilo je mnogo 
kočija sa mnogo izletnika i hodočasnika i znati¬ 
željnika, koji se nisu obazirali niti na naputke, 
koje je imala straža, niti na ogradu. 

Jednoga dana zateče straža nekog stranca, 
koji je baš prekoračio ogradu. 

— Ne može se preći preko ograde, otrese se 
stražar. 

— Vidjet ćete da ću je preći, odgovori mu 
onaj i bez uzrujavanja spusti se stranac na za* 
branjeni prostor, a odonud pođe ravno k Špilji. 

— Kako se zovete? provest ću protiv vas 
službeni zapisnik. 

— Ja sam Ljudevit Vejo, glavni urednik lista 
»Univers«. 

U ono doba je to ime bilo u čitavoj evrop¬ 
skoj štampi vrlo glasovito, a onaj, koji se je 
tako zvao, bio je prvak katoličkih boraca, a nje¬ 
govo je ime ulijevalo veliko poštovanje. 

U isto vrijeme, dok je stražar s ovim gospo¬ 
dinom provađao zapisnik, neka je vrlo otmjena 
dama sa dvoje djece prelazila ogradu i pošla 
da poklekne pred Špiljom. 

Ta je gospođa sa djecom molila na glas kru¬ 
nicu, a kad su svršili, približiše se vrelu i uzeše 
svaki nekoliko gutljaja čudesne vode, pođoše 
prema otvoru Špilje i tamo otkinu kiticu divlje 
ruže, duboko se naklone, prekriže i htjedoše 
da odu. Straža, koja je na njih čekala, zaustavi 
ih i reče im: 

U ime zakona, provesti ću s vama službeni 
zapisnik. Vaše ime? 

Ja sam gospođa admirala Bria, odgojiteljica 
Njegove Visosti Carskog princa. 

Ubogi stražar tako se smeo čuvši taj naslov, 
da se počeo tresti, te nije mogao dalje ni pisati. 
Otmjena je gospođa sa smiješkom na usnama 
napisala sama na službeni papir svoje ime i 
imena svoje djece. 

Kad je na večer istoga dana čitao u policij¬ 
skoj bilježnici komesar ovakva imena, prestraši 
se. Drugi dan pođe, k načelniku, da ga o tome 
obavijesti. Načelnik zapita sa svoje strane za 
savjet namjesnika, a taj opet ministra. A od 
ministra stiže naredba, da se ubuduće prestane 
sa svakom zabranom \ da se poništi sve prijašnje 
postupke i progone. 

Molitva 

»Zdravo Marijo .« 

Djevica vjerna, mi hoćemo, da Ti unapred 
poput budnih kršćana iskazujemo čast, bez bo¬ 
jazni pred zaprekama, prijetnjama i ljudskim 
obzirom. Mi odlučujemo, da ćemo biti odsele 
odvažniji u Božjoj službi i da ne ćemo otstupati 
od svojih dužnosti. O Ti nam isprosi u svog 
Sina milost, da ostanemo vjerni ovoj odluci. 

»Naša Gospo Lurdska, moli za nas.« 

XXVI. POGLAVLJE 
Pobjeda. 

Znatno prije nego li je uporno opiranje vlasti 
bilo prisiljeno da popusti, svećenstvo više nije 
bilo u svom oprezu, tako strogo. Svi oni neobični 
dogođaji i svjedočanstva bili su raspršili dvojbe, 
koje su dotle među svećenicima vladale. Ni 
župnik lurdski nije čekao do tog vremena, da se 
postavi na stranu onih, koji su vjerovali. Kao 
muž načela borio se nepokolebivo i nije dopu¬ 
stio, da mu naturavaju opće mišljenje, ali je po¬ 
pustio očevidnosti. A pošto se je znao svladati, 
nije još očito pokazivao svoje mišljenje i nije se 
miješao u stvar, već je čekao, da biskup ukine 
dotičnu zabranu. Na isti je način i biskup tarp- 
ski, po malo, ali sigurno, sticao drugo mišljenje. 
Napokon se biskup osvjedoči, da je došao čas, 
da progovori. 

28. srpnja izdade on odredbu, koja je olak¬ 
šala i razveselila srca svih vjernika u biskupiji. 


To je bio prvi korak, da se stvar konačno riješi 
onako, kako se očekivalo. Biskup imenova is¬ 
tražnu komisiju za ispitivanje izvanrednih lurd- 
skih događaja, ukazanja i ozdravljenja, da se 
tako razjasni, koje će korake trebati poduzeti. 
Tako je crkvena vlast_išla sigurnim putem do 
pobjede, dok je svjetovna vlast bez prethodnog 
ispitivanja htjela riješiti pitanje, koje nije ni spa¬ 
dalo na nju, te je malo po malo bila prisiljena 
da uz poraz napusti borbu. 

Sa svih se strana slalo molbe na cara Napo- 
leona III., da se ponište svojevoljne i tiranske 
mjere tarpskog namjesnika. Jedna je molba 
ovako glasila: »U ime pravice i savjesti neka 
dopusti Vaše Veličanstvo, da se vjernici mole kod 
Špilje, kadgod to hoće. U ime čovječnosti do¬ 
pustite, da se bolesnici tamo liječe, kad u to po¬ 
stavljaju svoje ufanje. U ime slobode razuma 
dopustite, da duhovi traže razjašnjenja, da tako 
nauka i istraživanje pronađu ili prevaru ili 
istinu.« 

Takav način govora bio je i previše opravdan, 
a da ne bi učinio jak utisak na cara, koji se tada 
baš nalazio na ladanju u susjednoj pokrajini u 
Biaricu. Tu je primio mnoge visoke dostojan¬ 
stvenike, te je iz njihovih izvještaja saznao 
mnogo bolje, nego li iz strastvenog pisanja no¬ 
vina, pravo stanje stvari. Nije trebalo mnogo, 
da car uvidi, kako su njegove vlasti pošle kri¬ 
vim putem, kad su se umiješale u čisto crkvene 
stvari, o kojima je imala da Crkva sudi i odre¬ 
đuje. Time, što su se ministar, namjesnik i nji¬ 
hovi pomoćnici umiješali u stvar, koja nije na 

njih spadala, vlast je imala samo štete. Tako 
je mislio car, kad je nekog dana doznao, da je 
namjesništvo izdalo nove zabrane obzirom na 
Špilju. Odmah mu se zamrači čelo i ne čekajući 
da svrši saslušanje, nestrpljivo napiše rukom 
nekoliko riječi, a zatim pozvoni svome tajniku i 
reče mu: »Odnesite ovaj brzojav.« 

Car je u kratko zapovijedio tarpskom namje¬ 
sniku, da odmah povuče zabrane o lurclskoj 
Špilji, te da se ona ima ostaviti da bude pristu¬ 
pačna. 

Za nesretnog namjesnika bio je to nenadani i 
kobni udarac. Nastojao je pomoću svojih do¬ 
brih veza, da se carska zapovijed povuče, ali mu 
nije uspjelo. Dapače je cara to više razdražilo, 
te pošalje odmah drugi brzojav, na što je na¬ 
mjesnik morao izvršiti zapovijed. Dne 3. listo¬ 
pada bude u Lurdu proglašeno poništenje na¬ 
redbe od 8. lipnja. Politički komesar pretrpio je 
neugodno poniženje, što je on sam morao voditi 
skidanje ograde i kolaca, koje je bio podigao 
pred jedva četiri mjeseca. 

Ta pobjeda pravde i ta zadovoljština silno 
obradova cijeli grad. Mnoštvo je naroda iz svih 
slojeva društva polazilo i dolazilo putem do 
Špilje. Oko Masabjelske hridine klečali su ne¬ 
brojeni vjernici. Pjevalo se pobožne pjesme, pilo 
se vode iz vrela. Vjernici su osjećali da su slo¬ 
bodni. Bog bijaše pobijedio. 

Nekoliko tjedana kasnije bude tarpski namje¬ 
snik premješten u Grenoble. Odlazio je od lurd- 
ske Gospe blagog osmjeha glasovitoj Saletskoj 

Gospi od Suza,*) koja se nalazila u pokrajini, 
kamo je bio premješten. Ali naša Gospa, bila 
ona u Alpama ili u Pirenejima ili drugdje, ostaje 
uvijek Milosrdna Majka, a namjesnik je to brzo 
oćutio. A komesar bude poslan da vrši službu 
u Avignon. 

Možemo ovdje sa zadovoljstvom ustvrditi, da 
nije nitko toliko koristio djelu Blažene Djevice, 
koliko ta dva čovjeka, koja su bila postavila sebi 
zadaću, da to djelo unište. Oni su mu podali sa- 
stojinu, koja je potrebna, da može pobijediti 
istina, a to je pobijanje istine. Njih ide zasluga, 
što je lurđsko djelo na tako jesan način dobilo 
priznanje znanosti, iz njezinog pravog izvora. 
A ove su znanosti dolazile u obzir: kemija, geo- 
logija i medicina. Doduše Božjim djelima ne 
treba nikakovih ljudskih priznanja ni svjedodžbi, 
ali ih ipak trebamo, mi, da obranimo svoju vjeru 
od njezinih neprijatelja i od svog vlastitog ne¬ 
znanja. Zaslugom onih, koji su istinu pobijali, 
lurdska će ustanova odsele moći da zauvijek pr¬ 
kosi zajedljivoj šali i cjepidlačarenju bezbožnika. 
Oni su mnogo pridonijeli, nažalost uz svoju 
štetu, da je ona postavljena na tako čvrsti te¬ 
melj, da se odsele nema bojati nikakve navale. 

*) Kako li se Providnost često igra s onima koji 
joj se protive! Namjesnik Tarba je naime često go¬ 
vorio: »da sam ja bio namjesnikom Isere kad se je 
radilo o ukazanjima u Saletu, ja bih bio vec pokazao, 
kao što ću pokazati da su i ova lurdska umišljena, sva 
će se ova ukazanja rasplinuti.« - 

Spomenuta dva činovnika bila su i nehotice 
saradnici Presvete Djevice, a Marija, predobra 
majka, nije im uskratila svoju zaštitu. I jedan i 
drugi umrli su kao pravi kršćani sa križem u 
ruci, imajući užase svećenika. Tako se dogodilo 
i sa gradskim načelnikom i sa većinom onih, koji 
su se već ispočetka protivili. To je bila eto osveta 
One, koja je prilikom više ukazanja nalagala, 
da treba moliti za griješnike. 

Molitva 

» Zdravo Marijo.« 

O Marijo, Ti si isprosila milost obraćenja 
onima, koji su bili Tvoji protivnici. Isprosi i 
nama milost, da oprostimo onima, koji nam zlo 
čine ili žele, da budemo vrijedna djeca One, 
koju Crkva nazivlje Majkom milosrđa. 

»Naša Gospo Lurdska } moli za nas.« 

XXVII. POGLAVLJE 

Biskupsko priznanje i prva procesija. 

Kada su se duhovi smirili, započe svojim dje* 
lovanjem komisija, koju bijaše imenovao biskup. 
Svećenici i svjetovnjaci, odlični članovi te komi¬ 
sije odmah se sastadoše u Lurdu. Bernardica 
dođe prva pred komisiju i tu je dugo bila ispi¬ 
tivana. Bilo je pozvano vrlo mnogo svjedoka, 
koji su morali potanko odgovarati na pitanja. 
Špilja i tlo, iz koga je proteklo vrelo bili su vrlo 
potanko istraženi. Isto su tako bila pomno ispi¬ 
tana ozdravljenja, koja su se zbila upotrebom 

lagoslov bolesnika sa Svetotajstvom, 11a lijevo zaklonište 
ustanovljenja čudesnih ozdravljenja. 


















Spomenik u Lurdu: Marija Zdravlje bolesnih. 












vode iz vrela. Uzimalo se u obzir samo jasne, 
sigurne i neosporive dogođaje. Pošto nije bilo 
moguće, da komisija prouči sve slučajeve, ostala 
je samo kod toga, da ispita trideset najznačaj¬ 
nijih i najpoznatijih slučajeva. Izvide je obavljala 
uvijek na licu mjesta po raznim krajevima, gdje 
su se ti slučajno dogodili. Komisiju su pratila dva 
vrsna liječnika, Dr. Dozu.iz Lurda i Dr. Berže, 
profesor medicinskog fakulteta u Monpelie. Oni 
su sva pribrana svjedočanstva strogo znanstveno 
pregledavali, a to je komisiji i podavalo pouz¬ 
dano jamstvo. 

Taj pripravni rad trajao je nekoliko mjeseci, 
našto se predalo uz opis svih okolnosti, vrlo 
potanki izvještaj tarpskome biskupu Lorans-u, 
koji je htio da i vrijeme reče svoju prije nego 
li će on dati svoje biskupsko odobrenje, premda 
je on sam bio potpuno osvjedočen o čudesnom 
značenju ukazanja i ozdravljenja. On ostavi 
dakle, da prođu još tri godine, a tada obrazova 
opet ispitnu komisiju, koja nije bila manje stroga 
od prve i koja je potpuno potvrdila rad prve. 
A čitavo to vrijeme nije nitko izjavio što pro¬ 
tivno svjedočanstvima, koja su bila prije izne- 
šena. Tako nije mogao nitko predbaciti crkvenoj 
vlasti, da je prenaglo postupala. 

Jedva nakon toga izrekao je taj umni veliki 
svećenik svoj sud, kakvoga se od njega i oče¬ 
kivalo. On je svečanom listinom, kojoj je pri¬ 
ključio svoj pastirski list, napisan izabranim i 
dirljivim riječima, izjavio: 

i. Neoskvrnjena Djevica Marija, Majka 
Božja prikazala se u istinu Bernardici Subiru 

I2Q 


9 






dne ii. veljače 1858. i slijedećih dana osamnaest 
puta u gradu Lurdu. 

2. Štovanje naše Gospe Lurdske postaje u bi¬ 
skupiji dozvoljeno i zakonito. 

3. Da se izvrši volja Presvete Djevice, po¬ 
dignuti će se na zemljištu Špilje svetište (crkvu). 

Ta je listina bila izdana dne 18. januara 1862. 

U ime biskupije je biskup Lorans kupio od 
grada Lurda Špilju i cijelo okolišno zemljište 
hridine Masabjel. Malo zatim kupio je i Savi- 
jevu sjenokošu. 

Odmah se otpočelo sa radom. Špilju nijesu 
taknuli ali su njenu okolicu preuredili. Odstra¬ 
nili su susjedni mlin, a korito su Gave potisnuli 
natrag. Špilja bje ograđena željeznom ogradom, 
a u njoj obješeno zlatno kandilo. Za postavljanje 
svijeća, koje su se palile i koje su donašali hodo¬ 
časnici, bio je postavljen posebni ogromni stalak, 
koji je mnogo puta jedva bio dosta velik. Izvan 
tog ograđenog prostora bilo je postavljeno se¬ 
dam brončanih cijevi, kojima je tekla voda sa 
izvora, da je se može lakše zahvatiti. U isto je 
vrijeme mnoštvo radnika radilo na vrhuncu hri¬ 
dine na gradnji svetišta, koje je BI. Djevica 
željela. 

Duša tog pothvata bio je budni lurdski župnik 
g. Pejramal. Često ga se viđalo, kako stojeći 
među radnicima, sokoli ih na posao. Žurilo mu 
se, želio je, da se čim prije obistine dvije Mari¬ 
jine želje, s kojima se ona bila osobno na njega 
obratila. Gradnja je crkve napredovala, ali kada 
će se moći urediti prva procesija? Moglo se 
predvidjeti, da će se taj radosni dogođaj obi¬ 


stiniti tek nakon dvije godine neprestanog muč¬ 
nog rada, sa mnogo zapreka, koje su se činile 
mnogo puta nesavladivima. 

Tom se prilikom imao blagosloviti i kip Lurd¬ 
ske Gospe, dar gospođice Lakur pl. Šeselej, koji 
je imao biti postavljen u otvor, gdje se BI. Dje¬ 
vica ukazivala. Na kipu je radio slavni lionski 
kipar g. Fabiš, po uputama i svima potankostima, 
koje mu je Bernardica kazivala. Kip je bio iz 
najfinijega kararskog mramora. U njega je 
umjetnik ulio svu svoju dušu i talenat. Bilo je 
to pravo remek djelo, kome su se svi divili. Una¬ 
toč tome, kako se pripovijeda, kad je Bernardica 
vidjela kip, bila je tako razočarana, da ga nije 
htjela nikad više pogledati, toliko joj se činio 
premalo sličan i nelijep prema divoti Neoskvr¬ 
njene, koju je ona toliko puta svojim očima 
promatrala. 

— Napokon bude procesija određena na dan 

4. travnja 1864. Evo krasnog opisa, što ga o 
tome donosi g. H. Laser: 

»Vrijeme je bilo krasno. Mlado se proljetno 
sunce bijaše podiglo na nebeskom svodu i nije¬ 
dan oblačić ga nije zastirao. Grad Lurd bio je 
sav obasut cvijećem, zastavama, vijencima i sla¬ 
volucima. Dok su na hodočasničkim štapovima 
obješene čuturice radosno zveckale, sa visine tor¬ 
njeva župne lurdske crkve i svih okolišnih crkvi 
i kapela zvonila su zvona u sav glas. 

Nebrojeno je mnoštvo svijeta pohrlilo na ovaj 
za zemlju i nebo svečani dan. Procesija, kakovu 
još svijet nije pamtio, počela se micati iz župne 
lurdske crkve prema Špilji Ukazanja. Različita 

vojna odjelenja u svem svojem bogatstvu i sjaju 
paradnih odijela stajala su na čelu povorke. Za 
ovima su slijedile bratovštine Lurda, pomoćna 
društva, korporacije okolnih mjesta sa svojim 
zastavama i križevima; kongregacije Marijine 
djece, čija se odjeća bijelila poput snijega; časne 
Sestre iz Nevera sa svojim dugim crnim kopre¬ 
nama; Kćeri Milosrđa sa velikim bijelim ko¬ 
prenama na glavi; časne Sestre sv. Josipa zavite 
u svojim tamnih plaštevima; muški crkveni re¬ 
dovi: Karmelićani, školska Braća i Braća kršćan¬ 
skih škola, nebrojeno mnoštvo hodočasnika, mu¬ 
škaraca, žena, djece i staraca, ukupno oko pe¬ 
deset do šezdeset hiljada, postavljeni u dva reda 
vijugali se putem, posutim cvijećem. Taj je put 
vodio na slavnu Masabjelsku hridinu. Od časa 
do časa javljalo se pjevanje kojeg muškog zbora, 
onda opet glazba, fanfare, himne i neprisiljeni 
radosni glasovi narodnoga vjerskog oduševljenja. 
Napokon na kraju povorke išao je, okružen sa 
četiristotine svečano odjevenih svećenika, sa svo¬ 
jim namjesnicima, vikarima, prelatima i stolnim 
kaptolom, Njegova Preuzvišenost Bertran-Sever 
Lorans biskup tarpski sa mitrom na glavi, u mi¬ 
snom ornatu, sa zlatnim štapom u lijevoj ruci, 
dok je desnom blagoslivljao narod. 

U srcima prisutnih vladala je neopisiva radost 
i zanos, što ga može osjetiti samo kršćanski na¬ 
rod kad se nalazi pred Božjim licem. Nakon to¬ 
liko muka, toliko borba i zapreka bio je osvanuo 
dan pobjede i slave. Suze radosti, zanosa i lju¬ 
bavi tekle su s očiju na lica, koja su bila uzbu¬ 
đena Božjim dahom.« 


Na tome tako lijepo opisanom slavlju manj¬ 
kale su ipak dvije duše, koje bi imale zauzimati 
najodličnije mjesto: Bernardica i lurdski župnik. 
To dvoje izabranika Marijinih bilo je posta¬ 
vljeno na kušnju. Ležali su u najvećim tjelesnim 
bolima. Bernardica je bila prenešena u bolnicu, 
a župnik Pejramal bio je na umoru u župnom 
stanu, a oni, koji su ga dvorili, pitali su se sa 
strahom, ne će li se svečani glasovi zvonova 
još danas pretvoriti u žalosni glas, koji će navi- 
ještati njegovu smrt. 

Ali ni jedna ni druga od tih dviju duša nije 
još bila ispila do dna svoju čašu trpljenja na 
ovoj zemlji. Bog je za njih pridržao još drugog 
rada i drugih kušnja. 

Molitva 

»Zdravo Marijo.« 

O Marijo Kraljice pobjede, Ti si svoje naj¬ 
draže prijatelje lišila pravedne zemaljske rado¬ 
sti, da nas naučiš da izbjegavamo svaku opa¬ 
snost isprazne slave, od koje si ih Ti poštedila 
i učiš nas da sve snosimo samo za volju pobjede 
na nebu, gdje vlada radost bez žalosti, pobjeda 
bez suza, a slavlje bez bojazni za sutrašnji dan. 

»Naša Gospo Lurdska, moli za nas.« 

XXVIII. POGLAVLJE 
Časna Sestra Marija Bernarda (Bernardica ). 

Pustili smo Bernardicu u lurdskoj bolnici, 
gdje leži u bolnici. Ona je tu bolest svladala, 
ali je ostala slaba zdravlja. On sada nije više 

dijete, njoj je dvadeset godina. Milosrdne Sestre 
iz sirotišta, u nadi da će biti korisno za njezino 
slabašno zdravlje, dobile su napokon od nje¬ 
zinih roditelja dozvolu, da je uzmu k sebi kao 
siromašnu bolesnicu, pošto se oni za nju nisu 
mogli sami brinuti. Često ju je napadala teška 
nestašica daha, dapače jednog su je dana napali 
takvi bolovi, da je nastala opasnost, da je bolest 
uduši. Liječnici su izjavili, da joj nema pomoći. 
Primila je sakramente umirućih, a zatim su njoj 
dali nekoliko gutljaja vode iz Špilje. Boli je od¬ 
mah nestalo, a ona naskoro ozdravi. 

U to je vrijeme došao u Lurd preuzvišeni 
biskup iz Never-a Fokard, da pohodi časne Se¬ 
stre u sirotištu, jer je kuća matica tih sestara 
bila u gradu, gdje je on stolovao. Biskup nađe 
Bernardicu u kuhinji zaposlenu čišćenjem povrća. 
Upusti se s njom u očinski razgovor, dok je u 
sebi osjećao prema njoj neko poštovanje, što je 
ona bila izabrana, da se osamnaest puta razgo¬ 
vara sa Majkom Božjom. Pošto ju je dugo vre¬ 
mena raspitivao o ukazanjima, reče joj: 

— Kćerko, što kanite učiniti za vašu bu¬ 
dućnost? % 

— Preuzvišeni, to što činim i sada. 

— Niste li nikada zaželjeli, da postanete 
časna setra? 

— Ja? Ne preuzvišeni, ja sam siromašna i 
moji mi roditelji ne mogu dati otpremninu, osim 
toga sam odviše neuka i teško učim. 

— Vi ste doduše siromašni, ali se tomu dade 
doskočiti. Draga kćerko, ako vas bude dragi 

Bog pozvao, sve ćete naučiti. Obećajte mi, da 
ćete o tome razmišljati i moliti za rasvijetljenje. 

Bernardica se zahvali i obeća, ali je i nadalje 
ostala mirna i zadovoljna, pomažući u kući, ko¬ 
liko je više mogla. Misao da postane časnom 
sestricom, nije ju više ostavljala. Poslije jedne 
godine molitve i razmišljanja, uvjerena da je po¬ 
zivlje njezina nebeska Majka, zamoli predstoj¬ 
nicu za milost, da bude primljena među nova¬ 
kinje. Njezinu su molbu javili u Never, gdje su 
se tome vrlo veselili. Bio je već određen dan 
njezina putovanja, kad se sirota teško razboli, 
što zapriječi njezino putovanje. Poslije nekoliko 
mjeseci zdravlje joj se popravi i tada je opet 
pozvaše u Never. 

Kolika je bila za nju bol, kad^ je na večer 
u oči svog polaska iz Lurda, pošla da zadnji 
put pozdravi dragu joj Špilju! Gorko plačući 
ljubila je više puta ledeni kamen blagoslovljene 
Špilje i nije se mogla utješiti. Napokon joj se iz 
bolnog srca vinu vapaj: O moja Majko, o moja 
Majko! Časne sestre, koje su je pratile, morale 
su dugo čekati i ponovno je moliti, da ode. Na 
koncu im nije preostalo drugo, nego da ljubeznim 
načinom zaplakanu Bernardicu otrgnu od špilje 
i povedu sobom. 

— Ali Bernardice, reče joj jedna od sestara, 
čemu se tako žalostite, ta Majka Božja je po¬ 
svuda ? 

— Da! časna sestro, to ja znadem, ali meni 
je Špilja u Lurdu bila nebo. 

Njezina bol nije bila manja, kad se opraštala 
od roditelja, braće i sestara te od svojih prija- 

teljica. Da joj bude ta žrtva lakša, ona je često 
opetovala u .sebi riječi, koje joj bijaše kazala 
Presveta Djevica: »Obećajem da ću te učiniti 
sretnom, ali ne na ovom, nego na drugom svi¬ 
jetu«. Ona je razumjela, da se do te sreće do¬ 
lazi samo trpljenjem. 

Bernardica dođe u Never i uđe u samostan 
sv. Gildarda dne 7. srpnja 1866., a 29. istoga 
primi odjeću novakinje i ime »sestra Marija Ber¬ 
narda«. Bila je svojim družicama u novicijatu 
pravi uzor poniznosti, poslušnosti, revnosti i 
ljubeznosti. 

Ali njezino je zdravlje bilo uvijek nestalno. 
Dne 25. listopada iskašljala je mnogo krvi. Po¬ 
zvani su liječnici izjavili da ima malo nade, da 
ozdravi. Odmah se to javilo Preuzvišenom bi¬ 
skupu, koji stiže u noći. Kako je neprestano ba¬ 
cala krv, on joj podijeli zadnju pomast. Prateći 
biskupa niz stepenice, reče mu predstojnica sa¬ 
mostana : 

— Sto me vrlo žalosti jest to, da će Bernar¬ 
dica doći pred Gospu bez sestrinske koprene i 
bez zavjeta. 

— Pa što nas priječi, da joj to podijelimo, 
odgovori biskup, i vrati se k umirućoj te joj reče: 

— Sestro Marijo Bernardo, treba da prije 
nego ugledate Gospu Lurdsku na nebu, primite 
odjeću redovničkog staleža. Ako to želite, dajte 
znak da me razumijete. 

Bernardica, koja je bila na umoru, dade gla¬ 
vom znak, da razumije, a u njezinom je oku 
sinuo trak neizrecive radosti. Biskup izvrši 
uglavnom obred, odgovarajući sam za Bernar- 

dicu, zatim vrlo ganut ode, bez nade, da će je 
još drugi put zateći živu. Ostali dio noći provede 
Bernardica mirno. Bolesnica je zaspala tihim 
snom, u jutro se probudi i bila je sasvim zdrava. 

Mogla je naskoro stupiti u novicijat, da se 
usavrši u sestrinskim dužnostima, te je 30. listo¬ 
pada 1867. ponovila u samostanskoj kapeli sve¬ 
čane zavjete, koje je bila primila za nuždu na 
smrtnoj postelji. 

Ne ćemo ulaziti u potanko opisivanje njezinog 
samostanskog života tečajem dvanaest godina, 
koje je još poživila na zemlji. Ona je uzastopce 
služila kao sestra bolničarka pokraj samostana 
u bolnici, gdje njeguju časne sestre. A zatim je 
radi slabašnog zdravlja bila sakristanka. U jed¬ 
noj i drugoj službi iskazala se svojim rijetkim 
vrlinama, pokazujući se neobično revnom. 

Neprestane patnje nisu ni u čem utjecale na 
njezinu još iz djetinjstva veselu ćud. Njezina 
umiljata veselost bila je združena sa vrlo uljud¬ 
nim ponašanjem, koje je osvajalo. Sve te pred¬ 
nosti spojene sa jednostavnom iskrenošću i juž¬ 
njačkom živahnošću, podavale su joj osobito obi¬ 
lježje i ljubeznu osebujnost. Kako u samostanu, 
tako i u bolnici su i sestre i bolesnici jako voljeli 
milu sestru Mariju Bernardu. 

Mi smo već vidjeli, kako je bila dobra i meka 
srca. Možemo si s toga lako predstaviti, kako 
su na nju bolno djelovale žalosne vijesti, koje 
su joj dolazile iz Lurda. Ponajprije, malo mje¬ 
seci iza njezina odlaska iz Lurda, umre 8. pro¬ 
sinca 1866. njezina majka, koju je nježno ljubila. 
A god. 1871. umre njezin otac, napokon 1877. 





umre dobri i revni župnik lurdski, koga je ona 
poštivala kao svog duhovnog oca. Sve su te ža¬ 
losne vijesti loše djelovale na njezino zdravlje. 

Približavajući se koncu svoga života trpila je 
osim na nestašici daha, koja je nije nikad osta¬ 
vljala, još i druge vrlo jake boli: imala je ote- 
kline, trpjela na reumatizmu, rastvaranju ko¬ 
stiju (caries) i bacanju krvi, a sve je to ništilo 
njezine i onako slabašno tijelo. Njezin je život 
bio pravo mučeništvo, što ga je ona junački i 
veselo podnosila. Jednoga dana reče: »Zado¬ 
voljna sam, da mogu trpjeti, sretna sam da mogu 
biti žrtva Srca Isusova«. 

Ona je također po naputku, koga primi od 
Marije, prikazivala sva svoja trpljenja za obra¬ 
ćenje griješnika. Samo taj nadnaravni uzrok mo¬ 
gao je utišati njezinu žudnju za nebom, koju je 
u svom srcu već dvadeset godina nosila. Ova se 
misao njezine duše često nesvijesno javljala u 
njezinom razgovoru. Jednog je dana zapita 
jedna djevojčica: 

— Je li bila Blažena Djevica jako lijepa? 

— Bila je tako lijepa, odgovori Bernardica, 
da tko ju je jedamput vidio, teško mu je čekati 
na smrt, koja tako sporo dolazi, da bude sretan 
vidjeti je iznova. 

Nekoliko dana prije njezine smrti videći sve¬ 
ćenik kako mnogo trpi, reče joj: 

— Časna Sestro, trebat će naskoro da veliko¬ 
dušno doprinesete tu veliku žrtvu. 

— Kakvu žrtvu, moj dragi oče? 

— Vašega života. 


— Ali to nije nikakva žrtva, odgovori ona 
živahno. 

Da, za nju nije to bila nikakva žrtva, to je 
za nju bilo žuđeno i ustrpljivo iščekivano oslo¬ 
bođenje. 

Napokon je došao blagoslovljeni čas. Opko¬ 
ljena sestrama, koje su molile i plakale, ona je 
sva blažena čekala. Sa velikim naporom prekriži 
se još jedamput onako lijepo kako ju bijaše na¬ 
učila Spasiteljeva Majka, što je okolo stojeće 
potsjećalo na njezina viđenja. U svojim izne¬ 
moglim rukama drži raspelo koga milo gleda i 
ljubi govoreći: »Ah! kako ga ljubim!« I ovom 
slične besjede. Do svršetka molila je tihim gla¬ 
som sa sestrama. Izdahnula je moleći »Zdravu 
Mariju« i pri izdahnuću zadnja njezina riječ je 
bila: »Sveta Marijo Majko Božja« . .. 

To je bilo dne 16. travnja 1879. na veliku 
srijedu, kad joj bijaše tridesetipet godina i tri 
mjeseca. 

Njezin je sprovod bio veličanstven, a vodio 
ga tadanji neverski biskup Lelong. Sprovod je 
naličio više na pobjedničko slavlje, nego li na 
žalosnu povorku. Bilo je to slavlje, iskazano 
djetetu iz puka, kojim se bijaše poslužilo nebo za 
najveće djelo milosrđa devetnaestog stoljeća. 

Bernardica je bila ukopana u kapeli sv. Jo¬ 
sipa, koja se nalazi usred samostanskoga vrta. 

Godine 1909., dakle trideset godina iza smrti 
bude Bernardičino tijelo iskopano i pretraženo, 
te nađeno posve netaknuto, kao da bi bila Ber¬ 
nardica prije par sati umrla. Mrtvo je tijelo 
iza toga postavljeno u drugi lijes. Kako su se na 

Bernardičin zagovor dogodila mnoga čudesa, za¬ 
počet je g. 1908. crkveni postupak, t. zv. pro¬ 
ces, da se nju proglasi blaženom. Proces je po¬ 
tvrdio istinitost navedenih čudesa, a Bernardica, 
koju bijaše Nebeska Kraljica već prije učinila 
blaženom na zemlji, bude proglašena Blaženom 
i na nebesima dne 13. lipnja 1925. godine. 

Dodatak prevodioca . Tijelo je te ponizne 
Djevice uzvišeno i postavljeno na oltar, te leži 
u izvanredno bogatom sarkofagu (lijesu) iz 
zlata i dragog kamenja, tako da ga mogu vjer¬ 
nici gledati. Nebeska Kraljica nije dopustila, da 
istrune tijelo, kojim se ona poslužila da udijeli 
ljudima toliko milosti i na kojem je toliko puta 
počinulo njezino materinsko oko. Nova čudesa, 
koja se događaju na Bernardičin zagovor, daju 
kršćanskom srcu slutiti, da nije daleko veseli 
dan, kad će Bernardici i na zemlji zasjati oko 
glave aureola (sjajni vijenac), te će biti pro¬ 
glašena sveticom. 


Molitva 

»Zdravo Marijo.« 

Sveta Marijo, Majko Božja, podaj nam mi¬ 
lost da i mi umremo poput Bernardice sa Tvojim 
i imenom Isusovim u srcu i na ustima, da ga 
onda uzmognemo blagoslivljati, te mu sa anđe¬ 
lima i svecima pjevati hvale za svu vječnost! 

»Naša Gospo Lurdska, moli za nas.« 

XXIX. POGLAVLJE 

Ustanove u Lnrdu. 

Prvi nalog koji je bila Neoskvrnjena Djevica 
dala Bernardici bio je: »Idi i kaži svećenicima, 
da hoću da mi se ovdje sagradi kapela«. I ta ka¬ 
pela, velika kao stolna crkva, bogata kao riznica 
puna čudesnih dragocjenosti, sazidana na vr¬ 
huncu Masabjelske hridine sva iz mramora, bi¬ 
jeli se kao snijeg i diže nebu pod oblake svoje 
velike i ponosne tornjeve. Ali naskoro je postalo 
ovo svetište tijesno i potrebno je bilo, da se do 
njegovog podnožja sazida još jedna šira crkva, 
a da se to zbude trebalo je odstraniti jedan či¬ 
tavi brijeg granita. Kad je taj posao svršen, na 
tom je mjestu u obliku kruga sazidana crkva 
Svete Krunice. Ali mnoštvo svijeta raslo je iz 
dana u dan i govorilo sa pjesnikom: 

»Hramovi Tvoji Gospodine, tijesni su za moje 
srce, 

Razorite zidove njihove- tijesni su, ne mogu 
obujmiti mi dušu!«*) 

I tako je nastao pred crkvom sv. Krunice 
hram, do tada nečuvene veličine, ne imajući dru¬ 
gog svoda do nebeskog, niti drugih zidova do 
dviju mramornih ograda, koje polaze sa krova 
crkve sv. Krunice i spuštaju se polagano u formi 
elipse kao dvije bijele majčine ruke. Na tom se 
prostoru mogu tek razviti u svom veličanstvenom 
sjaju svečani obredi, kojima prisustvuju najra- 
zličitija hodočašća na svijetu. Ta i Blažena je 


*) Lamarten: Pijev noćf. 







Djevica bila kazala: »Hoću da mi vjernici dolaze 
ovamo u procesiji«. 

Opisali smo prvu procesiju, koja je bila 4. 
travnja 1864. Odonda je Lurd gledao svake 
godine, kako na stotine procesija dolazi, da po¬ 
hodi crkvu i blagoslovenu Špilju. 

Otkuda dolaze? Tko bi to mogao izbrojiti, 
pitaj radije ima li koja strana svijeta, otkud ne 
dolaze? U Lurdu se čuju govori svih jezika, tu se 
sastaju svi narodi, da se poklone Kraljici sve¬ 
mira. Najviše ima dašto naroda iz Europe, gdje 
vlada katolička vjera, osobito iz Španjolske, Ita¬ 
lije, Švicarske, Njemačke, Belgije, Holandije, 
Engleske, te podunavskih država, a napokon naj¬ 
više iz Francuske, koju, premda je možda ne¬ 
vrijedna, na osobiti je način miluje Marija, tako 
te je Nebeska kraljica tu zemlju u jednom te 
istom vijeku pohodila više puta: u Parizu, u Sa- 
letu, u Lurdu i Pontmenu. 

Postoji za tjelesne kaošto i za duhovne stvari, 
onaj zakon da uzrok uvijek odgovara posljedici. 
Koji je dakle prvotni uzrok ovom nečuvenom 
pokretu ljudi i stvari prva pokretna sila ovoga 
čudesnog pokreta, koji već toliko godina postoji, 
a ne smanjuje se nego velebno raste i slavi po¬ 
bjedu nad svim zaprekama? Mi ne znamo dru¬ 
gog odgovora da kažemo, nego da je to učinila 
riječ jedne male pastirice, koja tvrdi da je vi¬ 
djela ono, što nije vidio nitko drugi, da je čula 
ono, što nije čulo ničije uho. I eto taj mali ne¬ 
znatni uzrok imao je najčudesnije posljedice. 
Tko može ovo razumjeti i protumačiti ikako 

drukčije, nego li tako da priznaje da se događaju 
čudesa na svijetu! 

Čudnovatom brzinom su napredovale razli¬ 
čite crkvene ustanove u Lurdu, što nam poka¬ 
zuje životnu snagu katoličke vjere. Sjetimo se 
toga u kratko. 

Godine 1872. dok je još Francuska pobije¬ 
đena od Njemačke krvarila, donijele su sve po¬ 
krajine i sva hodočasnička mjesta svoje bogate 
zastave u Lurd kao otajstveni zavjet Mariji, a 
njima se pridružiše također zastave mnogih dru¬ 
gih naroda. Tristotine dragocjenih zastava raz¬ 
vijeno je naokolo u gornjoj bazilici, te joj to po- 
daje osobiti čar. 

Četiri godine kasnije, godine 1876. bude ba¬ 
zilika posvećena, a kip naše Gospe bude svečano 
okrunjen po odredbi slavnog Pape Pija IX., koji 
je svečano objavio dogmu (članak vjere) o Ne¬ 
oskvrnjenom Začeću BI. Djevice Marije. Toj 
slavi je prisustvovalo tridesetičetiri biskupa, je¬ 
dan kardinal, trihiljade svećenika i stohiljada 
vjernika. 

Isto je tako velik broj bio nazočan i na dva- 
desetipetu godišnjicu ukazanja, g. 1883. Na taj 
je blagdan bio postavljen temeljni kamen crkve 
sv. Krunice, čije je posvećenje g. 1901. bilo ta¬ 
kođer znamenit dogođaj za Lurd. Pri posve¬ 
ćenju bilo je prisutno dvadesetipet biskupa, dva 
kardinala i jedan patrijarh. 

Osim običnih hodočašća sa poprečno stope- 
deset hiljada ljudi godišnje, došlo je iz svih dru¬ 
štvenih slojeva hodočašća sastavljenih od samih 
muškaraca pripadnika pojedinih staleža: zako- 

nodavci, poslanici, učenjaci, oficiri svih stupnjeva, 
plemići, obrtnici i seljaci, povezani bratstvom 
vjere, ljubavi i molitve. Takvo jedno hodo¬ 
čašće brojilo je g. 1903. šezdeset hiljada mu¬ 
škaraca. 

Radi tolikog mnoštva pobožnih putnika kroz 
osam mjeseci velikih hodočašća, moralo je želje¬ 
zničko društvo južne Francuske uvesti poseban 
red. Mali gradić Lurd, koji prije nije imao skoro 
nikakvog željezničkog prometa, sad je najpro- 
metniji grad na onoj pruzi. Na lurdskom se ko¬ 
lodvoru sada godišnje iskrcava više od milijun 
putnika, a to su ponajviše hodočasnici. 

Što da kažemo o lurdskim svečanostima, koje 
nadilaze svojim čarom i najljepši opis? 

Odmah poslije ponoći počnu se čitati mise u 
Špilji i na svim oltarima u obim bazilikama i u 
kripti. Posvuda se dijeli sv. Pričest hodočasni¬ 
cima. U 10 sati je svečana pjevana misa u jednoj 
od bazilika, ili pod vedrim nebom u njihovoj 
blizini. Najodličniji propovjednici propovijedaju 
riječ Božju. Poslije podne se održaje procesija 
sa Presv. Oltarskim Sakramentom. 

Posve je naravno, da se prava pobožnost pre¬ 
ma BI. Djevici spaja sa pobožnošću prema Isusu, 
koji je živ i prisutan u Presv. Oltarskom Sakra¬ 
mentu. Po Mariji dolazimo k Isusu, rekao je sv. 
Bernard. 

Procesija polazi iz Špilje. Puk se podijeli u 
dva reda, među njima idu skupine Marijine 
djece, ili druga crkvena društva sa svojim za¬ 
stavama. Za ovima dolazi uvijek mnogobrojno 
svećenstvo sa svijećama, najzad pod baldahi- 




























Soba sa krevetom i stvarima BI. Bernardice. 
























nom biskup sa Svetotajstvom. Euharističke se 
pjesme pjevaju svečano i pobožno od putnika sa 
puno čuvstva vjere, poklonstva i ljubavi. 

Prizor bude vrlo dirljiv kada povorka stigne 
pred crkvu sv. Krunice. Sa svake strane doni¬ 
jeli su dragovoljni nosači, ti junaci kršćanske lju¬ 
bavi, bolesnike svake vrsti, dobe i staleža. Te 
su bolesnike njihovi liječnici već napustili, jer im 
znanost nije znala pomoći. Tih bolesnika imade 
često po hiljadu i više i sada tu leže u svojim 
nosiljkama i kolicima. Na to počnu neprestana 
zazivanja k Isusu riječima, kojima su ga zazi¬ 
vali bolesnici, dok je živio i hodao po Judeji;*) 
međutim biskup, koji nosi Svetotajstvo, obilazi 
polagano oko bolesnika, što leže, blagoslivlja 
svaki njihov red napose sa Svetotajstvenim Isu¬ 
som, koji je Gospodar života i smrti. Kadkada 
se na tom ograđenom prostoru odjednom začuje 
krik radosti, kome slijede tisuće drugih, da se 
sve ori. Što se dogodilo? Neki je umirući bolesnik 
uskrsnuo na novi život ili se neki uzeti uspravio, 
ili je neki slijepi progledao ili se kakva odvratna 

*) To su gromki zazivi svećenika koji klečeći ras¬ 
prostrtih ruku pobožno viču i koje puk ponavlja: 

Gospode, bolestan je onaj koga Ti ljubiš; 

Gospode, daj da vidim; 

Gospode, daj da čujem; 

Gospode, daj da hodam; 

Gospode, reci samo jednu riječ i ja ću biti zdrav; 

Gospode, mi vjerujemo, ali umnoži vjeru našu; 

Ti si uskrsnuće i život; 

Majko Isusova moli za nas; 

Naša Gospo Lurdska, moli za nas. 

rana zatvorila ili se kljasto udo uravnalo. KolU 
koga li ganuća! Koliko li oduševljenja! 

Veličanstvena se pobožnost^svršava blagoslo¬ 
vom Presvetog Sakramenta, što ga mnoštvo kle¬ 
čeći prima, te mu se u dubokoj tišini klanja. 

To je svečani čas, kad su ganuta sva srca, kad 
se s očiju kidaju suze. To je čas, kada se zbivaju 
duševna ozdravljenja, za koja ne postoji, kaošto 
postoji za ona tjelesna nikakav liječnički ured, 
da ih potvrdi; ova se ozdravljenja bilježe samo 
na nebesima. Može se sa sigurnošću ustvrditi, 
da nema možda na cijelom svijetu kraja, gdje 
se događaju tolika obraćenja kao u Lurdu. U 
koliko li se srdaca vjera ovdje od sna probu¬ 
dila ! A kolikim li se drugima, koji vjeru uopće 
nisu nikad ni imali, ovdje otvorilo srce njezi¬ 
nom slatkom i spasonosnom utjecaju! Ovi sretni 
robovi, pošto su se u donjoj crkvi bazilike ispo- 
vijedili, zamijenili su breme svojih opačina sa 
Božjim oproštenjem i dobili mir srca. 

Kad prođe dan, koji nam se tu čini uvijek 
prekratkim, tada pokrije noć svojom tamnom 
koprenom prirodu. Ali odmah zatim počne 
izbijati odsjev velikog svijetla. Sva bazilika od 
temelja pa do vrhunca nehotičnih tornjeva za- 
sine s tisuću raznobojnih svijeća, postavljenih po 
glavnim crtama gotske građevine, te se ona od- 
razuje na tamnomodrom nebeskom svodu. Time 
je dan znak! U isto se vrijeme zapale mnogo¬ 
brojne svijeće i počnu se micati. Tko to gleda 
sa povišenog mjesta, pričinja mu se, da je to 
neka bajoslovna rijeka, koja kreće čudnim za¬ 
vojima, a njezini su talasi slični onima na oceanu 


kad fosforesciraju (svjetlucaju) za mirne ljetne 
noći. Iz tih se blještavih valova diže silni, skla¬ 
dan i veleban pjev, koji se — što je nečuveno 
— sastoji uvijek iz jednog te istog pjevanja, a 
njegove se riječi uvijek križaju i miješaju ali 
nikad ne čine nesklada, kao ni svečani pjev 
bučnog oceana. A koja je to tako čudesno lijepa 
pjesma, koju pjevaju? Ona glasi: »Ave, Ave, 
Ave Maria — Zdravo, zdravo, zdravo Marijo!« 
To je pjev, što ga pjeva deset, dvadeset hiljada 
duša a to opetovanje nikada ljudima ne dodija, 
jer se duše nikada ne zasite toga pjevanja, a da 
ga ne bi željeli još uvijek opetovati. 

Dotle oni, koji to gledaju začuđeno se pi¬ 
taju, je li to nebesko ili zemaljsko slavlje? 

Ali svakome slavlju na zemlji dolazi kraj, a 
da nije tako, ovo bi slavlje po svojem raspolo¬ 
ženju bilo nebesko. Kada se svi slojevi procesije 
gusto smjeste u prostoru blizu bazilike sv. Kru¬ 
nice, tad to izgleda kao neko zvjezdano jezero. 
Na dani znak umukne pjevanje. Tada silno jaki 
glas intonira » Vjerujem « (Kredo) a glasovi one 
silne skupštine mu se pridruže i zapjevaju ga u 
veličanstvenom jednoglasju. Oduševljenje, koje 
je vladalo, dok se pjevalo: Sred te se pećine«, 
pretvara se sada u duboku sabranost kršćanske 
duše, koja je sretna i ponosna, da može pred 
nebom i zemljom izraziti i potvrditi svoju vjeru 
na ovom blagoslovljenom mjestu, gdje svaki- 
danja čudesa tako sjajno potvrđuju istinitost 
svih istina, koje je Bog objavio svojoj Crkvi. 
Sve one divne utiske i nauke, koje čovjek doživi 
tokom jednoga dana u Lurdu, ne može on ljepše 

završiti, nego li pjevanjem uzvišenog > Vjero¬ 
vanja /« 

Molitva 

»Zdravo Marijo .« 

O Marijo, Kraljice neba i zemlje, dok ze¬ 
maljske zabave i slavlja ponajviše ostavljaju u 
srcima samo nezadovoljstvo i umornost, te vri¬ 
jeđaju savjest, Tvoja i Isusova slavlja donašaju 
slatkoću našim srcima, te su nam izvor svakoga 
dobra. Ona nam sobom donose radost, veselje i 
ufanje, te nam daju, da okusimo slasti, koje 
ćemo u punoj mjeri tek u raju zauvijek uživati. 

»Naša Gospa Lurdska, moli za nas.« 

XXX. POGLAVLJE 
Hodočašća u Lurd. 

O lurdskim hodočašćima postoje dva među* 
sobno protivna proročanstva: jedno koje je po¬ 
ručila Bernardica župniku lurdskom u ime Ne¬ 
beske Gospođe, koja joj je kazala: »Hoću, da 
mi amo dolaze u procesiji«, a drugo je ono, 
koje je nedostojno i s visoka dobacio na go¬ 
vornici francuskog parlamenta, inače slavni dr¬ 
žavnik Tier veleći: »Ta će hodočašća biti krat¬ 
kotrajna, jer hodočašća nisu danas više u obi¬ 
čaju«. Taj veliki govornik živio je dosta dugo, 
te je mogao uvidjeti, da je bio i u ovoj, kao i u 
mnogim drugim stvarima, loš prorok i neraz¬ 
borit sudac. Hodočašća su ušla tako u običaj, da 
su u devetnaestom stoljeću zauzela toliko maha, 
kakva nisu imala ni u najoduševljenijim stolje¬ 

ćima srednjega vijeka, što i jest moguće radi na¬ 
pretka sadanjih prometnih sredstva. 

Htijući da poluči tu svrhu, izabrala je Provid¬ 
nost dva muža, koja su bila prema Njoj dosta 
protivna raspoloženja. 

Prvoga je Providnost potražila između uče¬ 
njaka i književnika, a to je bio Henrik Laser. 
Taj daroviti pisac bio je već tada izašao na glas, 
no njemu je bilo mrsko umočiti pero na obranu 
vjere, za koju je on malo mario. Bog ga je 
udario bolešću na očima, od koje je imao na¬ 
skoro posve oslijepiti. Zaludu su se oko njega 
mučili svi specijalisti za očne bolesti, bolest nije 
ni za dlaku popustila. U to se jedan njegov pri¬ 
jatelj,*) poznata ličnost, inače protestant, vra¬ 
ćajući se sa kupka iz Kutere-a, bio navratio iz 
puke znatiželje u Lurd. Ono što je tamo vidio 
i čuo, silno ga se dojmilo. Odmah javi on to 
Laseru, te ga pozove, neka se on kao katolik, 
utekne čudesnom lijeku lurdske vode. Bolesnik 
se prenerazi, što mu nešto takva savjetuje baš 
taj prijatelj, te se odmah usprotivi, i to iz dva 
razloga, prvo što nije imao nimalo vjere, a 
drugo, zato, jer bi, ako bi ozdravio, morao pro¬ 
mijeniti svoj način života i morao bi se odreći 
koječega, što bi za njega bilo preteško. Njegov 
prijatelj, protestant, nije popuštao, već ga sa 
svojim dokazima natjera, te je konačno pristao, 

*) Frajisine senator i akademik, višekratni ministar 
i ministar predsjednik, spretni političar, koji i ako nije 
bio nevjernik ipak je katoličkim interesima mnogo 
škodio. 

da posluša savjet. Prijatelj protestant sjede za 
stol i odmah napiše pismo u Lurd, moleći da se 
Laseru pošalje vode iz Špilje. 

Za nekoliko dana stiže iz Lurda poštom omot 
sa posudom, koja je sadržavala jednu litru vode 
iz vrela Špilje. Laser drhćući otvori omot, padne 
na koljena, pomoli se iz sveg srca Bogu i zamoli 
ga, da mu oprosti grijehe. Okrijepljen tom mo¬ 
litvom natoči u jednu zdjelicu lurdske vode, 
zatim opet poklekne i reče na glas: »O Pre¬ 
sveta Djevo Marijo, smiluj mi se i ozdravi moju 
tjelesnu i duševnu sljepoću!« Zatim protrlja 
jedno pa drugo oko ručnikom namočenim u lurd- 
sku vodu. »Šta mislite, pripovijeda on sam, 
kakvo je bilo moje uzbuđenje ili rekao bi skoro, 
užas! Jedva sam se bio dotaknuo ovom čudo¬ 
tvornom vodom svoga čela i očiju, ja se osjetim 
posve zdrav ; najedamput, a da nisam ni časak 
čekao .. . Pošao sam još iste večeri na sv. ispo¬ 
vijed, a drugo sam jutro primio sv. Pričest, da 
se zahvalim Bogu za toliku milost.« 

Od ovog je dana g. Laser oduševljeno pri¬ 
grlio kršćanski život sa svim njegovim zahtje¬ 
vima, dok se on toga prije toliko bojao. Postao 
je apostol Lurda i njemu posvetio sav svoj knji¬ 
ževnički rad i dobar dio svoga imetka, a nadasve 
kao pisac svoj rijetki talenat, te je upoznao 
svijet sa lurdskim čudesima. Njegovo prvo djelo 
o tome, koje je izašlo godine 1869., razgrabilo 
se čudnovatom brzinom i bilo prevedeno skoro 
na sve svjetske jezike. Nijedna knjiga nije imala 
toliko uspjeha, koliko ta, niti je doživjela toliko 
izdanja. Bila je kao silni glas trublje, koji je 


odjeknuo širom svijeta. Narodi su se tom glasu 
odazvali i pohrlili u Lurd, da počaste i zazovu 
u pomoć Neoskvrnjenu Djevicu Mariju. Laser 
je umro u mjestu Ku u Francuskoj g. 1900. 

Da se taj čudesni pokret lurdskih hodočašća 
sredi i uredi, Božja je providnost uskrsla još 
jednoga drugog, da tako kažemo, apostola, koji 
je osim toga, što je bio vrsni i revni kršćanin, 
bio i veliki govornik i organizator, a to je bio 
O. Pikar, vrhovni upravitelj reda Augustini- 
janaca Asumpcionista. 

Iza rata g. 1871., u kome je Francuska mnogo 
tjelesno i duševno izgubila, O. Pikar mnogo 
učini, da podigne u narodu kršćanski život, ute¬ 
melji društvo Gospe od Zdravlja sa svrhom da 
se njegovi članovi posvete djelima duhovnoga i 
tjelesnoga milosrđa. To je društvo dopuštenjem 
pape Pija IX. priredilo prvo narodno francusko 
hodočašće u Lurd. Već je slijedeće godine tre¬ 
balo više vlakova, koji su se od godine do go- 
din umnožavali. Na dvadesetipetu godišnjicu 
1897. bilo je potrebno osamnaest vlakova; 1899. 
dvadeset; 1906. dvadesetišest, a 1913. i 1914. 
čak tridesetitri vlaka za jedno takvo hodočašće. 

Osim toga su u svakoj francuskoj biskupiji, 
a i drugdje ustanovljena slična društva sa istom 
svrhom. Bi li na to mogao netko reći, da dan¬ 
danas nisu više hodočašća u običaju?! 

Narodna su hodočašća bila uvedena i kod 
drugih naroda. No osim toga su ona u Fran¬ 
cuskoj došla na krasnu i dirljivu misao, te su 
uvela vlakove za siromašne bolesnike, uzimajući 
na sebe sav putni trošak, izdatke za lijekove, 




prehranu i stanovanje. Da se to lakše postigne, 
uredilo se u tu svrhu sabiranje dobrovoljnih da- i 
rova, koji su već g. 1879. narasli do 70.000 fra¬ 
naka, a to znači današnjih naših milijun dinara, 
te po tome možemo lako razabrati veliku po- 
božnost i milosrđe. Zaista su čudesne sve stvari, 
koje se bilo kako tiču Lurda. Ta milosrdna 
Božja ustanova dovela je već između 1873. do 
1908. tridesethiljada bolesnika, a sad se taj broj 
u tolikom razdoblju gotovo i potrostručio, osim 
što je veliki broj siromašnih bolesnika ozdravio, 
što sve svjedoči za istinitost onoga, što se dogo¬ 
dilo i još se događa u Lurdu. 

No ima još jedna uredba, nipošto službeno 
propisana, već slobodna, ovisna jedino o kršćan¬ 
skoj ljubavi, a to su dobrovoljni nosači i posluž- 
nici bolesnika, ti novi vitezovi pod zaštitom 
Gospe od Zdravlja. To su ljudi ponajviše iz 
viših krugova, imućni, a vrlo velikodušni. Za 
vrijeme hodočašća i praznika dolaze oni u Lurd 
na svoj trošak, da pomažu siromašnim bolesni¬ 
cima, zatirući tako socijalnu mržnju, koja dijeli* 
razne ljudske slojeve. To je prava demokracija, 
koja ne troši svoje dohotke na bučne zabave, ni 
na skupocjeno besposličenje. Pogledajte ove 
vrsne mlade ljude sa njihovim kožnatim naram- 
nicama, štono su znak posla, što ga obavljaju, 
pa one plemenite dame s aristokratskim rukama 1 
bijelim pregačama! Svaki od njih stoji na svome 
određenome mjestu; na kolodvoru, kada dolaze 
bolesnici nalaze se dame, da ih nježno sokole i 
pomognu, muškarci da ih prenesu na nosiljke i 
voze do hotela ili prebivališta. A taj neugodni 

posao vrše oni svaki dan od ranog jutra do ve¬ 
čera, kad sunce žeže ili kiša pada, prenose bo¬ 
lesnike i voze ih u kupelj ili pred Špilju, dok ih 
bolničarke s osobitim poštovanjem poslužuju. 

Vidimo kako se oni natječu sa još drugim po¬ 
žrtvovnim osobama, koje nose slavno ime One, 
koja tješi žalosne i olakšava njihove boli, a to 
su Male Sestre Uznešenja. To je društvo za¬ 
pravo redovnička kongregacija. A premda je to 
društvo vrlo mlado po svome postanku, ipak je 
već posvuda na glasu, rasprostrlo je svoje grane 
i po starom i po novom svijetu bez napadnog 
naprezanja. Ta je bratovština jedino svojom do¬ 
brotom i požrtvovnošću postigla, da se Maloj 
Sestri svijet divi. Te sestre dvore bolesnike po 
željeznicama i primaju na se i najveći trud, koji 
se još povećava radi uskog prostora i pomanj¬ 
kanja svake udobnosti na mjestima, gdje one 
vrše svoju službu. A kad se bolesnici u Lurdu 
iskrcaju, tada Malih Sestara štono su bolesnike 
dopratile u Lurd, nestane i ne sretaš ih nigdje u 
javnosti, ako ne možda u stalnoj bolnici, jer im 
njihova skromnost ne dopušta, da se gdje javno 
pojave, pa bilo i za to, da obave dobro djelo. 

Divno je to i daje nam lijep primjer, osobito 
ako to na svoje oči gledamo! Takve nadčovječne 
primjere može da stvara samo kršćanska vjera 
i milosrđe. Je li dakle čudo, da ta velika djela 
požrtvovnosti, koja se neprestano umnožavaju 
na tome mjestu, gdje je takorekuć i zrak zasićen 
molitvom i djelima milosrđa, budu često nada¬ 
rena čudesnim ozdravljenjima? 

O. Pikaj-, utemeljitelj ove redovničke udruge, 
umro je u Rimu g. 1903. ali njegovo djelo nije 
s njim umrlo. Kad je Elizej pobrao Ilijinu kaba¬ 
nicu, prešao je na njega Ilijin duh, a tako i ho¬ 
dočašća o. Pikar-a, kojima je on bio duša kroz 
trideset godina, pobjedonosno su napredovala ši¬ 
reći svoju milosrdnu djelatnost. 

Nebrojeno mnoštvo hodočasnika dolazi u 
Lurd sa svih strana svijeta, a to je tek jedan ma¬ 
leni dio svih onih, koji se mole Gospi Lurdskoj. 
i Nju časte. Koliki bi željeli udovoljiti riječima 
Blažene Djevice: » Želim vidjeti ovdje mnogo 
svijeta « (3. ukazanje), ali nisu kadri, da to 
učine, jer im velika udaljenost i troškovi ne do¬ 
puštaju. Pa i svakog onoga čovjeka, koji je 
jednom vidio Lurd, opet ga želja vuče za Lur- 
dom. Katolička je pobožnost, da bar donekle 
udovolji raširenoj pobožnosti, pomnožila Lurd u 
mnogim mjestima. Ne samo da se posvuda časti 
idealna slika Neoskvrnjene gotovo u svim cr¬ 
kvama na svijetu, već se na mnogim mjestima 
sazidala i Lurdska Špilja, pa i crkve slične onoj 
u Lurdu. Lurd je posvuda, na svim kopnima, 
obalama i otocima svijeta. 

Lurdsku ćeš Špilju naći u papinskim vrtovima 
na Vatikanu u Rimu, gdje sretaš Svetog Oca 
Papu, kako se pred njom moli. Svi su narodi 
Europe izdubli u pećinama ili sagradili Lurdske 
Špilje; nalazite ih pred samim carigradskim vra¬ 
tima u Feri-keju, gdje ,su se dogodila čudesa, u 
Meksiku i Chile, u centralnoj Aziji i divljoj 
Africi, svuda, kamo je doprla noga katoličkog 
misijonara- 

Gdjegod ljudi časte lurdsku Gospu, tamo uz¬ 
vraća ona svojoj djqci za njihovo pouzdanje 
sjajnim darovima. Ta je pobožnost prema lurd¬ 
skoj Gospi zbilja općenita, kaošto je i Crkva 
Isusa Krista općenita, te zato i nosi ime kato¬ 
lička. 

Molitva 

»Zdravo Marijo .« 

O naša Gospo Lurdska, kada si se ukazala 
Bernardici u Masabjelskoj Špilji, Ti si je oba¬ 
sjala tracima nebeskoga svijetla. Odraz toga 
svijetla začarava još i danas naše hodočasnike. 
Isprosi nam milost, da ostanemo vazda vjerni 
Isusu, da nas naše teško hodočašće kroz ovaj 
svijet, dovede u lijepi raj, gdje ćemo se s Tobom 
sjediniti u nebeskom gledanju. 

»Naša Gospo Lurdska, moli za nas.« 

XXXI. POGLAVLJE 
Lurd i čudesa . 

Gospodin naš Isus Krist tvorio je za svoga 
života na zemlji čudesa, On je tome sam kazao 
razlog: »Djela, koja mi dade Otac da ih izvr¬ 
šim, ta djela koja činim, svjedoče za mene, da 
me je Otac poslao.« (Iv. 5, 36.) »Ako meni ne 
ćete vjerovati, djelima vjerujte.« (Iv. 10, 38.) 
Čudesa je dakle Isus smatrao kao neko dokazno 
svjedočanstvo svojega poslanja, kao jamstvo 
istinitosti Njegovih riječi i kao potvrdu Njego¬ 
voga Božanstva. 

- Čudesa su doista neko prekidanje prirodnih 
zakona po kojima Bog stvara svijet. Zato može 
začetnikom i tvorcem čudesa biti samo Stvori¬ 
telj, jer samo je On gospodar svoga zakona. 
Kada stojimo pred takvim jednim čudom, mo¬ 
ramo da kažemo ono, što su kazali egipatski 
mudraci, kad je njihovu zemlju snašlo ono sedam 
teških nevolja: »Ovo je prst Božji«. (Ek. 8, 
19.), ili sa psalmistom: »Gospodin je to učinio«. 
(Psi. 117, 22.) Tome priznanju zdravog ra¬ 
zuma može se dodati i drugo priznanje, naime: 
Pošto je Bog čista istina, to On ne može dopu¬ 
stiti, da čudo posluži nekoj laži. Moramo dakle 
vjerovati Isusu Kristu, koji je tvorio čudesa. On 
je rekao, da je Bog, dakle je i bio, kako je to 
čudesima dokazao. To je zaključak zdravog ra¬ 
zuma, protiv koga se uzalud bori farizejska 
tvrdoglavost. 

Tako je punih devetnaest stoljeća tumačilo 
sva čudesa, te je vazda zdrav razum potvrdio, 
da čudesa, što se zbivaju u krilu katoličke crkve, 
dokazuju božansko djelo Isusa Krista. Farizeji 
svih vremena imali su prilike, zašto da se vr¬ 
polje, kao i njihovi predšasnici, jer čudesa su ih 
uvijek primorala ili da šute ili da izlanu kakvu 
budalaštinu. 

Što sve nisu izmislili moderni farizeji, da ras¬ 
tumače nekim naravskim razlozima čudesa, koja 
ne mogu zanijekati! Oni su se utekli nekim samo¬ 
zvanim znanstvenim teorijama, kojima su dali 
zvučna i zakučasta imena, kao hipnoza, auto¬ 
sugestija, psihoterapija i slično, čime nisu ništa 
postigli, već dokazali svoju nemoć, te je njihov 

poraz još jače odjeknuo. Kako li se lijepo obisti- 
njuju na njima Isusove riječi: »Svaki, koji se uz- 
visi, ponizit će se.« (Luk. 18, 14.) To je vjeko- 
vita kazna za oholost onima, koji se ogriješe o 
Boga ili o njegova djela. 

Treba se samo sjetiti ozdravljenja, koja smo 
već prije spomenuli, kao ono Burie-ovo, ili dje¬ 
teta Buoor-a. Ima li tu mjesta kakvoj hip¬ 
nozi, kad odjednom ozdravi oko, koje je bilo 
izgubljeno pred dvadeset godina. Ima li kakve 
autosugestije, kad umiruće dijete naglo ozdravi 
samo time, da se ga drži četvrt sata u ledenoj 
vodi? Već bi i samo ta .dva čuda bila dovoljna, 
da se dokaže bez daljnje rasprave, da lurdska 
voda tvori čudesa. A ipak, dogodilo se tu više, 
nego li hiljadu ozdravljenja, koja su po liječ¬ 
ničkoj komisiji znanstveno dokazana! 

Mnoštvo tih čudesnih ozdravljenja priječi, da 
svaki pojedini slučaj tako jako odjekne, kao što 
bi odjeknuo kad bi stojao osamljen. U množini 
se pojedinac gubi, kaošto se gubi i pojedini glas 
nekog glazbala u svirki glazbe, kojoj ipak on po- 
mnaža jakost. 

Navest ćemo ipak neka od tih čudesa, jer su 
okolnosti u kojima su se zbila vrlo značajna, te 
nam ne daju, da ih zaboravimo. To su zname¬ 
niti slučajevi ozdravljenja Petra Rider-a i Ga- 
brijela Gargana. 

Dne 16. veljače 1867. zgnječilo je stablo 
lijevu nogu radniku Petru Rider-u iz općine 
Žabek blizu Ostenda u Belgiji. Liječnici su usta¬ 
novili da su mu malo niže koljena prelomljene 
obadvije kosti potkoljenice, t. j. goljenična i lisna 

kost (tibia i fibula). Na tome mjestu nastala je 
teška gnojna rana, dok se još jedna druga otvo¬ 
rila na nozi otraga. Malo po malo zaredali su 
se mnogobrojni liječnici, da savjetuju i liječe 
ranu. Svi su se u tome složili, da je rana neizlje¬ 
čiva i da ne preostaje drugo, nego da se nogu 
odreže. Tome se bolesnik odlučno protivio. Po¬ 
slije nekoga vremena otkine se komad kosti, 
koga su iz rane odstranili. Ustanovilo se, da su 
se prelomljeni okrajci kosti rastavili jedni od 
drugih za tri centimetra. Takvo je stanje potra¬ 
jalo osam godina, a to je vrijeme bolesnik spro- 
veo u neprestanim, katkada i nepodnosivim bo¬ 
lovima. 

Dne 7. travnja 1875. pođe taj bolesnik sa svo¬ 
jom ženom Gospi Lurdskoj, koju su bili natrag 
nekoliko godina sazidali u Ostaker-u blizu 
Gand-a. Onamo je hodočastilo mnogo ljudi. Bo¬ 
lesnik je prevalio put dijelom željeznicom a 
dijelom kolima, te je taj put bio za njega prava 
muka. Ubogi je ranjenik došao do Špilje vukući 
se na svojim štakama. Bilo je muka gledati ga, 
kako za sobom povlači bolesnu nogu, koja se 
okretala amo i tamo viseći samo na koži i mesu. 
Nakon što je popio malo lurdske vode, koje tamo 
uvijek imadu, moleći se obašao je dvaput onu 
jednostavno sazidanu špilju, zatim sjedne pred 
kip Blažene Djevice. 

No gle, najedamput on ustade i kao da se ne 
sjeća da je bolestan, bez potpore pođe i klekne 
pred časnim kipom Blaž. Djevice. Bio je pot¬ 
puno zdrav. On ustade i mogao je sada hodati 
kao svaki zdravi čovjek. 


Mnoštvo se svjedoka očevidaca osvjedočilo, 
da su se one kosti spojile, a od čitave je bolesti 
bilo vidjeti samo brazgotinu, koja je označivala 
mjesto, gdje je bila rana. 

To je ozdravljenje pobudilo u Belgiji veliko 
iznenađenje i silno zanimanje u liječničkim kru¬ 
govima. Taj je dogođaj obratio mnogo slobod¬ 
nih mislilaca, a jedan je liječnik, koji je liječio 
ranjenika iskreno i javno priznao svoje obra¬ 
ćenje. 

Petar Rider živio je iza svog čudesnog ozdra¬ 
vljenja dvadeset i tri godine, a umro je od upale 
pluća u dobi od 75 godina. Godinu dana iza nje¬ 
gove smrti bude njegovo tijelo, na molbu više 
liječnika, otkopano, a noge na zglobovima ko¬ 
ljena odsječene. Na objema kostima lijeve noge 
vidjelo se tragove preloma, ali su začudo kosti 
bile isto tako duge, kao i one na desnoj nozi, 
premda je prije ozdravljenja bio otpao znatan 
komad kosti. Te su kosti sačuvali da služe kao 
svjedočanstvo. Hodočasnici Lurda mogu vidjeti 
vjerno i točno izrađeni odljev ovih kostiju t. zv. 
faksimil u broncu. 

Nije manje značajan ni slučaj Gabrijela Gar- 
gana, krasnog i inteligentnog čovjeka, komu je 
bilo 29 godina. On je vrlo dobrim uspjehom 
svršio svoje nauke u Angulemu, gdje je nažalost 
izgubio i svoju vjeru. Stupio je u poštansku 
službu i pripravljao se za ispit višeg činovnika. 

Dne 17. prosinca 1890. nalazio se Gabrijel 
Gargan službeno na vlaku Bordo—Pariz. O po¬ 
noći je vlak nekim slučajem smanjio svoju br¬ 
zinu, te ga je stoga nekoliko kilometara pred 

Angulemom dostignuo ekspresni vlak. Kod su¬ 
dara bilo je mnogo žrtava. Gabrijel Gargan bude 
slijedećeg dana u 7 sati u jutro nađen, gdje leži 
u snijegu, deset metara daleko od pruge po 
cijelom tijelu vrlo teško izranjen. On je užasno 
jadno izgledao, te je umirući prenesen u bolnicu. 

Pređimo mukom preko onog vremena, kad je 
beznadno ležao u bolnici i što je sve^tamo pre¬ 
trpio. Dne 8. srpnja 1901. bila je željeznička 
uprava osuđena, da mu isplati silno veliku od¬ 
štetu i da mu isplaćuje redovitu visoku plaću. 
Željeznička je uprava i onako računala, da ce 
kratko vrijeme snositi tu dužnost. 

Iza beznadno sprovedenih dvadeset mjeseci 
u bolnici, bolesnik zatraži, da bude prevezen 
kući, da umre među svojima. Njegova vrlo po¬ 
božna majka, više u brizi za njegovu dušu, nego 
li za tijelo, nije se prestajala moliti za svoje ne¬ 
sretno dijete. 

Bilo je upravo u vrijeme, kad su polazila Na¬ 
rodna hodočašća, kada gospođa Gargan zamoli 
svoga sina, da bi 1 on posao u Lurd. Ispočetka se 
protivio, ali napokon popusti njezinim molbama. 

Putovanje je bilo vrlo tegobno. Donji dio bo¬ 
lesnikova tijela bio je kao mrtav, dok je gornji 
bio tako slab, da je kod svake kretnje mogla na¬ 
stupiti smalaksalost srca (sincope), te še činilo, 
da će bolesnik izdahnuti. Hraniti se nije mogao, 
već su mu dnevice davali hranu po cijevi ravno 
u želudac. 

Nosili su ga na nosiljci, koja je posebno bila 
za nj uređena i obložena strunjačom. Pratila ga 
je njegova majka i jedna njezina prijateljica sa 

jednim bolničarom. No napose treba istaknuti, 
da on sam nije sa sobom na put ponio ni naj¬ 
manju nadu u ozdravljenje. U jutro dne 20. ko¬ 
lovoza, malo prije nego je unišao vlak u lurdsku 
stanicu, njegova mu majka pokaza veliki križ sa 
raspetim Isusom na vrhuncu Kalvarije i reče mu: 
»Eno sinko Lurda, pozdravi Isusa i prosi ga, 
da te ozdravi.« Mjesto odgovora skrenuo je 
glavu na drugu stranu. Da udovolji svojoj majci, 
on se bio prije polaska na put ispovijedio, a kod 
Špilje se pričestio, no ne zato, da udovolji svojoj 
kršćanskoj pobožnosti, nego kao čovjek, koji to¬ 
bože drži do svoje riječi, jer je to bio obećao. 

Uza sve to je on kod te Pričesti, u kojoj je 
njegova vjera tako slabo sudjelovala, oćutio 
nešto čudnovata. Odjednom osjeti neizmjernu 
potrebu, da se moli. Milost je Božja bila pro¬ 
drla u njegovu dušu i širila je po njoj valove 
svojega svijetla i života. Popodne su ga dovezli 
do piscine (kupališta) i položili u vodu, a odatle 
su ga odnijeli pred crkvu sv. Krunice, da bude 
prisutan procesiji sa Presv. Sakramentom. Čim 
je tamo stigao, izgubi svijest, njegovo lice po¬ 
stade kao u mrtvaca, a njegovo tijelo ohladi kao 
lješina. Očekivalo se svaki čas da će izđahnutL 

Kad ali eto pokaza se Svetotajstvo i bolesnik 
otvori oči i dođe k svijesti. Odjednom podupre 
se rukama i pridigne se, a zatim se opet svali u 
svoj ležaj. Podigne se iznova i eto.ga, na zapre¬ 
paštenje svih, koji su to gledali stoji ravno na 
nogama u svojoj dugoj noćnoj bijeloj košulji, 
sličan mrtvacu, koji izlazi iz groba obavit u svoj 
bijeli plašt. Skoči, da pođe za Presv. Sakramen- 

tom, ali ga silom zaustave i prisile, da opet 
legne. 

Bio je posve zdrav, a da nije mogao ni sam 
toga shvatiti. Nije više osjećao nikakve paralize 
(uzetosti), već je počeo osjećati glad u želudcu. 

Odonda je Gabrijel Gargan zdrav i čvrst kao 
ocjel i dolazi svake godine u Lurd, da se Majci 
Božjoj zahvali na milosti. Ali se on nešamo 
moli, već je on jedan od najmarljivijih dobro¬ 
voljnih nosača bolesnika. On proboravi po čitav 
dan u društvu najtežih bolesnika, vozeći ih pred 
Špilju i kupajući ih u piscini. On ih kupa i moli 
se s njima i nesmeta mu trud, niti mu se gadi 
smrad, koji izlazi iz njihovih rana. 

Gabrijel Gargan je silan i jak, elegantne po¬ 
jave i finih poteza. Nosi danas šiljastu bradu, a 
njegovo je čelo ćelavo; to je jedini znak koji mu 
je iza bolesti ostao. 

Molitva 

>Zdravo Marijo.« 

Djevice Moguća ! Naša Gospođo čudotvorna ! 
Budi blagoslovljena poradi svojih nebrojenih 
dobročinstva, što ih iskazuješ nesrećnicima, koji 
se utječu Tvojoj neiscrpivoj dobroti. Osobito 
budi blagoslovljena za potporu, koju pružaš 
našoj vjeri time, što je svojim čudesima štitiš i 
.osvećuješ napadaje i izrugivanja njezinih nepri¬ 
jatelja. 

>Naša Gospo Lurdska, moli za nas.« 

XXXII. POGLAVLJE 
Lurd i Pape. 

Jednog dana reče naš Spasitelj u prisutnosti 
svojih učenika Petru: »Ti si Petar i na toj stijeni 
sagradit ću Crkvu svoju . . . Štogod svežeš na 
zemlji, v bit ce svezano i na nebesima, i štogod 
razriješiš na zemlji, bit će razriješeno i na ne¬ 
besima.« (Mat. 16, 18—19). To je bila investi- 
tuia (podijeljenje) božanske vlasti onome, koga 
je bog postavio glavarom svoje Crkve. Tom 
vlascu vode Petar i njegovi nasljednici do konca 
svijeta sveopći 1 suvereni (vrhovni) nadzor nad 
svima naukama i nad svim, što se na te nauke 
odnosi. Sve ono, što oni osude, jest zlo, a sve 
sto om potvrde, jest dobro, njihove su odluke 
nepogrešiva pravila istine i djeluju na vjeru. Ni¬ 
kakva se misao u filozofskom (mudroslovnom) 
iedu ne može izuzeti od njihove potvrde. Ta se 
vlast proteže, tako daleko, da vrijedi čak i za 
Božja objavljenja, upravljena ljudima, tako da 
ona nisu obvezatna za vjernike, ako nisu priz¬ 
nata od Pape; Pa i druge objave te čudesa su 
podvrgnuta tome pravilu, i ne mogu se pravom 
nazvati tim imenom, dok ih nije kao takva 
priznao glavar Crkve. 

Takva^ potvrda nije uzmanjkala lurdskom 
djelu, vec ju je ono dobilo u vrlo obilnoj mjeri i 
tako očito, da je po tome ono došlo u prve re¬ 
dove Božanskih objavljenja ove vrste. Ta po¬ 
tvrda lurdskih ukazanja nije doduše po svome 

t tep f™ j?. dnaka ob i avi jedne dogme (vjerskog 
danka) ili jedne objavljene istine. Ali premda 






ta potvrda nije tako velikim sjajem i učinkom 
objavljena kao članak vjere ili objava, ona nas 
svojim autoritetom veže, tako te bi bilo drsko 
ili bar nerazborito, da joj se itko protivi. Za 
onoga, tko zna, kako Crkva promišljeno i pola¬ 
gano postupa i kako je skrajno oprezna u ta¬ 
kvim stvarima i kako strogo sudi, ta je odredba 
zakon, koji pred zdravim razumom i pred ljud¬ 
skim vjerovanjem uklanja svaku sumnju. 

Mi smo već prije spomenuli kako se tarpski 
biskup već u prvome početku držao toga stro¬ 
goga načina istraživanja. Tek nakon tri godine 
istraživanja odlučio se, da izreče svoj sud. Pa¬ 
pinska vlast nije imala razloga da posreduje, 
jer se tu radilo o jednoj činjenici, a ne o jednoj 
nauci, a samo u onom slučaju, kada se radi o 
nauci, dolazi u obzir vrhovna naučna vlast (ma- 
gisterium) Crkve. Pa i ako nije o toj stvari 
izdana nikakva definicija (vrhovna točno odre¬ 
đena nauka), ipak razni javni dopisi raznih 
Papa, koji su poslije Lurdskih ukazanja ravnali 
Crkvom, jasno pokazuju, što su o tome držali. 
A to su bili ovi pape: Pij IX., Leon XIII., 
Pij X. i Pij XI. 

Prvi službeni spis koji o tome nalazimo, to 
je pohvala, koju je poslao Pio IX. g. H. Laseru 
i nosi nadnevak 4. prosinca 1869. Tu veli Papa: 
»Ukazanje Neoskvrnjenoga Začeća u lurdskoj 
Špilji jest istinita i svijetla činjenica«. Godine 
1874. daje on kapeli u Lurdu naslov »manje 
bazilike« i dariva svoju sliku u mozaiku, da se 
njom uresi crkveno pročelje. Dvije godine za¬ 
tim daje nalog kardinalu Gviberu, nadbiskupu 


pariškom, da baziliku u njegovo ime posveti, 
a još iste godine šalje u Lurd mnsg. Melju da 
okiuni kip Preblažene Djevice i daje mu naslov 
apostolskoga nuncija. Godinu zatim poklanja 
Neoskvrnjenoj Djevici Mariji, koja se u Lurdu 
časti, zlatnu ružu, koju Pape blagosivlju svake 
godine, te običavaju njome darivati zemaljske 
kraljice i vojvotkinje, koje su toga dostojne. 

U samom Vatikanu ima mnogo uspomena na 
Lurd. Papa drži kip Lurdske Gospe u svojoj 
radnoj sobi. Drugi kip krasi divnu dvoranu 
Neoski vrnjenog Zaceca. A u svoju privatnu ka¬ 
pelicu dao je sv. Otac postaviti bogatu emailnu 
sliku, koja prikazuje ukazanje od 25. ožujka, 
dar preuzv. tarpskog biskupa Lanženie-a. Osim 
toga dao je napraviti u svojim vrtovima špilju 
sličnu lurdskoj, te se do nje često prošeće, da se 
tamo pomoli BI. Djevici. Tu se nalazi i voda 
iz lurdskoga vrela. Nekoliko je puta poslao 
Papa u Lurd njemu poznate bolesnike, da se 
liječe, a lurdsku vodu upotrebljava 1 sam u svo¬ 
jim bolestima. 

Lav XIII. naslijedio je tu pobožnost od Pija 
IX. i pružio je više dokaza, koliko joj je sklon 
la u njegovo je ime god. 1883. položen te¬ 
meljni kamen crkve sv. Krunice po kardinalu 
Desporez-u nadbiskupu Tuluze. God. 1889. bilo 
je to svetište blagoslovljeno po kardinalu Rišar-u 
nadbiskupu pariškom, koji je tom zgodom ime¬ 
novan papinskim legatom. Ista je crkva posve¬ 
ćena po kardinalu Lanženie-u, koji je međutim 
postao nadbiskupom Reimsa i tom prilikom po¬ 
čašćen je naslovom apostolskog legata. Isti je 









Papa također uveo god. 1890. vlastiti časoslov 
i misu Lurdskog Ukazanja, a njegov nasljednik 
Pijo X. proširio je tu dozvolu na cijeli kršćanski 
svijet dne 13. studenog 1907. 

Kaošto njegovi predšasnici tako je i Pijo 
X. uživao, da može iskazati svoju pobožnost 
spram Gospe Lurdske. Vrlo je rado primio pri¬ 
kazani mu dar: veličanstvenu Špilju koja je 
imala da zamijeni prijašnju, sa snimkom bazi¬ 
like. Kad je posao bio dovršen, udostojao se 
je, da sam obavi svečanu posvetu pred cije¬ 
lim papinskim dvorom i mnoštvom naroda dne 
28. ožujka Ta je špilja često bila cilj njegovih 
šetnja ili bolje reći, cilj njegovog pobožnog ho- 
dočašćenja. Pošto jubilarne god. 1908. nije mo¬ 
gao doći u Lurd, zamijenio ga je njegov posla¬ 
nik (legat) kardinal Leko nadbiskup u Bordo, 
koji je u papino ime otvorio svečanost 11. ve¬ 
ljače, na pedesetgodišnjicu prvog ukazanja. 
Među ostalim njegovim duhovnim darovima, na¬ 
pominjemo dragocjeni oprost od 300 dana, koji 
se može namijeniti i za pokojnike, a taj se oprost, 
dobiva svaki put, kada se izgovori: »Naša Gospo 
Lurdska, moli za nas«. 

To posebno štovanje Majke Božje Lurdske 
ima jamačno neki osobiti razlog, s kim je usko 
spojeno općenito kršćansko čuvstvo pobožnosti 
prema Prebi. Djevici, a to je čuvstvo osobito jako 
u Rimu, u papinskoj prijestolnici. A koji je taj 
osobiti razlog? 

Razlog je taj, što se Preblažena Djevica nije 
ukazala u Lurdu iz ikakvih drugih razloga, već 
da donese svijetu Božji odgovor na najvažniji 

bogoštovni čin, što ga je Crkva uvela u novije 
doba, a to je svečano proglašenje vjerskog 
članka, da je Prebi. Djevica Marija bez istočnog 
grijeha začeta, a taj je članak bio proglašen 
u Rimu dne 8. prosinca 1854. od Pape Pija 
IX. Taj nebeski odgovor, koji se osniva na ne¬ 
osporivim čudesima, jest jasna potvrda papinih 
riječi, a u isto vrijeme on je i sigurni lijek protiv 
savremenih zabluda: naturalizma, racionalizma 
i materijalizma. Te zablude imadu svoj izvor u 
zlim knjigama, lošem kazalištu i kinu, iz kojih 
duša naroda usisava sve više i više zle nauke, 
koje se međusobno vrlo malo razlikuju, ali stal¬ 
no dovode do nijekanja svih vjerskih istina. One 
ne priznaju nikakvu objavu, ni pad čovjeka ni 
njegove žalosne posljedice, ni požudu, ni grijeh, 
ni čovječanski spas po Utjelovljenju Sina Bož¬ 
jega, niti Crkvu, niti sakramente. Te krive nauke 
napokon niječu vječnu kaznu za zlo: pakao i 
nagradu za dobro: život vječni. Ne može da 
opstoji nikakva vjera u onom razumu, koji je 
okužen bilo kojom od tih zabluda. Takav je 
čovjek bez vjere, bez religije, bez bogoštovlja, 
čovjek bez Boga. 

Preblažena je Djevica došla u Lurd sa po¬ 
bjedonosnom besjedom, da dade zadovoljštinu 
istini. Ja sam Bezgriješno Zečeće, to će reći, ja 
sam, kako je papa kazao, jedina od Adamovog 
pokoljenja, koja sam bila pošteđena od istočnog 
grijeha, dok se svi ostali rađaju njime okaljani. 
Za tu su vjersku istinu kao za prvo oko na lancu, 
vezani svi ostali vjerski članci. Ta je nauka 
Crkve potvrđena čudesima, a budući da su ču- 










desa Božje djelo ne mogu služiti na potvrdu 
zablude, već jedino istine. Kao što se Crkva 
Isusa Krista za vrijeme apostola podigla na ru¬ 
ševinama pobijeđenoga poganstva, tako je u 
Lurdu, u ovom našem vijeku nijekanja i pro¬ 
padanja, ponovila ona svoju moć. A po tome 
možemo naslutiti, da će ljudi dati Bogu zado¬ 
voljštinu i da će doći kršćanska obnova. To je 
proljeće, koje naviješta ljeto. I upravo zato sa 
tolikim ushićenjem i veseljem slavi papa, biskupi, 
svećenstvo i sav kršćanski narod Onu, koja je 
od uvijek slavljena kao pobjednica nad svim 
zabludama. >>Cunctas haereses sola interemisti 
in universo minulo — Ti sama Djevice } uništila 
si zablude cijeloga svijeta«. 

Molitva 

» Zdravo Marijo ,« 

Budi blagoslovljena navijeke o Neoskvrnjena 
Djevice za sve one velike dobrote, koje si silazeći 
s neba, donijela nama na zemlju. Ti si učvrstila 
našu vjeru, oduševila naše ufanje i raspalila luč 
naše ljubavi. Utvrdi, Majko, sve, čime si na nas 
djelovala, molimo te štiti našu domovinu i sve 
narode koji poznavaju i ljube ime Tvog Božan¬ 
skog Sina Isusa. 

» Pomoćnice kršćana , naša Gospa Lurdska, 
■ violi za na').« 


BILJEŠKE KOJE NADOPUNJUJU OVO 
DJELO 

i. Svjedoci i svjedočanstva . 

Prošlo je nešto više nego po vijeka, otkada su 
se zbili dogođaji, što ih opisuje ova knjiga i 
otkako su se pojavila čudesa, koja je prvi po¬ 
pisao i izdao u svojoj knjizi god. 1908. g. H. 
Laser. 

Očevici su za vrijeme pisca Lasera još veći¬ 
nom živjeli, ali se odonda njihov broj stalno 
umanjuje, dok ih domala ne bude više. No ni 
tada ne će moći neprijatelji vrhunaravnosti biti 
u premoći, jer ne će moći iz srca vjernika išču¬ 
pati vjeru, pa makar oni računali na to, da tada 
više ne će biti moguće, da se kontrolira istina. 
Imajući to na umu, pisao je g. H. Laser u svo¬ 
joj knjizi: »Htio sam kazati sve, dok su svjedoci 
živi. Iznio sam njihova imena i mjesto njihovog 
purebivanja, nek bude svakome moguće, da ih 
pita, da popravi i kontrolira moj rad i istraži¬ 
vanja koje sam ja vodio. Htio sam, da svaki 
čitalac imade mogućnost, da dozna istinu. Ja 
sam ljudima dao mogućnost, da me postide i 
proglase nepoštenim, ako dokažu, da sam la¬ 
gao«. Ta su istraživanja i svjedočanstva, na koja 





se pozivao tako vrstan pisac, bila često prove¬ 
dena, ali se nije nikad desilo, da bi se što našlo, 
što bi bilo pobudilo i najmanju sumnju javnosti, 
premda su javnost podbadale tolike strasti, te 
•je ona imala priliku čuti tolike prepirke i nada¬ 
hnjivalo ju je neprestano prijateljsko i neprija¬ 
teljsko pisanje, člancima u dnevnicima, revijama i 
brošurama. Plod sve te buke bio je, da je vjero¬ 
dostojnost Lurdskih ukazanja samo rasla, a da 
ni na čas nije potamnila. Svjedoci mogu umri¬ 
jeti, ali svjedočanstva ostaju. Ima li među tim 
svjedočanstvima možda koje rječitije i odlučnije, 
nego li su upravo neprestana hodočašća? Nema 
posljedica bez uzroka. Eto velebnog hrasta sa 
svojim jakim granama, pa može li tko zanije¬ 
kati, da je on niknuo iz žira pod izlikom da je 
nestalo žira iz kojeg je hrast nikao? 

2 . Jedan svjedok. 

Jedan od najvažnijih svjedoka lurdskih uka¬ 
zanja, koji je ujedno i najuvaženiji povjesničar 
lurdskih događaja, bio je I. K. Estrad, prvi či¬ 
novnik na poreznom uredu u Lurdu, koji je blago 
i pobožno umro dne i. siječnja 1909. god. u 
dobi od 88 godina u Baza u Francuskoj, gdje 
se bio nastanio, otkada je bio prešao u mirovinu. 

Preuzvišeni neverski biskup, nakon što se bi¬ 
jaše odlučio, da započne u Rimu kanonski po¬ 
stupak, da se proglasi Bernardica blaženom, bio 
je u tu svrhu sastavio komisiju, s kojom se kon¬ 
cem god. 1908. uputi u Baza sa svrhom, da tamo 
ispituje g. Estrada o ukazanjima i o Bernardich 

Nažalost je časni starac ležao u općoj duševnoj 
i tjelesnoj staračkoj iznemoglosti, te s t od njeg 
nije moglo ništa iščekivati. On više nije govo¬ 
rio, niti je napuštao svoju postelju. Bili su tu 
svi znaci, da će naskoro nastupiti smrt. Članovi 
komisije, ožalošćeni poradi toga, dobili su me¬ 
đutim ipak dozvolu, da ga barem vide. I gle 
čuda, umirući se odmah trgne iz svoje ukoče¬ 
nosti i bio je kadar, bez umornosti, razgovarati 
se s njima puna dva sata. Narednu je noć pro¬ 
veo izvrsno, a drugog se jutra ustao i sam se 
odjenuo u svoje najljepše odijelo na čast Preblž. 
Djevice, za čije je ukazanje imao svečano i zad¬ 
nji put u svojem životu da svjedoči. I eto ga, 
gdje taj uskrsli starac prima članove komisije sa 
svom svojom nekadanjom ljubeznošću i odlič¬ 
nim držanjem. U dugotrajnoj sjednici pripovi- 
dao je vrlo potanko sav razvitak ukazanja, osim 
toga je predao komisiji mnogobrojne svoje bi¬ 
lješke, koje je o toj stvari napisao još god.. 
1858. i koje do danas nisu tiskom izašle. 

J. Bernardica po svojoj smrti. 

Dan iza Bernardičine smrti, njezino je tijelo 
bilo izloženo u samostanskoj crkvi. Tri su dana 
obilazili oko njenog paradnog lijesa građani Ne¬ 
vera i oni okolišnjih mjesta, da vide i dive se 
njezinom licu, koje je poslije smrti postalo tako 
lijepo. Dolazilo je toliko svijeta, da je crkva 
bila natrpana, pa se moralo misliti na posebne 
mjere, da se uredi, da narod prolazi određenim 
redom pokraj tijela pokojnice. Više svećenika 




bilo je zaposleno samo time, da se stvari, koje 
su im dodavali vjernici dotaknu djevičanskog 
tijela Bernardice. Pri pokapanju se sa začuđe- 
njem opazilo, da njezine ruke i noge zadržaše 
svu gipkoću i da na njezinom mesu nema nika¬ 
kvoga znaka trulosti. 

Trideset godina iza toga, t. j. pod konac- 1909. 
godine dala je crkvena komisija otvoriti grob. 
Ta je komisija bila preuzela zadaću da se pro¬ 
vede crkveni postupak, u svrhu da se Bernardicu 
proglasi blaženom. I gle čuda, tijelo te ponizne 
prijateljice Prebi. Djevice, bude nađeno potpuno 
cijelo i sasma uzdržano. O tom je dogođaju pi¬ 
sao tada -» VUnivers « jedan od najvećih pariških 
listova: »Ne može si čovjek zamisliti veće pro¬ 
tivnosti (kontradikcije) nego li kad mrtvo ti¬ 
jelo, koje je bilo predano zemlji, izbjegne tru- 
loći, koja je naravna posljedica rastvorbe tijela, 
koje prestaje živjeti.« 

Časni su ostaci bili postavljeni u novi lijes i 
opet spušteni u prijašnji priprosti grob. 

Poslije toga je rasao iz dana u dan broj onih, 
koji su dolazili na Bernardičin grob. Odasvud 
su tražili vjernici, da im šalju slike i uspomene 
na milu prijateljicu Prebi. Djevice. Zazivali su 
je velikim pouzdanjem, a ona je to često puta 
uzvratila milošću očitoga ozdravljenja ili obra¬ 
ćenja ili time, što je mnogima pomogla u teškim 
prilikama. Bilo je točno zabilježeno i istraženo 
mnogo dogođaja, koji su najprije bili prosuđeni 
od diocezanskog biskupa, a zatim su predani u 
Rim, gdje je bio poveden crkveni postupak, da 


se Bernardicu proglasi blaženom, što se napo¬ 
kon i dogodilo 13. lipnja 1925. 

Opaska prevodioca. Kada sam godine 
1929. pod vodstvom časne sestre Marije Mar¬ 
garete pregledao odaje samostana u Neveru, 
gdje je BI. Bernardica radila i umrla, pripovi¬ 
jedala mi je ta ista č. sestra, da je ona kao čla¬ 
nica komisije pregledala Bernardičino tijelo god. 
1909., kada je prviput otkopano te nađeno po¬ 
sve netaknuto, a isto tako i godine 1925., kada 
je bila Bernardica proglašena blaženom. Ta je 
sestra ustvrdila da se tijelo Bernardice u tome 
razdoblju nije niti za vlas promijenilo. Na moj 
upit, da li su se događala kakva čudesa na za¬ 
govor BI. Bernardice, časna mi je s. Margarita 
pripovijedala ovo: 

— Osim manjih čudesa, dogodila su se dva 
velika i izvan svake sumnje prava čuda, koja će 
vrlo dobro poslužiti kod procesa da se Bernar¬ 
dica proglasi sveticom. Prvo od tih čudesa jest 
čudesno i iznenadno ozdravljenje Mons. Le 
Metr nadbiskupa u Kartagi, koji je imao rak- 
ranu na usnici. To se ozdravljenje zbilo pred 
tijelom Bernardice. Drugo je ne manje čudesno 
ozdravljenje našeg maloga ministranta Petra. 
Mali se je Petar vraćao jedne večeri na svojoj 
dvokolici iz okolice Nevera. Na samom ulazu 
u grad, bilo radi tmine ili radi neopreznosti, 
udario je svom silom prsima o drvenu prečku, 
koja je radi prolaza vlaka bila spuštena preko 
puta. Pri sudaru bude dječaku zgnječen prsni koš, 
te bude razbijeno nekoliko rebara i on ostade 
tu ležeći, dok ga ne nađoše i odvedoše u bol- 

niču, koju vode naše časne sestre. Pošto je bio 
pregledan Rontgenovim zrakama i ustanovljeno 
da je više rebara prelomljenih zakazana je za 
drugo jutro operacija. Čim su obavijestili o ne¬ 
sreći majku toga dječaka, ona potrči do sina u 
bolnicu, a zatim dođe puna žalosti u naš samo¬ 
stan, da nam se potuži i nađe utjehe. Časne 
sestre žaleći majku i svog uslužnog malog mini¬ 
stranta, savjetuju majci, da počnu još iste večeri 
moliti jednu clevetnicu na čast blaž. Bernardice 
za ozdravljenje malog Petra i odrede da kod 
početka devetnice bude prisutan i bolesni Petar. 
Utješena majka pođe u bolnicu, gdje joj pođe za 
rukom pomoću naših sestara, te bude Petar do- 
nešen pred oltar, gdje počiva Bernardičino ti¬ 
jelo. Započnu dakle te večeri devetnicu, a kad 
se svrši molitva, bude bolesni dječak opet pre¬ 
dan u bolnicu. 

Drugo jutro, kad su sestre izlazile iz kape¬ 
lice, eto ti maloga Petra gdje od ulaza u vrt 
prema kapelici trči skačući s noge na nogu, 
plješće rukama i radosno nešto viče. Časne se 
sestre nisu mogle snaći. Šta! zar je operacija 
gotova te dobro ispala? Dok one stoje zapa¬ 
njene, eto već je mali Petar banuo među njih i 
■čuvši riječ operacija, radosno viče: »Kakva ope¬ 
racija, nikakva operacija, operacija nije bila po¬ 
trebna, Bernardica me je ozdravila!« Časne 
sestre ganute radi tako čudesnog dogođaja, oro- 
šena se oka povrate snjime, da sa sretnom maj¬ 
kom zahvale Bogu, što se udostojao po zago¬ 
voru ponizne svoje Djevice, blažene Bernardice 
iskazati toliku milost onima, koji je zazivaju u 
pomoć. 

4. Obitelj Sabiru. 

Već smo više puta napomenuli kako obitelj 
Subiru nije nikako marila da prima bilo od koga 
pripomoći, pa ni onda, kad se nalazila u vrlo 
teškim prilikama. To je njezino držanje znatno 
pridonijelo, da su tu porodicu svi jako pošto¬ 
vali, a to je također podavalo riječima Bernar¬ 
dice još veću vjerodostojnost. Kad je Bernar¬ 
dica otišla iz Lurda i stupila u samostan, lurdsko 
je djelo bilo već posve ustaljeno i čvrsto, a dje¬ 
lovanje Božje obilno dokazano, te ovako strogo 
držanje nije više bilo umjesno i svi su željeli, 
da to stanje prestane, jer je skrajno siromaštvo 
te obitelji, koja nije htjela primati nikakvih mi¬ 
lodara, ležalo kao mora na srcima građana i 
grizlo njihovu savjest. Bijeda te obitelji još se 
povećala iza smrti Bernardičine majke, tako da 
su djeca i otac ostali u neprilici, kako će se tek 
odsele uzdržavati. Jedino je župnik Pejramal 
bio mišljenja, da je to nesavladivo opiranje, do¬ 
lazilo od nebeske Gospođe posredovanjem Ber¬ 
nardice i zato nije prestajao moliti BI. Djevicu, 
da digne tu svoju zabranu. I zbilja, jednoga 
dana doznao župnik, da je na prodaju mlin Le- 
kade-ov, koji je nekada bio posjed obitelji Su¬ 
biru, a tamo je bila Bernardica i rođena. Župnik 
je bio uvjeren, da ta slučajna prodaja znači, da 
ga je Majka Božja uslišala i njemu pade na 
pamet sjajna misao, da bi poradio, kako da 
taj mlin dođe opet u ruke obitelji Subiru i otac 
bi Subiru njime mogao hraniti sebe i svoju djecu. 
I eto ga, gdje potaknut ovom misli, putuje u 

društvu Misijonara Špilje u Tarb, da se u ovoj 
stvari posavjetuje sa biskupom. Biskup je ne 
samo pohvalio namisao župnikovu, nego je htio, 
da sam snosi za to potrebne troškove. -I tako je 
Franjo Subiru postao posjednik Lekade-jevog 
mlina, i tako bude odsele odstranjena bijeda 
obitelji Bernardice. 

5. Oklada g. E. Arti-a. 

Nakon što je god. 1871. čudesno ozdravila 
Julka Furnie lurđskom vodom, njezin je stric 
g. E. Arti izdao jednu malu knjižicu, u kojoj 
je ispripovijedao čudesno ozdravljenje svoje ne¬ 
ćakinje, a zatim je odvažno ponudio okladu sa 
neprijateljima nadnaravnosti, na ovaj način: ako 
dokažu i to pred jednim povjerenstvom odličnih 
muževa, da su samo dva čuda od onih, 
koje u svojoj knjizi iznaša g. H. Laser, 
lažna, to je on pripravan da isplati 10.000 
franaka (današnjih 100.000 Din). Vijest se o 
toj okladi širila bilo time, što su o njoj pisale 
sve novine, bilo što je knjiga g. Arti-a u malo 
godina doživjela pedeset izdanja. G. je Arti 
položio novce kod firme Tirke u Parizu u ulici 
Hanover br. 6. Toj je svoti dodao još 5.000 
franaka za troškove komisije. On je uzaludno 
čekao više godina, da bi se netko s njim okladio 
za toliku svotu, jer se nije nitko našao. Slobodni 
mislioci koji su tako odvažni, kada se radi o 
izrugivanju i hulenju, povuku se kad treba da 
dokažu ono, što niječu. 

Gospodin je Arti pronašao vrlo dobro sred¬ 
stvo, da ovakovi ljudi priznađu makar šutnjom 

svoju neiskrenost, svoj kukavičluk i svoju nemoć. 
Ovi su neuspjesi doveli slobodne mislioce u jako 
neugodan položaj pred publikom, te se jedan i 
to ne najmanji između njih pojavio, ali ne baš u 
rukavicama. No ipak ni on nije položio zahtje¬ 
vani uložak za okladu. Bio je to Dr. Didej iz 
Liona, liječnik na glasu ne samo radi prakse, 
nego također kao pisac u raznim medicinskim 
listovima. On je dakle izdao tiskom neku ra¬ 
spravu sa dosta pametnim stvarima, ali inače 
tako punu mržnje, da se njegovo pisanje punim 
pravom moglo nazvati panfletom (pogrdnim 
člankom). U tom spisu nazivao je Bernardicu 
suludom, a za sva ozdravljenja tvrdio je, da su 
posve naravska. Gospodin mu je Arti vrlo fino 
odgovorio i vrlo lako dokazao, da sve njegovo 
razlaganje ne vrijedi ništa, ako se on ustručava 
primiti okladu, te ustvrditi, da bježanje od 
oklade znači u ovom slučaju isto toliko, koliko i 
priznati svoj poraz. Javnost je to tako i shva¬ 
tila, a po svoj prilici i nepromišljen liječnik, jer 
je zamuknuo. Ali je taj dogođaj imao ipak za. 
Dr. Didej-a posljedica. On je počeo pobliže pro~ 
učavati lurđske događaje i nije potrajalo dugo,, 
on je došao do istine i priznao da postoji vrhiK 
naravnost. Bio je iskren i logičan. Postao je od 
ratobornog slobodnog mislioca kršćanin, koji' 
obavlja svoje kršćanske dužnosti i koji se nije 
sakrivao, kada je molio krunicu. Umro je po¬ 
božno god. 1902., nazivajući Neoskvrnjenu Dje¬ 
vicu, koju je nekada bio obasuo pogrdama. '■> 

Na takav se način običavala Prebi. Djevica 
osvećivati ovakim učenjacima, koji su joj se pro¬ 
tivili. Evo još koji primjer: 

Pion de Sen-Žile, nekad protestant, danas živi 
pod imenom č. Oca de Sen-Žile kao redovnik 
Redemtorista. Zatim Dr. Longo nekadanji gla¬ 
var anarhista, postao je redovnik u redu Reko- 
leta; umro je u Kartagi i 9 ° 7 - Amerikanac Di. 
Bul liječnik, rođeni protestant, postao je bez- 
božac i framasun; pošto se je malo po malo u 
Lurdu duševno rasvijetlio, ozdravio je također 
tjelesno te je kao pisac nastojao da kao pravi 
apostol obraća krivovjerce. Mnogo je protesta- 
nata, dapače i Židova preobratio na katoličku 
vjeru; umro je u Parizu 4. I. I 9 XI - 

Mogli bismo navesti još mnogo takvih pii- 
mjera. 

6. Lurdska ozdravljenja. 

Nije moguće doznati za sva ozdravljenja, koja 
su se zbila upotrebom vode iz Špilje u Lurdu 
ili drugdje. Ni ured za potvrdu ozdravljenja ni 
povjerenstva, koja su za to postavljena,, ne 
mogu za sve doznati. Dr. Boasari procjenjuje, 
da je tek svaki deseti slučaj ozdravljenja une¬ 
sen u službeni zapisnik te veli: »Može se ustvr¬ 
diti, da imade godišnje oko 1.000 do 1.500 sve¬ 
ukupnih ozdravljenja«. Do svršetka godine 1.908. 
iskazuju zapisnici sveukupni broj ozdravljenja 
I.800. Veći dio tih ozdravljenja dogodio se pred 
.crkvom sv. Krunice kod prolaza ili za blago¬ 
slova sa Presv. Sakramentom. Onakvih ozdra¬ 


vljenja, koja su bila službeno potvrđena i pro¬ 
glašena, bilo je u tri godine, od 1905. do 
1908. 148. 

Jedan od najdirljivih prizora, što su ga do¬ 
živjeli hodočasnici između 21.—23. kolovoza 
1908., bila je procesija, sastavljena samo od 
onih, koji su bili čudesno ozdravljeni. Bilo ih 
je 350, svaki je od njih nosio zastavu, a na čelu 
povorke stupao je Justin Buoor, koji je prvi, 
još kao dijete bio ozdravljen, bolje reći gotovo 
ustao od mrtvih pomoću vode iz Špilje (vidi 12. 
ukazanje). 

7. Treba li Lurd zatvoriti iz higijenskih razloga? 

Jedan francuski novinar, Ivan de Bonefćn, 
poznat sa svoje nevjere i neiskrenosti, laži i ogo¬ 
varanja protiv katoličke vjere i Crkve, donio je 
ili bolje dobio je jadni nalog, da uništi lurdsko 
djelo. Nije teško pogodio, da je taj nalog do¬ 
lazio sa visokog predsjedništva francuske Ma¬ 
sonerije, koja ima svoje sijelo na Mont-Martru. 
Svemu tomu bila je svrha, da javno mnijenje pre¬ 
straši i upozori, kako je neprestani dolazak ho¬ 
dočasnika u dodiru sa bolesnicima, koje sobom 
vode, velika pogibao za opće zdravlje. 

To je značilo isto, što i optužiti liječnički 
zbor, koji mu je zato u ime velikog broja njih, 
odgovorio na sasma drugi način nego li se je on 
nadao. Na poziv g. Dr. Vensan-a primarija ki¬ 
rurga bolnice Milosrđa u Lionu, protestiralo je 
javno protiv Bonefona 3.000 liječnika. Između 
tih bilo je 13 članova medicinskih akademija, 

52 člana medicinskih fakulteta, 52 profesora me¬ 
dicinskog fakulteta ili kirurga, 65 šefova klinike 
ili medicinskih laboratorija, 203 primarija za 
nutarnje bolesti, bolnica u Parizu, Lionu i drugih. 

I tako je žalosno propalo zauzimanjem uče¬ 
njaka i znanosti ovo pitanje, što ga je neiskre¬ 
nost podigla u ime znanosti. 

Njemački pisac M. Bauster izdao je knjigu, 
u kojoj je naveo 346 liječnika, među njima 16 
sveučilišnih profesora, te su svi ovi pismeno iz¬ 
javili, da se u Lurdu događaju ozdravljenja, 
koja ne može znanost rastumačiti i koja se ne 
mogu dokučiti razumom kao djelo prirodnih sila. 

8 . Liječnici 11 Lurdu. 

Lurdska je klinika jedno od najdivnijih djela 
našeg vremena. Nju je ustanovio god. 1887. 
Dr. de Sen-Maklu, koji je bio njezin prvi pred¬ 
sjednik do svoje smrti g. 1892. Njega je na¬ 
slijedio Dr. Gustav Boasari, koji je isto tako 
ostao na ovom položaju do svoje smrti g ; 19 1 7* 
Obojica su bili odlični liječnici, a njihov je liječ¬ 
nički autoritet bio općenito priznat, a ujedno bili 
su i prosvijetljeni kršćani, koji su vršenjem svojih 
' vjerskih dužnosti spasonosno utjecali na druge. 
Treći i sadanji predsjednik je vrlo cijenjeni Dr. 
Cox, koji je bio već otprije dugi niz godina 
desna ruka i zamjenik Dr. Boasari-a. 

Ta je klinika osnovana u vrijeme, kada se 
malo vjerovalo u vrhunaravne stvari, kad je i 
sama riječ »čudo« pobuđivala smijeh i ruganje 
bezvjeraca, pa je trebalo osobite smjelosti, da se 


180 


ustanovi jednu javnu instituciju za proučavanje 
istoga čuda. I u tu su instituciju pozvani učenjaci 
cijeloga svijeta, osobito liječnici bez obzira na 
njihovu narodnost ili njihovo filozofsko ili vjer¬ 
sko mišljenje. Tome su se pozivu nevjerojatno 
mnogi odazvali, tako je silna moć otajstva (mi¬ 
sterija) na čovječju dušu. Da ne nabrajamo dru¬ 
gih, spomenuti ćemo, da je u knjigama te ne¬ 
obične institucije upisano 3.600 samo liječnika, 
koji su ponajviše također svojim imenom potpi¬ 
sali opstojnost čuda kod različitih ozdravljenja. 
Oni dolaze amo iz svih zemalja, a među njima 
ima često protestanata, Židova i slobodnih misli¬ 
laca. Svakoga se jednako prima, svaki može slo¬ 
bodno proučavati različite slučajeve i izricati 
svoje mnijenje. Nema nikoga, tko ne bi priznao, 
da se tu u svemu otkriveno, znanstveno i lojalno 
postupa. Koliki su došli kao skeptici (nevjerni 
Tome), a izašli su potpuno uvjereni! Koliki su 
iza dugotrajnog nijekanja svakog čuda odbacili 
svoje predrasude, u koje su zapali krivnjom po¬ 
grešne naobrazbe ili škole ! Kolika li su obraćenja 
kao plod različitih ozdravljenja imala tu svoj po¬ 
četak ! 

Lurdska klinika ima svoj djelokrug u bolnici 
Naše Gospe Sedam Žalosti, gdje se primaju bo¬ 
lesnici hodočašća, koji su siromašni, zatim u 
Uredu za konstatacije (ustanovljenja), koji se 
nalazi u opsegu crkve, Špilje i kupelji (piscina), 
tamo se dopremaju bolesnici odmah nakon 
ozdravljenja, da ih prisutni liječnici pregledaju 
i da ustanove njihovo stanje. 

g. Lurdska čudesa u naše dane. 

Prevodiocu se ove lijepe knjige »Lurd« čini 
zgodno, da ovo djelce završi prikazom onih 
čudesnih dogođaja, koja su se zbila u najnovije 
vrijeme i to baš pred očima našeg hrvatskog ho¬ 
dočašća u Lurd god. 1929., kod kojega je i on 
sam bio prisutan. Prikladno je da se čitačima 
ove knjižice također iz bliza prikaže da rijeka 
Božjih milosti i lurdskih čudesa neprestano i ne 
smanjenom snagom teče, kao i ona blagoslovena 
voda, koja je na zapovijed Neoskvrnjene Djevice 
protekla ispod prstiju Blaž. Bernardice, sve do 
danas. 

Ali neka nam ta čudesa, koja su se dogodila 
u jedan te isti dan, opiše vlastitim riječima veliki 
štovatelj i revnitelj Gospe Lurdske zagrebčanin 
g. Josip Gross, tajnik Lurdskog odbora u Za¬ 
grebu, koji već deset godina uzastopce pohađa 
Lurd i tamo u zahvalu za zadobivene milosti 
vrši službu dobrovoljnog bolničara (brankadie), 
te je kao takav imao sreću da iz bliza bude oče¬ 
vidac triju čudesa, koja su se dogodila dne 
12. kolovoza 1929. Pustimo ga da on sam 
govori. 

»Moje hodočašće u Lurd 1929. za mene je 
osobito važno, jer sam sa njime izvršio moj de¬ 
seti pohod Našoj Miloj Gospi od Lurda, a BI. 
Djevica Marija nagradila je ovo moje deseto 
hodočašće time, da sam bio svjedokom triju ve¬ 
likih čudesnih ozdravljenja. 

Prvi dan, kada je stiglo naše hodočašće u 
Lurd, prisustvovao sam i ja onoj veličanstvenoj 

procesiji sa Presv. Sakramentom, koje se vrše 
svakodnevno cijeloga ljeta. Budući da sam se za 
vrijeme mog boravka u Lurdu prijavio kao do¬ 
brovoljni bolničar, imao sam kao takav svagdje 
slobodan prolaz i pristup. Ovaj prvi dan (bilo je 
to 12. kolovoza) zapade me služba upravo pred 
samom crkvom na esplanadi, gdje sam imao 
paziti na red prigodom procesije sa Presvetim. 

Kada je svećenik nosio pokaznicu, da Njome 
blagoslovi bolesnike, koji su bili izloženi u svo¬ 
jim nosiljkama, kolicama i t. d. pred esplana¬ 
dom, dođe i do bolesnice Julijane Galli iz Italije, 
koja je 6 godina bolovala od kroničnog išijasa, a 
posljednju 1J 4 godinu, mogla se tek uz najveći 
napor vući na štakama, tako, da su je više vozili 
u kolicama, nego li je sama hodala. U času kada 
ju je svećenik blagoslovio sa Presv. Sakramen¬ 
tom, skoči J. Galli iz svojih kolica, u kojima je 
bila smještena, i to tako naglo, kao da ju je netko 
izbacio. Budući da sam bio tek kojih 15 do 20 
koračaja od nje udaljen, to sam vidio, kako 
skače sa kolica, dotrčao sam odmah do nje, da 
joj budem, ako je potreba, pri ruci. 

Julijana Galli klečala je već kraj svojih kolica 
a suznim očima i bijući se u prsa izgovarala ne¬ 
prestano : »Oh, moja Gospo, hvala Ti! Oh moja 
Majko, hvala Ti!« Hodočasnici, kojih je bilo 
u to vrijeme nekoliko tisuća, htjedoše provaliti 
kordon, te je bilo mnogo posla da se zaustavi 
ova bujica ljudi. Konačno se sve umirilo, te se 
čuo samo tu i tamo po koji jecaj i zahvale BI. 
Djevici Mariji. 











Međutim dan 12. kolovoza trebao je da bude 
zagovorom BI. Djevice Marije još sjajniji 
svojim čudesnim događajima. 

Spiemivsi zapravo silom ozdravljenicu natrag 
u njena kolica, ostavih je brizi drugog dobro¬ 
voljca, a ja pođoh dalje esplanadom te se zausta¬ 
vim na lijevoj strani kod teških bolesnika, da 
budem eventualno od pomoći sestricama, koje su 
neprestano dvorile ove jadnike. Dođe red, da i 
ovi bijednici prime blagoslov sa Presvetim. Ča¬ 
sovi zaista nezaboravni! U tren oka uspravi se 
na svom ležaju žena, koja više naliči mrtvacu, 
nego Ji živom stvoru, te hoće da svojim do kraja 
izmozdenim rukama obuhvati sv. Pokaznicu, 
bila je to gospođa Marija Salla iz Cassatinuovo 
kraj jezera Como u Italiji. Ona je po liječničkom 
nalazu bolovala od smrtonosne izrasline (tu¬ 
mora) na malom mozgu, te je već bila nastupila 
i paraliza nogu. 

»Ja sam zdrava!« progovori M. Salla slabim 
glasom. 

Novo uzbuđenje naroda. Budući da sam bio 
prilično blizu ove sretnice, mogao sam pratiti 
svaki njen pokret prije i poslije samog ozdrav¬ 
ljenja. Vidio sam tako rekuć, kako se život po¬ 
vraća u one napola zamrle dijelove tijela. Nakon 
nekoliko časova poprimi ono, teškom bolešću 
izmoždeno lice, neki izražaj mira i sreće, a ruke, 
koje su bile dosad bijele poput bijelog voska, po¬ 
češe poprimati znakove života, i kao da je polako 
potekla kroz njih nova krv. 

Međutirn je procesija nastavljala svoj put 
blagoslivljuci druge bolesnike, a ja se primakoh 


do Marije Salla, da joj budem eventualno od 
pomoći. Kada sam se primakao ovoj nesretnici 
sasma blizu, začuh za sobom: 

»Oh, Majko moja, ja sam ozdravila, hvala 
Ti!« Okrenem se, a preda mnom prizor, koji se 
lako ne zaboravlja. Sjedi žena-kostur u svojoj 
nosiljci i plače, a kraj nje tri talijanske bolni¬ 
čarke, koje je grle i poravnavaju odijelo. A ona 
samo plače i zahvaljuje Gospi. Bila je to gospođa 
Marija Tokeli (Tocchelli) iz Sulzana u Italiji. 
Prema liječničkom nalazu bolovala je od plućne 
tuberkuloze (sušice) te paralize (uzetosti) ruku 
i nogu. 

Tokeli Marija bila je već u tako jadnom 
položaju, da su joj morali u jutro rano pružiti 
posljednju sv. Pomast. 

U tom vremenu svršila je procesija sa Presv. 
Sakramentom, a bolesnike trebalo je otpratiti 
natrag u bolnicu. Ovom prigodom zapala me 
služba da pratim spomenute ozdravljenice, jer 
je bila bojazan, da će ih masa svijeta iz znati¬ 
želje zdrobiti. I bilo je muke mnogo i posla, 
premda nas je bilo oko 15 bolničara. 

Poslije sam imao prigode da govorim svako¬ 
dnevno i po više puta sa ozdravljenicama te sam 
ih na rastanku iz Lurda zamolio, da’mi se jave, 
kada stignu svojim kućama, da tako zadržim i 
poslije njihova ozdravljenja vezu s njima. 

Salla Marija javila mi se još mjeseca prosinca 
prošle godine, pa mi između ostaloga piše i ovo: 
»Moj liječnik, koji me je liječio prije polaska u 
Lurd, utvrdio je, da sam potpuno ozdravila, te 
da nema ni traga prijašnjoj bolesti.« 

Marija Tokeli nedavno mi se javila, a njen 
župnik poslao mi je njenu sliku sa popratnim 
pismom, u kojem mi saopćuje, da je upravo sre¬ 
tan, što se BI. Dj. Marija udostojala baciti po¬ 
gled na njegovu župu, te je vanjskim znakom 
usrećiti. Ugledavši sliku Marije Tokeli ostao 
sam upravo zapanjen. Kolika razlika u ovo 7 
mjeseci od ozdravljenja! Od onog kostura žene 
postade jaka osoba sa izvrsnim izgledom, koja 
je dobila u ovo nekoliko mjeseci 33 kilograma 
na vagi (vidi sliku). 


KRISTU 

KRALJU SVIH VJEKOVA 
BESMRTNOMU I NEVIDLJIVOMU 
SAMOM BOGU I NJEGOVOJ 
BEZGRIJESNO ZAČETOJ MAJCI 
PREBLAŽENOJ DJEVICI MARIJI 
SVAKA ČAST I SLAVA 
NA SVE VIJEKE 
VIJEKOVA 
AMEN. 




LURDSKA PJESMA. 

Sred te se pećine Marija javi 
Iz rajske visine, svak ju pozdravi 

Pripjev: 

Zdravo, zdravo, zdravo, Marijo! 
Zdravo, zdravo, zdravo, Marijo! 
(opetuje se iza svake kitice). 

Presretnoj Bernardi reče uz Gavu 
Da k Lurdu idemo pjevat joj slavu. 

O Majko nebeska, sve nas zakrili 
I k Sinu dovedi Tvoj narod mili. 

Božansku nam milost, Djevo izprosi, 
Zemaljske nam jade srećom orosi! 

STARIJA LURDSKA PJESMA. 

Sred te se pećine Marija javi 
Iz rajske visine, svak je pozdravi. 

Pripjev: 

Zdravo, zdravo, zdravo Marijo! 
Zdravo } zdravo Marijo! 

(opetuje se iza svake kitice). 

Djevojče moleći hitru uz Gavu, 

Tuj gleda nebeske Marije slavu. 

Svud narod vijest ovu brzo dočuje, 

I sa sviju strana k Lurdu putuje. 

Hrvati se evo k tebi utiču 
I pjesme ti Djevo, veselo kliču. 

Čuj majko, nas, bijeda kad dođe prijeka, 
Da budemo djeca tvoja do vijeka. 

